
Įžanga: nesantis rašalas 


Nebeegzistuojančioje Vokietijos Demokratinėje Respublikoje 
pasakotas anekdotas apie vokietį darbininką, kuris gavo dar- 
bą Sibire; žinodamas, kad cenzūra skaitys visus jo laiškus, jis 
sako savo draugams: „Susitarkime: jei mano atsiųstas laiškas 
bus parašytas įprastu mėlynu rašalu, laiške rašoma teisybė; jei 
raudonu - netiesa.“ Praėjus mėnesiui, draugai gauną pirmąjį 
laišką, parašytą mėlynu rašalu: „Gyvenimas čia puikus: par- 
duotuvės pilnos prekių, maisto apstu, butai didžiuliai ir gerai 
šildomi, kino teatruose rodomi vakarietiški filmai ir aplink 
daugybė gražių merginų, tik ir trokštančių užmegzti romaną; 
vienintelis dalykas, kurio čia neįmanoma gauti, tai raudonas 
rašalas“ Mintis čia kur kas sudėtingesnė, nei gali pasirodyti 
iš pirmo žvilgsnio: nors darbininkas neturi galimybės pažy- 
mėti netiesos sutartu būdu, jam vis dėlto pavyksta šią zinia 
perduoti — kaip? Įtraukiant nuorodą į slaptąjį kodą kaip paties už- 
koduoto pranešimo dalį. Žinoma, čia susiduriame su įprasta auto- 
referencijos problema: ar dėl to, kad laiškas parašytas mėlynu 
rašalu, visas jo turinys tampa neteisingas? Tačiau pats faktas, 
jog laiške minimas raudono rašalo trūkumas, rodo, kad iš ti- 
krųjų šis laiškas turėjo būti parašytas raudonai. Įdomu tai, kad 
šis raudono rašalo stygiaus paminėjimas sukuria tiesos efektą 
nepriklausomai nuo jo paties pažodinio teisingumo: netgi jei rau- 
dono rašalo būtų įmanoma nusipirkti, melagystė apie rašalo 
trūkumą yra vienintelis būdas perduoti teisingą Zinia, kai esi 
sekamas cenzūros. 

Argi ne tokia yra bet kokios veiksmingos ideologijos 
kritikos matrica — ne tik „totalitarinės“ cenzūros sąlygomis, 
bet ir (galbūt netgi labiau) kur kas rafinuotesniu liberaliosios 
cenzūros atveju? Iš pradžių sutinki, kad turi visą laisvę, kokios 
tik nori, tuomet priduri, kad trūksta vienintelio dalyko, t. y. 
„raudono rašalo“: mes „jaučiamės laisvi“, nes mums trūksta 
pačios kalbos, kuria galėtume nusakyti savo nelaisvę. Taigi, 
raudono rašalo trūkumas reiškia, kad visos pagrindinės sąvo- 
kos, kuriomis mes apibūdiname šiandieninį konfliktą - „karas 
su terorizmu“, „laisvė ir demokratija“, „žmogaus teisės“ ir t. t. — 
yra klaidingos ir tik užtemdo situacijos suvokimą, užuot padė- 
jusios ją geriau apmąstyti. Šia specifine prasme pačios mūsų 
„laisvės“ pridengia ir palaiko gilesnę mūsų nelaisvę. Gilber- 
tas Keithas Chestertonas dar prieš šimtą metų akcentavo, kad 
realios laisvės (reikalavimo) sąlyga yra kokios nors fiksuotos 
dogmos priėmimas ir pačiame minties laisvės principe aiškiai 
įžvelgė antidemokratinį potencialą: 


Apskritai galima teigti, kad laisva mintis yra pati ge- 
riausia apsauga nuo laisvės. Persakius moderniai, ver- 
go sąmonės išlaisvinimas yra geriausias būdas išvengti 
vergo išlaisvinimo. Išmokykite jį nuogąstauti, ar jis nori 
būti laisvas, — ir jis niekada neiSsilaisvins. 


Argi tai netinka mūsų „postmoderniam“ laikmečiui, su 
jo laisve dekonstruoti, abejoti, atsiriboti? Neturėtume pamiršti, 


2 Gilbert Keith Chesterton, Orthodoxy, San Francisco: Ignatius Press 1995, p. 114. 

kad lygiai tą patį tekste „Kas yra švietimas?“ tvirtino Kantas: 
„Mąstyk, kiek tik nori, taip laisvai, kaip tik patinka, tik pa- 
klusk!“ Vienintelis skirtumas, kad Chestertonas konkretesnis 
ir išryškina kantiškoje argumentacijoje slypintį implicitinį para- 
doksą: minties laisvė ne tik nepadeda išsivaduoti iš esamos so- 
cialinės vergijos — ji ja pozityviai palaiko. Senasis moto „Nemąs- 
tyk. Paklusk!“, į kurį reaguoja Kantas, yra kontrproduktyvus: jis 
tiesiog ugdo maištą; todėl išsaugoti socialinę vergiją galima tik 
suteikiant minties laisvę. Chestertonas gana logiškai parodo ir 
atvirkščiąją Kanto moto pusę: kova už laisvę turi remtis kokia 
nors nekvestionuojama dogma. 

Klasikiniame epizode iš Holivudo skrūbolo (screwball) 
komedijos, mergina klausia vaikiną: „Ar nori mane vesti?“ — 
„Ne!“ — „Neišsisukinėk! Atsakyk tiesiai!“ Tam tikra prasme, ši 
logika teisinga: vienintelis tiesus atsakymas, priimtinas mer- 
ginai, yra „Taip!“ todėl bet koks kitas, įskaitant ir tiesų „Ne!“, 
laikomas išsisukinėjimu. Šita pamatinė logika vėlgi yra pasi- 
rinkimo per prievartą logika: esi laisvas nuspręsti, tačiau su 
sąlyga, kad pasirinksi teisingai. Argi kunigas, diskutuodamas 
su skeptiškai nusitekusiu pasauliečiu, nesiremia tuo pačiu pa- 
radoksu? „Ar tu tiki Dievą?“ - „Ne.“ — „Neišsisukinėk! Atsakyk 
tiesiai!“ Kunigo nuomone, vienintelis sąžiningas atsakymas 
būtų patvirtinti tikėjimą Dievu: anaiptol nebūdamas simetriš- 
kas, ateistinis tikėjimo neigimas yra mėginimas išvengti die- 
viškos akistatos. Argi ne tas pat šiandien tinka pasirinkimui 
„demokratija ar fundamentalizmas“? Ar nėra taip, kad, susi- 
dūrus su tokiu pasirinkimu, rinktis „fundamentalizmą“ pa- 
prasčiausiai neįmanoma? Tikroji šio valdančiosios ideologijos 

mums primetamo pasirinkimo problema yra ne „fundamen- 
talizmas“, bet, greičiau, pati demokratija: tarsi vienintelė alter- 
natyva „fundamentalizmui“ būtų liberaliosios parlamentinės 
demokratijos politinė sistema. 


Kai Brechtas, vykdamas iš namų į savo teatrą 1953 metų liepą, 
aplenkė Sovietų tankų koloną, judančią link Stalinallee mal- 
šinti darbininkų sukilimo, jis pamojavo jiems ir vėliau tądien 
užsirašė dienoraštyje, kad tą akimirką jis (niekada nebuvęs jo- 
kios partijos nariu) pirmą kartą gyvenime pajuto norą įstoti į 
Komunistų partiją. Vargu ar Brechtas toleravo kovos žiauru- 
mą vildamasis, jog ji atneš klestinčią ateitį: veikiau patį prie- 
vartos grubumą suvokė ir parėmė kaip autentiškumo požy- 
mį... Argi čia ne puikus pavyzdys to, ką Alainas Badiou laiko 
svarbiausiu dvidešimto amžiaus bruožu: „pasija tikrovei“ (la 
passion du réel)?" Priešingai devyniolikto amžiaus utopiniams 
ar „moksliniams“ projektams ir idealams, ateities planams, 
dvidešimtas amžius siekė pateikti patį daiktą — tiesiogiai rea- 
lizuoti ilgai lauktą Naująją Tvarką. Galutinis ir lemiamas dvi- 
dešimto amžiaus momentas buvo tiesioginė Tikrovės patirtis 
kaip priešprieša kasdienei socialinei realybei — Tikrovė savo 
ekstremalioje prievartoje kaip kaina, kurią reikia sumokėti už 
apgaulingų realybės sluoksnių nuskutimą. 

Sėdėdamas Pirmojo pasaulinio karo apkasuose, Erns- 
tas Jūngeris džiaugėsi būsima kova vienas prieš vieną kaip 
autentišku intersubjektyviu susidūrimu: autentiškumą suku- 
ria prievartinės transgresijos aktas, pradedant Lacano Tikrove 
(Daiktas, su kuriuo susiduria Antigonė, pažeisdama Miesto 


Žr. Alain Badiou, Le siécle (žadama išleisti: Editions du Seuil, Paris). 

tvarką), baigiant Bataille'io ekscesu. Seksualumo plotmėje šios 
„pasijos Tikrovei“ ikona yra Oshimos Jausmų imperija (Empire 
of the Senses), kultinis japonų aštunto dešimtmečio filmas, ku- 
riame porelės meilės santykis virsta abipusiu vienas kito kan- 
kinimu iki mirties. Argi ne kraštutinę pasijos Tikrovei formą 
siūlo pornografiniai internetiniai puslapiai, kur galima stebėti 
vaginos vidų per mažą kamerą, pritaisytą dildo viršuje? Šiame 
kraštutiniame taške randasi pokytis: kai per daug priartėjame 
prie geidžiamo objekto, erotinis susižavėjimas virsta pasibjau- 
rėjimu gryno kūno Tikrove. 

Kita „pasijos Tikrovei“ versija, kurią galime priešinti 
„tarnavimui gėriui“ socialinėje realybėje, aiškiai matoma Ku- 
bos revoliucijoje. Būtinybę paversdama dorybe, šiandieninė 
Kuba ir toliau herojiškai neigia kapitalistinę atliekų ir iš anksto 
numatyto moralinio susidėvėjimo logiką: dauguma ten naudo- 
jamų produktų Vakaruose laikomi šiukšlėmis - ne tik pagarsėję 
šešto dešimtmečio amerikietiški automobiliai, vis dar magiškai 
funkcionuojantys, bet netgi begalė kanadietiškų geltonų mo- 
kyklos autobusų (su senais, vis dar aiškiai įskaitomais pieštais 
užrašais prancūzų ar anglų kalbomis), tikriausiai gautų kaip 
dovana Kubai ir naudojamų viešam transportui“ Taigi susi- 
duriame su paradoksu, jog pašėlusioje globalaus kapitalizmo 
eroje pagrindinė revoliucijos užduotis yra sustabdyti socialinę 


* Kalbant asmeniškai, kai dešimto dešimtmečio pradžioje labiau dalyvavau Slo- 
vėnijos politiniame gyvenime, pats patyriau lengvą pasijos Tikrovei prisilietimą: kai 
buvo svarstoma mano kandidatūra į Vyriausybės postą, mane domino tik vidaus reika- 
lų ministro arba Saugumo tarnybos vadovo postas - galimybė tapti kultūros, švietimo 


ar mokslo ministru man atrodė juokinga, net neverta svarstymo. 

dinamiką — tai kaina, kurią reikia mokėti už pašalinimą iš glo- 
balaus kapitalistinio tinklo. Čia matome keistą simetriją tarp 
Kubos ir Vakarų „postindustrinių“ visuomenių: abiem atvejais 
pašėlusi mobilizacija slepia daug gilesnį nejudrumą. Kuboje re- 
voliucinė mobilizacija slepia socialinį sąstingį; išsivysčiusiuose 
Vakaruose pašėlęs socialinis aktyvumas slepia pamatinę glo- 
balaus kapitalizmo monotoniją, Įvykio stoką... 

Walteris Benjaminas apibrėžė Mesianinį momentą kaip 
Dialektik im Stillstand, dialektiką sąstingyje: belaukiant Me- 
sianinio Įvykio, gyvenimas sustoja. Ar Kuboje neaptinkame 
keisto šio momento išsipildymo, tam tikro negatyvaus Mesia- 
ninio laiko: socialinio sąstingio, kuriame „laikų pabaiga arti” 
ir kiekvienas laukia Stebuklo (kas atsitiks, kai Castro mirs, o 
socializmas žlugs)? Nenuostabu, kad šalia politinių naujie- 
nų ir pranešimų, svarbiausia laida per Kubos TV yra anglų 
kalbos kursai — neįsivaizduojama jų daugybė, penkios šešios 
valandos kiekvieną dieną. Paradoksalu, tačiau pats sugrįži- 
mas prie antimesianinio kapitalistinio normalaus gyvenimo 


si Šitas išoriškumas kapitalizmui taip pat pasireiškia tuo, kad Kuba vis dar lin- 
kusi remtis sena gera socialistinės simbolinės buhalterijos nuostata: idant skaičiuotu- 
me tinkamai, kiekvieną įvykį reikia įrašyti į didįjį Kitą. 2001 metais Havanos viešbučio 
skelbimų ekrane švietė toks užrašas: „Brangūs svečiai, siekiant įgyvendinti šio viešbu- 
čio dezinfekavimo programą, viešbutis bus dezinfekuotas vasario 9 dieną nuo 3 iki 9 
valandos po pietų“. Kam šis sudvejinimas? Kodėl paprasčiausiai svečių neinformuoti, 
kad viešbutis bus dezinfekuotas? Kodėl dezinfekavimą turi pridengti „dezinfekavimo 
programa“? (Ir, tarp kitko, knieti paklausti, ar šitaip čia siūlomas ir seksualinis artu- 
mas: vietoje įprasto suviliojimo proceso - „Mano brangioji, siekiant įgyvendinti mūsų 


seksualinę programą, kodėl mums ne...”) 

suvokiamas kaip Mesianinio laukimo objektas - kažkas, ko 
šalis paprasčiausiai laukia, įšalusi pakilumo būsenoje. 
Kuboje patys išsižadėjimai patiriami ar primetami kaip 
revoliucinio Įvykio autentiškumo įrodymas — psichoanalizėje 
tai vadinama kastracijos logika. Visa Kubos politinė ideologinė 
tapatybė remiasi ištikimybe kastracijai (nenuostabu, jog Vado 
vardas — Fidelis Castro!): priešpriešą Įvykiui sudaro vis didė- 
janti socialinės būties ar gyvenimo inercija: tai šalis, sustingu- 
si laike, su senais yrančiais pastatais. Revoliucinis Įvykis buvo 
„išduotas“ ne Termidoro valdžios įvestos naujos tvarkos; pats 
primygtinis Įvykio reikalavimas vedė prie pozityvios sociali- 
nės būties sąstingio. Yrantys pastatai yra ištikimybės Įvykiui 
įrodymas. Nenuostabu, jog revoliucinė ikonografija šiandieni- 
nėje Kuboje pilna krikščioniškų nuorodų — Revoliucijos apaš- 
talai, Che Guevaros iškėlimas iki Kristų primenančios figūros, 
iki Amžinojo („lo Eterno” - pavadinimas dainos, kurią apie 
jį dainuoja Carlos Puebla): kai Amžinybė įsiterpia į laiką, lai- 
kas sustoja. Nenuostabu, kad pagrindinis įspūdis apie 2001- 
ųjų Havaną -jog visi vietiniai gyventojai pabėgo, ir ją užgrobė 
skvoteriai, nerandantys vietos šiuose didinguose senuose pas- 
tatuose, užėmę juos laikinai, padaliję dideles erdves medinė- 
mis perskyromis ir t. t. Tad Kubos vaizdinys, kokį susidarome 
iš tokių kaip Pedro Juan Gutiérrezo romanų (jo „purvinos Ha- 
vanos trilogijos“), daug ką atskleidžia: kubietiška „būtis“, prie- 
šinama revoliuciniam Įvykiui, - tai kasdienė kova už išlikimą, 
bėgimas į smurtingą nešvankų seksą, gyvenimas šia diena be 
jokių ateities projektų. Ši obsceniška inercija ir yra revoliucinio 


pp 


Pakilumo „tiesa“. 


18 


1. Tikrovės pasijos, regimybės pasijos 


O ar vadinamasis fundamentalistinis teroras taip pat 
nėra pasijos Tikrovei išraiška? Aštunto dešimtmečio pradžio- 
je, Vokietijoje žlugus Naujosios Kairės studentų pasiprie- 
šinimo judėjimui, vienas iš jo padarinių buvo Raudonosios 
armijos frakcijos (Red Army Faction) terorizmas (Baaderio- 
Meinhofo „gauja“ ir t. t.); jis rėmėsi prielaida, kad studentų 
judėjimo nesėkmė parodė, jog masės taip giliai yra įklim- 
pusios savo apolitiškame konsumeristiniame būvyje, kad 
jų tiesiog neįmanoma pažadinti įprastu politiniu švietimu 
ir sąmoningumo skatinimu — reikia daug drastiškesnės in- 
tervencijos, norint prikelti juos iš ideologinio sąstingio, iš 
hipnotinės konsumeristinės būklės, ir tik tiesioginė prievar- 
tinė intervencija, pavyzdžiui, prekybos centrų sprogdinimas, 
būtų veiksminga. O argi tas pat, tik skirtingame lygmenyje, 
negalioja šiandieniniam fundamentalistiniam terorui? Argi 
y Kubos revoliucijos specifiškumą geriausiai išreiškia Fidelio ir Che Guevaros 
dualumas: Fidelis, tikrasis lyderis, aukščiausia Valstybės valdžia, prieš Che, amžiną re- 
voliucinį maištininką, kuris niekada nenusileistų iki to, kad tiesiog valdytų valstybę. 
Ar tai neprimena Sovietų Sąjungos, jei Trotsky nebūtų buvęs pašalintas kaip didžiau- 
sias išdavikas? Įsivaizduokime, kad trečio dešimtmečio viduryje Trotsky emigravo ir 
atsisakė sovietų pilietybės, kad paskatintų nuolatinę revoliuciją visame pasaulyje, o 
netrukus mirė - po jo mirties Stalinas būtų sukūręs jo kultą... Žinoma, tokia ištikimy- 


177 


bė Reikalui („Socialismo o muerte!“), tiek, kiek šį Reikalą įkūnija Vadas, gali lengvai 
išsigimti į Vado pasirengimą paaukoti (ne save šaliai, bet) pačią šalį sau, vardan savojo 
Reikalo. (Panašiai tikrą ištikimybę Vadui įrodo ne pasirengimas prisiimti jam skirtą 
kulką; dar daugiau, turi būti pasiruošęs priimti kulką iš jo — pripažinti, jog jis gali tave 


pašalinti ar net paaukoti, jei tai tarnauja jo aukštesniems tikslams.) 

jo tikslas nėra pažadinti mus, Vakarų piliečius, iš sąstingio, iš 
panirimo mūsų kasdieniame ideologiniame pasaulyje? 
Paskutiniai du pavyzdžiai nurodo fundamentalų „pa- 
sijos Tikrovei“ paradoksą: kulminaciją ji pasiekia savo taria- 
moje priešybėje, teatrališkame spektaklyje - pradedant parodo- 
maisiais stalininiais teismo procesais, baigiant įspūdingais 
teroristiniais aktais. Taigi jei pasija Tikrovei baigiasi gryna 
įspūdingo Tikrovės efekto išore, tuomet, laikantis tikslios in- 
versijos, „postmoderni“ pasija išorei baigiasi drastišku su- 
grįžimu prie pasijos Tikrovei. Panagrinėkime „pjaustytojų“ 
fenomeną (tai žmonės, dažniausiai moterys, jaučiantys neat- 
remiamą poreikį pjaustyti save skustuvais ar kitaip save Ža- 
loti), tiksliai analogišką mūsiškei aplinkos virtualizacijai: šis 
fenomenas reprezentuoja desperatišką strategiją sugrąžinti 
kūno Tikrovę. Kaip tokį, pjaustymąsi reikia priešinti norma- 
liam kūno išrašymui tatuiruotėmis, kuris garantuoja subjekto 
dalyvavimą (virtualioje) simbolinėje tvarkoje — pjaustymosi 
problema, priešingai, yra pačios realybės teigimas. Toli gražu 
nebūdamas savižudiškas, anaiptol nerodydamas susinaikini- 
mo geismo, pjaustymasis yra radikali pastanga (vėl) įvaldyti 


> Daug bendresniu lygmeniu turime pastebėti, kaip stalinizmas — su savo bru- 
talia „pasija Tikrovei”, pasirengimu paaukoti milijonus gyvybių dėl savo tikslo, žmonių 
nevertinimu — tuo pat metu buvo režimas, kuris labiausiai rūpinosi palaikyti deramą 
išorę: jį apimdavo totali panika, jei šiai išorei iškildavo pavojus (tarkime, kad kokį nors 
įvykį, aiškiai atskleidžiantį režimo nesėkmę, parodys žiniasklaida: sovietinė Ziniasklai- 
da neturėjo juodųjų kronikų, nebuvo jokių reportažų apie nusikaltimus ir prostituciją, 


nekalbant apie darbininkų ar publikos protestus). 

realybę, arba (kitas šio fenomeno aspektas) tvirtai pagrįsti 
ego kūniška realybe ir taip įveikti nepakeliamą nerimą dėl to, 
jog suvoki save kaip neegzistuojantį. Pjaustytojai paprastai 
pasakoja, kad vos tik jie pamato šiltą raudoną kraują, tekantį 
iš pasidarytos žaizdos, jie vėl jaučiasi gyvi, tvirtai įsišakniję 
realybėje. Taigi nors pjaustymasis, be abejo, yra patologinis 
fenomenas, vis dėlto tai patologinė pastanga atgauti tam ti- 
krą normalumą, išvengti visiško psichotinio suirimo. 
Šiandieninėje rinkoje randame daugybę produktų, 
neturinčių žalingų savybių: kavą be kofeino, kremą be rieba- 
lų, alų be alkoholio... Sąrašą galima pratęsti: virtualus seksas 
kaip seksas be sekso, Colino Powello karo be aukų (iš mūsų 
pusės, žinoma) doktrina kaip karas be karo, šiuolaikinis poli- 
tikos kaip ekspertų administravimo meno apibrėžimas, taigi 
politika be politikos, iki pat šiandieninio tolerantiško libera- 
laus multikultūrizmo kaip patirties Kito, iš kurio atimtas jo 
Kitoniškumas (idealizuotas Kitas, kuris tik žavingai šoka ir 
ekologiškai pagrįstai holistiškai suvokia realybę, o tai, kad 
jis muša žmoną, lieka nepastebėta...)? Virtuali Realybė pa- 
prasčiausiai apibendrina šitą procedūrą, kai pasiūlomas pro- 
duktas be substancijos: ji sukuria realybę, kuri pati neturi 
substancijos, kieto besipriešinančio Tikrovės branduolio — pa- 
našiai kaip kava be kofeino kvepia ir turi tą patį skonį, kaip 
tikra kava, nors ir nėra tokia, Virtuali Realybė taip pat patiria- 
ma kaip realybė, nors tokia ir nėra. Šis virtualizacijos proce- 
sas baigiasi tuo, jog pačią „tikrą realybę“ imame suvokti kaip 


š Žr. Marilee Strong, The Bright Scream, London: Virago 2000. 

virtualią. Didžiajai publikos daliai PPC sprogimai buvo įvy- 
kiai televizoriaus ekrane; kai stebėjome dažnai kartotą kadrą, 
kaip išsigandę Žmonės bėga į kamerą nuo griūvančio bokšto 
sukelto milžiniško dulkių debesies, ar pats šis rakursas ne- 
priminė įspūdingų kadrų iš katastrofų filmų, ar tai nebuvo 
specialusis efektas, pranokęs visus kitus, nes, kaip pastebėjo 
Jeremy Benthamas, realybė yra pati geriausia savęs pačios re- 
gimybė? 

O argi santykis tarp Pasaulinio prekybos centro atakų ir 
Holivudo katastrofų filmų nėra analogiškas snuff pornografijos 
ir įprastų sadomazochistinių pornografinių filmų santykiui? 
Karlo Heinzo Stockhauseno provokuojančiame teiginyje, jog 
į PPC bokštus besirėžiantys lėktuvai buvo tobuliausias meno 
kūrinys, esama dalelės tiesos: PPC bokštų griuvimą galime su- 
vokti kaip dvidešimto amžiaus meno „pasijos Tikrovei” kul- 
minaciją — patys „teroristai“ ėmėsi šio veiksmo ne tam, kad 
padarytų tikrą materialinę žalą, bet dėl įspūdingo tokios žalos 
efekto. Praėjus kelioms dienoms po 2001 metų Rugsėjo 11-o- 
sios, mūsų žvilgsnis vis dar buvo persmeigtas vaizdų lėktuvo, 
besirėžiančio į vieną iš PPC bokštų, ir visi buvome priversti 
patirti, ką reiškia „manija kartoti“ bei jouissance anapus malo- 
numo principo: norėjome matyti tai vėl ir vel; tie patys kadrai 
kartoti ad nauseam, ir šiurpus pasitenkinimas, kurį patyrėme, 
buvo pats gryniausias jouissance. Patirti „realybės TV šou“ ne- 
tikrumą tapo įmanoma tiktai stebint TV ekrane griūvančius 
du bokštus: net jei šie šou vyksta „iš tikrųjų“, žmonės juose 


x Pasaulinis prekybos centras (World Trade Center) - vert. past. 


1. Tikrovės pasijos, regimybės pasijos 


vis dar vaidina — paprasčiausiai vaidina save. Įprastinis atsiri- 
bojimas romane („veikėjai šiame tekste yra išgalvoti, bet koks 
panašumas į tikrus asmenis yra visiškai atsitiktinis”) taip pat 
galioja ir realybės muilo operų dalyviams: ten matome išgal- 
votus veikėjus, net jei jie iš tikrųjų vaidina save. 

Autentiška dvidešimto amžiaus pasija įsiskverbti į Tikrą 
Daiktą (galiausiai į destruktyvią Tuštumą) per išorinių luobų 
voratinklį, kurie sudaro mūsų realybę, pasiekia kulminaciją 
Tikrovės virpulyje — šio galutinio „efekto“ vaikomasi skait- 
meniniais specialiaisiais efektais, pradedant realybės TV ir 
mėgėjiška pornografija, baigiant snuff filmais. Snuff filmai, pa- 
teikiantys „tikrą daiktą“, tikriausiai yra kraštutinė Virtualios 
Realybės tiesa. Esama intymaus ryšio tarp realybės virtualiza- 
vimo ir nesibaigiančio, ištęsto iki begalybės kūniško skausmo, 
daug stipresnio, nei įprastinis, atsiradimo: argi biogenetikos 
ir Virtualios Realybės jungtis neatveria naujų „užkerėtų“ kan- 
kinimo galimybių, naujų ir negirdėtų horizontų, galinčių pa- 
ilginti mūsų gebėjimą kęsti skausmą (praplečiant sensorines 
galimybes atlaikyti skausmą, išrandant naujas jo sukėlimo for- 
mas)? Galbūt kraštutinis Sade'o vaizdinys apie „nemirštančią“ 
kankinimų auką, kuri gali kentėti nesibaigiančius skausmus, 
negalėdama pabėgti į sau priklausančią mirtį, irgi laukia, kol 
galės tapti realybe. 

Didžiausia Amerikos paranojinė fantazija sukasi apie 
asmenį, gyvenantį mažame idiliškame Kalifornijos mieste, 
vartotojų rojuje, ir staiga pradedantį įtarti, kad pasaulis, ku- 
riame jis gyvena, yra apgaulė, vaidinimas, kuris vaidinamas 
tik tam, kad jj įtikintų, jog gyvena realiame pasaulyje, nors 

visi žmonės aplink jį yra aktoriai ir statistai gigantiškame šou. 
Naujausiu pavyzdžiu gali būti Peterio Weiro filmas Trumeno 
šou (The Truman Show, 1998) su Jimu Carrey, kuris vaidina 
mažo miestelio klerką, pamažu suvokiantį, jog yra nuolati- 
nio, dvidešimt keturias valandas trunkančio televizijos šou 
herojus: jo gimtasis miestas iš tiesų yra gigantiška studija, kur 
kameros visur jį sekioja. Tarp filmo pirmtakų verta paminėti 
Phillipo K. Dicko filmą Sutrikęs laikas (Time out of Joint, 1959), 
kurio herojus gyvena kuklų kasdienį gyvenimą mažame idi- 
liškame Kalifornijos mieste šešto dešimtmečio pabaigoje ir 
pamažu suvokia, kad visas miestas yra padirbinys, sukurtas 
tam, kad jis būtų patenkintas... Pamatinė filmų Trumeno šou 
ir Sutrikęs laikas patirtis yra ta, kad vėlyvojo kapitalizmo var- 
totojiškas Kalifornijos rojus yra, pačiame savo hiperrealume, 
tam tikru būdu nerealus, be substancijos, neturintis materia- 
laus inertiškumo. Panašus siaubo „derealizavimas“ prasidė- 
jo po PPC sprogimo: nors aukų skaičius — 3000 - kartojamas 
visą laiką, stebėtina, kiek mažai matome tikrų žuvusiųjų — 
nei išdraskytų kūnų, nei kraujo, nei desperatiškų mirštančių 
žmonių veidų... priešingai reportažams apie Trečiojo Pasaulio 
katastrofas, kur svarbiausia yra sukurti sensacingą žinią apie 
kokią nors siaubingą detalę: Somalis miršta iš bado, išprievar- 
tautos Bosnijos moterys, vyrai perpjautomis gerklėmis. Šie 
kadrai visuomet lydimi išankstinio perspėjimo, kad „kai ku- 
rie vaizdai, kuriuos pamatysite, yra labai grafiški ir gali nei- 
giamai paveikti vaikus“ - įspėjimas, kurio niekada negirdime 
reportažuose apie PPC griuvimą. Ar tai nėra dar vienas įrody- 
mas, jog net šiuo tragišku momentu yra išsaugomas atstumas, 

skiriantis Mus nuo Jų, nuo jų realybės: tikrasis siaubas vyksta 
ten, ne čia? 

Taigi ne tik Holivudas kuria tikro gyvenimo iliuziją, 
neturinčią materialumo svorio ir inercijos — vėlyvojo kapi- 
talizmo vartotojų visuomenėje pats „realus socialinis gyve- 
nimas“ kažkokiu būdu įgauna padirbtos klastotės bruožų, 
kur mūsų kaimynai „realiame“ gyvenime elgiasi kaip sce- 
nos aktoriai ir statistai... Vėlgi galutinė kapitalistinio utili- 
tarinio nudvasinto pasaulio tiesa yra paties „tikro gyveni- 
mo“ dematerializacija, jo virtimas šmėklišku šou. Greta kitų, 
Christopheris Isherwoodas išreiškė šį Amerikos kasdienio 
gyvenimo nerealumo pojūtį kalbėdamas apie motelių kam- 
barius: „Amerikos moteliai yra netikri! (...) Jie sąmoningai 
suprojektuoti taip, kad būtų netikri. (...) Europiečiai mūsų 
nemėgsta dėl to, kad persikėlėme gyventi į savo reklaminius 
skelbimus, panašiai kaip atsiskyrėliai pasitraukia į olas kon- 
templiuoti.“ Peterio Sloterdijko „sferos“ samprata čia reali- 
zuota pažodžiui, kaip gigantiška metalinė sfera, apgaubianti 
ir izoliuojanti visą miestą. Prieš keletą metų tokie fantastiniai 
filmai kaip Zardoz ar Logano pabėgimas (Logan's Run) nuspėjo 
* Dar vienas ideologinės cenzūros atvejis: kai gaisrininkų našlės davė interviu 
CNN, dauguma jų atliko performansą, kokio iš jų ir tikėjosi: ašaros, maldos... Visos, 
išskyrus vieną, kuri be ašarų pasakė, jog nesimels už savo žuvusį vyrą, nes maldos jo 
nesugrąžins. Paklausta, ar galvoja apie kerštą, ji ramiai atsakė, kad tai būtų tikra vyro 
išdavystė: jei būtų išlikęs gyvas, jis tikrai teigtų, jog blogiausia yra pasiduoti norui atsa- 
kyti tuo pačiu... Nereikia pridurti, kad šis klipas buvo parodytas tik kartą, vėliau dingo 


iš tų pačių interviu kartojimo. 


25 


Slavoj Žižek 


šiandieninę postmodernią nemalonią būklę, perkeldami šią 
fantaziją į pačią bendruomenę: izoliuota grupė gyvena ste- 
rilų gyvenimą nuošalioje vietoje ir ilgisi materialaus irimo 
realumo patirties. Ar be galo kartojamas kadras, kai lėktu- 
vas priartėja ir rėžiasi į antrąjį PPC bokštą, nėra garsiosios 
scenos iš Hitchcocko filmo Paukščiai (Birds), puikiai išanali- 
zuotos Raymondo Bellouro, kur Melani priartėja prie Badega 
Bay molo, perplaukusi įlanką mažu laiveliu, tikro-gyvenimo 
versija? Kai, artėdama prie prieplaukos, ji mojuoja (būsi- 
mam) mylimajam, vienas paukštis (iš pradžių matomas kaip 
neaiški tamsi dėmė) staiga pasirodo kadro viršuje iš dešinės 
ir kerta jai į galvą.“ Argi lėktuvas, kuris rėžėsi į PPC bokštą, 
nebuvo ta hitčkokiška dėmė, ta anamorfinė suteptis, denatū- 
ralizavusi idilišką, gerai pažįstamą Niujorko peizažą? 

Brolių Wachowski hitas Matrica (Matrix, 1999) pri- 
vedė šią logiką iki kraštutinumo: materiali realybė, kurią 
visi patiriame ir matome aplinkui, pasirodo esanti virtua- 
li, kuriama ir koordinuojama gigantiško megakompiuterio, 
su kuriuo visi esame susieti; kai pagrindinis veikėjas (kurį 
vaidina Keanu Reevesas) atsibunda „tikroje realybėje“, jis 
mato apleistą peizažą, užterštą sudegusių griuvėsių — to, 
kas liko iš Čikagos po globalaus karo. Pasipriešinimo vadas 
Morfėjus ironiškai pasisveikina: „Sveiki atvykę į tikrovės 
dykumą“. Argi ne kažkas panašaus nutiko Niujorke Rugsėjo 
11-ąją? Jo gyventojai atsidūrė „tikrovės dykumoje“ - mums, 


2 Žr. Raymond Bellour, The Analysis of Film, Bloomington: Indiana University 


Press, 2000, 3 skyrius. 

sugadintiems Holivudo, šis peizažas bei griūvančių bokštų 
kadrai galėjo nebent priminti labiausiai kvapą gniaužian- 
čias scenas iš katastrofų filmų. 

Kai girdime, jog atakos buvo visiškai netikėtas šokas, jog 
įvyko neįsivaizduojama Neįmanomybė, reikėtų prisiminti kitą 
išskirtinę katastrofą iš dvidešimtojo amžiaus pradžios — Titaniko 
skendima; tai taip pat buvo šokas, tačiau jam jau buvo numatyta 
vieta ideologinėje vaizduotėje, nes Titanikas buvo devyniolikto 
amžiaus industrinės civilizacijos galios simbolis. Ar negalime to 
paties pasakyti ir apie šias atakas? Ne vien masinės informacijos 
priemonės nuolat mus atakavo kalbomis apie teroristų grėsmę; 
ši grėsmė yra akivaizdžiai libidiškai motyvuota — tik prisimin- 
kime tokius filmus kaip Pabėgimas iš Niujorko (Escape from New 
York) ar Nepriklausomybės diena (Independence Day). Būtent toks ir 
yra loginis paaiškinimas, kodėl atakos dažnai lyginamos su Ho- 
livudo katastrofų filmais: neįmanomybė, kuri įvyko, buvo fan- 
tazijos objektas, taigi tam tikru mastu Amerika gavo tai, apie ką 
fantazavo, ir tai buvo didžiausias siurprizas. Galutinis posūkis 
šioje Holivudo ir „karo prieš terorizmą“ sąsajoje radosi tuomet, 
kai Pentagonas nusprendė prašytis Holivudo pagalbos: 2001-ųjų 
spalio pradžioje spauda pranešė, jog grupė Holivudo scenaristų 
ir režisierių, katastrofų filmų specialistų, įtraukta į Pentagono 
tyrimą tam, kad kurtų galimus teroristų atakų scenarijus ir pa- 
dėtų tas atakas atremti. Atrodo, jog ši sąveika tęsiasi: 2001-ųjų 
lapkričio pradžioje įvyko keletas Baltųjų rūmų patarėjų ir vy- 
resniųjų Holivudo prodiuserių susitikimų, siekiant koordinuoti 
karo veiksmus ir nustatyti, kaip Holivudas galėtų pasitarnauti 
„karui prieš terorizmą“ pasiųsdamas tinkamą ideologinę žinią 

ne tik amerikiečiams, bet taip pat ir Holivudo publikai visame 
pasaulyje — tai galutinis empirinis įrodymas, kad Holivudas iš 
tiesų funkcionuoja kaip „ideologinis valstybės aparatas“. 

Taigi turėtume apversti įprastinę interpretaciją, pa- 
gal kurią PPC sprogimai buvo Tikrovės įsibrovimas, sukrė- 
tęs mūsų iliuzinę Sferą: visiškai atvirkščiai - dar prieš PPC 
griuvimą mes gyvenome savo realybėje, Trečiojo Pasaulio 
baisumus suvokdami kaip kažką, kas iš tiesų nebuvo mūsų 
socialinės realybės dalis, kaip kažką, kas (mums) egzistavo 
kaip šmėkliška regimybė (TV) ekrane - o Rugsėjo 11-ąją nu- 
tiko tai, kad ši fantazminė ekrano šmėkla įžengė mūsų realy- 
bėn. Ne realybė įsibrovė į mūsų vaizdinį: vaizdinys įsibrovė 
ir supurtė mūsų realybę (t. y. simbolines koordinates, kurios 
nustato, ką suvokiame kaip realybę). Tad faktą, jog po Rug- 
sėjo 11-osios daugelio „blokbasterių“ su PPC griuvimą pri- 
menančiomis scenomis (aukšti degantys ar puolami pastatai, 
teroristiniai aktai) premjeros buvo atidėtos (arba filmai net- 
gi padėti į lentynas), reikėtų interpretuoti kaip fantazminio 
pagrindo, sąlygojusio PPC griuvimo poveikį, „slopinimą“. 
Žinoma, čia nesiruošiama žaisti pseudopostmodernaus žai- 
dimo, kuris PPC griuvimą redukuotų į dar vieną medijų re- 
ginį, interpretuodamas jį kaip snuff pornofilmo katastrofinę 
versiją; klausimas, kurį turėjome sau kelti spoksodami į TV 
ekranus Rugsėjo 11-ąją, yra paprasčiausiai toks: Kur mes tai 
jau matėme, vėl ir vėl? 

Faktas, jog Rugsėjo 11-osios atakos buvo populiarių 
fantazijų medžiaga gerokai anksčiau, nei jos iš tikrųjų įvyko, 
pateikia dar vieną supainiotos sapnų logikos atvejį: lengva 

paaiškinti, kodėl vargšai žmonės visame pasaulyje svajoja 
tapti amerikiečiais; tačiau apie ką svajoja prakutę amerikie- 
čiai, sustingę savo gerovėje? Apie globalią katastrofą, kuri su- 
krėstų jų gyvenimus. Kodėl? Būtent tai ir tiria psichoanalizė: 
ji siekia paaiškinti, kodėl mus, supamus gerovės, persekioja 
košmariškos katastrofų vizijos. Šis paradoksas taip pat nuro- 
do, kaip turėtume suprasti Lacano „fantazijos perzengima” 
kaip baigiamąjį psichoanalitinio gydymo momentą. Ši sąvoka 
tarsi puikiai atitinka sveiko proto supratimą, ką psichoana- 
lizė turėtų daryti: žinoma, ji turi išvaduoti mus iš idiosin- 
kratinių fantazijų gniaužtų ir įgalinti pamatyti realybę tokią, 
kokia ji iš tiesų yra! Tačiau būtent to Lacanas ir neturi gal- 
voje — jis siekia beveik visiškai priešingo dalyko. Kasdienėje 
savo egzistencijoje esame panirę „realybėje“ (kurią struktū- 
ruoja ir palaiko fantazija), ir šį panirimą trikdo simptomai, 
liudijantys, jog kitas, represuotas, mūsų psyche lygmuo šiam 
panirimui priešinasi. Tad „peržengti fantaziją“ paradoksaliai 
reiškia visiškai identifikuotis su ta fantazija — būtent, su fanta- 
zija, struktūruojančia perteklių, kuris priešinasi mūsų pani- 
rimui kasdienėje realybėje; arba, cituojant glaustą Richardo 
Boothby formuluotę: 


„Fantazijos peržengimas“ nereiškia, jog subjektas kaž- 
kaip atsikrato priklausomybės nuo įmantrių kaprizų ir 
prisitaiko prie pragmatinės „realybės“ — visiškai prie- 
šingai: subjektas pajungiamas simbolinės stokos efek- 
tui, kuris atskleidžia kasdienės realybės ribą. Peržengti 
fantaziją Lacano apibrėžta prasme reiškia giliau įklimpti 

ton fantazijon nei bet kada anksčiau, būti dar intymiau 
susijusiam su ta tikrąja fantazijos šerdimi, kuri peržen- 
gia vaizdų kūrimą. 


Boothby teisus, pabrėždamas Janą primenančią kiekvienos fan- 
tazijos struktūrą: fantazija sutaiko, nuginkluoja (pateikdama 
įsivaizduojamą scenarijų, kuris mus įgalina ištverti Kito geis- 
mo bedugnę) ir kartu sukrečia, trukdo, nesiderina prie mūsų 
realybės. „Fantazijos perzengimo” sąvokos ideologinė politi- 
nė dimensija buvo aiškiai atskleista unikaliu vaidmeniu, kurį 
roko grupė Top lista nadrealista (Žymiausių siurrealistų sąrašas) 
suvaidino Bosnijos karo metu apsiaustame Sarajeve: jų ironiš- 
ki pasirodymai - karo ir bado sūkuryje išjuokę keblia Sarajevo 
gyventojų padėtį - įgijo kultinį statusą ne tik kontrakulturoje, 
bet ir tarp daugumos Sarajevo gyventojų (savaitiniai grupės 
TV šou rodyti per visą karą ir buvo neįtikėtinai populiarūs). 
Užuot apraudoję tragišką bosnių likimą, jie drąsiai mobilizavo 
visas klišes apie „kvailus bosnius“, plačiai paplitusias Jugos- 
lavijoje, visiškai su jomis susitapatindami — tuo buvo norima 
pabrėžti, kad tikrasis solidarumas reiškia tiesioginę konfron- 
taciją su obsceniškomis rasistinėmis fantazijomis, kurios cir- 
kuliavo simbolinėje Bosnijos erdvėje, Zaisminga identifikaciją 
su jomis, o ne šių nešvankybių neigimą, nes jos nereprezentuo- 
ja žmonių, kokie jie yra „iš tikrųjų“. 

Tai reiškia, jog regimybės ir Tikrovės dialektikos ne- 
galima redukuoti į elementarų faktą, jog mūsų kasdienių 


* Richard Boothby, Freud as Philosopher, New York: Routledge, 2001, p. 275-276. 

gyvenimų virtualizacija, potyris, jog gyvename vis labiau 
ir labiau dirbtinai sukonstruotame pasaulyje, sukelia neat- 
remiamą poreikį „sugrįžti prie Tikrovės“, atgauti tvirtą pa- 
matą kokioje nors „tikroje realybėje“. Tikrovė, kuri sugrįžta, 
turi (dar vienos) regimybės statusą: būtent todėl, jog ji yra tik- 
ra, t. y. remiantis jos trauminiu ar (ir) ekscesyviu pobūdžiu, mes 
negalime jos integruoti į (tai, ką patiriame kaip) mūsų realybę ir 
todėl esame priversti patirti ją kaip košmarišką reginį. Būtent 
toks ir buvo dėmesį prikaustantis PPC griuvimo vaizdas: 
vaizdas, regimybė, „efektas“, kuris tuo pačiu metu pateikė 
„patį daiktą“. Šis „Tikrovės efektas“ nėra tas pat, ką Roland'as 
Barthes'as septintame dešimtmetyje pavadino l'effet du réel: 
veikiau, tai visiška jo priešybė: l’effet du irrėel. Tai reiškia: 
priešingai bartiškajam l'effet du réel, kai tekstas priverčia mus 
priimti jo fiktyvų produktą kaip „tikrą“, čia pati Tikrovė, kad 
išsilaikytų, turi būti suvokta kaip košmariška nereali šmėkla. 
Paprastai sakome, jog neturėtume fikcijos laikyti realybe — 
prisiminkime postmodernią doxa, jog „realybė“ yra diskur- 
syvus produktas, simbolinė fikcija, kurią klaidingai suvokia- 
me kaip substancinį autonomišką darinį. Psichoanalizė čia 
moko atvirkščiai: neturėtume realybės laikyti fikcija - turime 
pajėgti įžiūrėti tame, ką patiriame kaip fikciją, kietą Tikrovės 
branduolį, kurį galime išsaugoti tik versdami fikcija. Trumpai 
tariant, turime įžvelgti, kurią realybės dalį „transfunkciona- 
lizavo” fantazija, taigi, nors tai ir realybės dalis, ji suvokiama 
kaip fiktyvi. Daug sunkiau nei atmesti ar (ir) demaskuoti (ta- 
riamą) realybę kaip fikciją, yra atpažinti fikcijos dalį „tikro- 
je” realybėje. (Žinoma, tai sugrąžina atgal prie seno Lacano 

teiginio, kad gyvūnai apgaudinėja pateikdami tai, kas netik- 
ra, kaip tikra, o žmonės (būtybės, gyvenančios simbolinėje 
erdvėje) apgaudinėja pateikdami tai, kas tikra, kaip netikra.) 
Ši įžvalga leidžia sugrįžti ir prie pavyzdžio apie pjaustyto- 
jus: jei tikroji priešprieša Tikrovei yra realybė, galbūt tai, nuo 
ko jie stengiasi pabėgti pjaustydami save, yra ne nerealumo, 
dirbtinio mūsų gyvenamo pasaulio virtualumo jausmas, bet 
pati Tikrovė, kuri sprogsta, virsdama nekontroliuojamomis 
haliucinacijomis, imančiomis persekioti mus, vos tik praran- 
dame atramą realybėje? 

Michaelio Haneke Pianistė (The Piano Teacher, Prancūzija, 
Austrija, 2001) padeda šią mįslę įminti. Filmas pastatytas pagal 
Elfriede Jelinek trumpą romaną, pasakojantį apie aistringą, bet 
perversišką jauno pianisto ir jo vyresnės mokytojos (ją puikiai 
suvaidino Isabelle Huppert) meilės ryšį: siužetas remiasi nuval- 
kiota fin-de-siėcle Vienos clichė apie jauną, seksualiai užslopintą 
aukštuomenės merginą, aistringai įsimylėjusią savo muzikos 
mokytoją. Šiandieninėje istorijoje, praėjus šimtui metų, neuž- 
tenka vien sukeisti vietomis personažų lytis: mūsų atlaidžiais 
laikais meilės ryšiui reikia suteikti dar ir perversišką užtaisą. 
Reikalai lemtingai pasisuka ir ima riedėti link neišvengiamo 
tragiško galo (mokytojos savižudybės) kaip tik tuo metu, kai, at- 
sakydama į vaikino aistringą seksualinį kvietimą, „užslopinta“ 
mokytoja jam audringai atsiveria, parašydama laišką su deta- 
liu savo reikalavimų sąrašu (iš esmės mazochistinių spektaklių 
scenarijumi: kaip jis turės ją surišti, priversti laižyti jo išangę, 
skaldyti jai antausius ir netgi mušti ir t. t.). Svarbiausia, kad visi 
šie reikalavimai užrašomi — ant popieriaus išguldoma tai, kas 

pernelyg traumuoja, kad būtų pasakyta atvirai, tiesiogine kalba: 
jos pati slapčiausia fantazija. 

Toks abiejų personažų priešinimas - jo aistringų jaus- 
mų protrūkiai ir jos šaltas, beaistris atsiribojimas - neturėtų 
mūsų apgauti: būtent ji iš tikrųjų atsiveria, atskleisdama jam 
savo nepridengtą fantaziją, o jis tik paviršutiniškai vaidina 
suvedžiotoją. Todėl nieko keista, kad jos atvirumas priverčia 
ji išgąstingai atsitraukti: tiesiai išdėstyta jos fantazija radika- 
liai pakeičia jos statusą jo akyse, jaudinantis meilės objektas 
virsta atgrasia būtybe, kurios jis negali pakęsti. Tačiau iš kar- 
to po to jis ir pats pajunta perversišką potraukį išbandyti jos 
pasiūlytą fantazminj scenarijų, jį irgi įtraukia besaikis jouis- 
sance ir jis, iš pradžių, mėgina sugrąžinti jai atgal jos pačios 
pageidavimą įgyvendindamas jos fantazijos elementus — jis 
suduoda jai taip, kad iš nosies pasipila kraujas, smurtingai ją 
spardo ir kai ji, nebeišlaikiusi, pasitraukia iš savo realybe vir- 
tusios fantazijos, jis pereina prie lytinio akto ir mylisi su ja, 
norėdamas taip įtvirtinti savo pergalę. Šis viską užbaigiantis 
seksualinis aktas savo beveik nepakeliamu skausmu geriau- 
siai iliustruoja Lacano il n'y a pas de rapport sexuel: nors pats 
aktas vyksta realybėje, tačiau — bent jau jai - netekęs savo 
fantazminės atramos jis virsta pasibjaurėtina patirtimi, kuri 
visiškai jos nejaudina ir stumia link savižudybės. Būtų vi- 
siškai klaidinga manyti, kad jos atskleista fantazija yra gy- 
nybinis mechanizmas, saugantis nuo deramo lytinio akto, 
neįmanomo dėl jos nesugebėjimo atsipalaiduoti ir mėgautis: 
atvirkščiai, atskleista fantazija sudaro jos esybės šerdį, tą, 
kas „yra joje labiau nei ji pati“, ir kaip tik lytinis aktas, tiesą 

sakant, yra gynybinis mechanizmas, nukreiptas prieš fanta- 
zijoje įkūnytą grėsmę. 

Savo (nepublikuotame) seminare apie nerimą (1962- 
1963 m.) Lacanas patikslina, kad tikrasis mazochisto tikslas 
yra ne kurti Kitame jouissance, bet sukelti nerimą. Tai reiškia, 
kad, nors mazochistas atsiduoda Kito kankinimams, nors jis 
nori Kitam tarnauti, jis pats nustato savo tarnystės taisykles; 
taigi, nors atrodo, kad mazochistas siūlo save kaip Kito jouis- 
sance instrumentą, iš tikrųjų jis atskleidžia Kitam savo paties 
geismą ir taip sukelia Kitame nerimo jausmą — Lacano požiū- 
riu, tikrasis nerimo objektas yra kaip tik Kito geismo (pernelyg 
didelis) artumas. Tokia yra libidinė ekonomika to Pianistės epi- 
zodo, kai herojė savo gundytojui įteikia detalų mazochistinį 
scenarijų, kaip jis turėtų su ja blogai elgtis: tai, kas jį atstumia, 
yra šis visiškas jos geismo atvėrimas. (Ar skausminga scena 
iš Davido Fincherio Kovos klubo (Fight Club), kai Edo Nortono 
herojus boso akivaizdoje ima mušti pats save, nėra dar viena 
puiki to paties principo iliustracija? Bosas tikrai nesimėgauja 
reginiu, scena akivaizdžiai kelia jam nerimą.) 

Dėl šios priežasties, tikrasis pasirinkimas, kalbant apie 
istorines traumas, yra ne tarp jų prisiminimo ir užmaršties: 
traumos, kurių nesame pasirengę ar negebame prisiminti, per- 
sekioja mus dar atkakliau. Todėl privalome susitaikyti su pa- 
radoksu, kad, norėdami iš tiesų užmiršti kokį nors įvykį, pir- 
miausia turime sutelkti jėgas ir jį tinkamai prisiminti. Norint 
paaiškinti šį paradoksą, dera turėti omeny, kad egzistencijos 
priešingybė yra ne neegzistencija, bet primygtinumas (insisten- 
ce): tai, kas neegzistuoja, toliau primygtinai tęsiasi, verždamasis 

į egzistenciją (pirmasis šią opoziciją, aišku, artikuliavo Schel- 
lingas, kai savo Traktate apie žmogaus laisvę atskyrė Egzistenciją 
ir Egzistencijos Pagrindą). Kai praleidžiu lemtingą etinę progą 
ir man nepavyksta atlikti veiksmo, kuris galėtų „viską pakeis- 
ti“, pati to, ką aš turėjau padaryti, neegzistencija mane persekios 
amžinai: nors tai, ko aš nepadariau, neegzistuoja, neatlikto 
veiksmo šmėkla toliau atkakliai primena apie save. Puikioje 
Walterio Benjamino „Tezių apie istorijos filosofiją“ interpreta- 
cijoje“, Ericas Santneris išplėtoja Benjamino pastabą, kad dabar- 
tinė revoliucinė intervencija pakartoja ar (ir) atperka nepavy- 
kusias praeities pastangas: „simptomai“ — praeities pėdsakai, 
retroaktyviai atpirkti revoliucinės intervencijos „stebuklu“ — 
yra „ne tiek užmiršti zygdarbiai, kiek, greičiau, užmiršti nepa- 
vykę bandymai imtis veiksmo, įveikti socialinius pančius, kurie 
neleidžia solidarizuotis su visuomenės „kitais“: 


simptomai Žymi ne tik praeityje nepavykusius revoliu- 
cinius bandymus, bet, su kiek kuklesniu užmoju, ir pra- 
eityje neatsakytus kvietimus veikti arba bent jau atjausti 
tuos, kurių kančios tam tikra prasme kyla iš tos gyve- 
nimo formos, kurios dalimi esi. Jie [simptomai] užima 
vietą kažko, kas yra ten, kas primygtinai veržiasi į mūsų 
gyvenimą, nors niekada nėra pasiekę pilnos ontologi- 
nės konsistencijos. Taigi, simptomai tam tikra prasme 
yra virtualūs tuštumų — arba, galbūt, tiksliau, bandymų 


. Eric Santner, „Miracles Happen: Benjamin, Rozenzweig, and the Limits of the 


Enlightenment” (nepublikuotas pranešimas, 2001). 

apsiginti nuo tuštumų —- archyvai, atkakliai išliekantys 
istorinėje patirtyje. 


Santneris patikslina, kaip šie simptomai gali įgauti „norma- 
laus“ socialinio gyvenimo trikdžių pavidalą — pavyzdžiui, 
dalyvavimai obsceniškuose viešpataujančios ideologijos ritua- 
luose. Argi liūdnai pagarsėjusi Kristallnacht (Krištolinė naktis) 
1938-aisiais — pusiau organizuotas, pusiau spontaniškas smur- 
to proveržis, nukreiptas prieš žydų namus, sinagogas, verslą ir 
pačius žmones - nebuvo tikrų tikriausias bachtiniškas „karna- 
valas“? Kristallnacht reikėtų suprasti būtent kaip ,,simptoma”: 
simptomu ją padaro įniršio persunktas smurto proveržis — tai 
gynybinis mechanizmas, skirtas paslėpti tuštumą, kuri atsi- 
vėrė po nesėkmingų bandymų spręsti socialinę krizę. Kitais 
žodžiais tariant, pats antisemitiniams pogromams būdingas 
įniršis a contrario įrodo autentiškos proletarinės revoliucijos 
galimybę: antisemitinių išpuolių energijos perteklių galima 
suprasti tik kaip reakciją į („pasąmoninį“) apmaudą dėl pra- 
leistos revoliucijos galimybės. O argi pagrindinė „Ostalgijos“ 
(nostalgijos komunistinei praeičiai), kurią daugelis intelektu- 
alų (ir netgi „paprastų žmonių“) jaučia nebeegzistuojančiai 
Vokietijos Demokratinei Respublikai, priežastis nėra ilgėjima- 
sis — ne tiek komunistinės praeities, to, kas iš tiesų vyko komu- 
nistinio režimo metais, kiek to, kas būtų galėję ten vykti, pra- 
rastos kitokios Vokietijos galimybės? Atitinkamai, ar neonacių 
smurto proveržiai postkomunistinėse visuomenėse nėra nega- 
tyvūs įrodymai, kad išsilaisvinimo galimybės egzistuoja? Ar 
įniršio protrūkiai nėra simptomai, įrodantys apmaudą ir pyktį 

dėl prarastų galimybių? Nepabijokime čia įžvelgti paralelių su 
individualiu psichiniu gyvenimu: lygiai kaip suvokimas, jog 
praradai „privačią“ galimybę (pavyzdžiui, galimybę užmegzti 
visaverčius meilės santykius), palieka tam tikrą pėdsaką, kuris 
dažniausiai pasireiškia kaip „nepaaiškinamas“ nerimas, gal- 
vos skausmai ir pykčio priepuoliai, prarastos revoliucijos pro- 
gos tuštuma gali taip pat išvirsti „iracionaliais“ destruktyvaus 
pykčio priepuoliais... 

Taigi, ar privalome iš viso atmesti „pasiją Tikrovei“ kaip 
tokią? Jokiu būdu ne - užimti tokią poziciją reikštų atsisakyti 
eiti iki galo, reikštų „stengtis palaikyti regimybę“. Dvidešimto 
amžiaus „pasija Tikrovei“ buvo problemiška ne dėl to, kad ji 
buvo pasija Tikrovei, bet kad ta pasija buvo netikra, kad negai- 
lestingas siekis anapus regimybės sluoksnių aptikti Tikrovę 
buvo ne kas kita, kaip tikrų tikriausia strateginė gudrybė siekiant 
išvengti susitikimo su Tikrove. Tačiau kaip? Pradėkime nuo įtam- 
pos tarp universalumo ir partikuliarumo sąvokos „ypatingas“ 
vartosenos: kai sakome „Turime ypatingųjų lėšų!“, turime gal- 
voje ne tiesiog ypatingą dalį valstybinių lėšų, bet nelegalias 
arba bent jau slaptas lėšas; kai seksualinis partneris sako „Ar 
norėtum ko nors ypatingo?“ ji arba jis turi galvoje kokį nors 
nestandartinį, „iškrypusį“ elgesį; kai policijos pareigūnas arba 
žurnalistas užsimena apie „ypatingus apklausos metodus“, jis 
arba ji turi galvoje kankinimus arba kitokius nelegalius tardy- 
mo būdus. (O nacistų koncentracijos stovyklose gyvavę būriai, 
kurie niekur nesikišdavo ir buvo naudojami tiktai patiems bai- 
siausiems darbams - tūkstančiams Žmonių žudyti, kremuoti ir 
lavonams naikinti, argi jie nebuvo vadinami Sonderkommando, 

t. y. ypatingaisiais būriais?) Kuboje sudėtingas laikotarpis po 
komunistinių režimų bloko Rytų Europoje žlugimo taip pat 
dažnai pavadinamas „ypatinguoju periodu“. 

Tuo pačiu turime atiduoti pagarbą Walterio Benjami- 
no genijui, kad ir dėl vieno jo ankstyvojo darbo pavadinimo: 
Apie kalbą apskritai ir žmonių kalbą atskirai. Ši frazė nereiškia, 
kad žmonių kalba yra kokios nors universalios kalbos „kaip 
tokios“ atmaina, viena iš daugelio atmainų (dievų ir angelų 
kalba? gyvūnų kalba? nežemiškų protingų gyvybių kalba? 
kompiuterių kalba? DNR kalba?): jokia kita, išskyrus žmonių 
kalbą, neegzistuoja; tačiau tam, kad suprastume šią „atskirą“ 
kalbą, turime įsivesti minimalų skirtumą, suvoktiną kaip tam 
tikrą plyšį, skiriantį žmonių kalbą nuo kalbos „kaip tokios“ 
(t. y. nuo grynos kalbinės struktūros, išvalytos nuo bet kokių 
žmogiško ribotumo, erotinių aistrų, mirtingumo, kovų dėl val- 
džios ir galios obsceniškumo ženklų). Būtent šios Benjamino 
pamokos neišmoko Habermasas ir daro kaip tik tai, ko daryti 
nederėtų: jis postuluoja idealią „kalbą apskritai“ (pragmatines 
universalijas) tiesiogiai kaip normą iš tiesų egzistuojančiai 
kalbai. Taigi, remdamiesi Benjamino veikalo pavadinimu, tu- 
rėtume aprašyti pagrindinę socialinio įstatymo konsteliaciją 
kaip „Įstatymą apskritai ir jo obsceniškąją išvirkštinę supere- 
go pusę atskirai“... 

Kaip tai pritaikoma socialinei analizei? Panagrinėkime 
Freudo aprašytą Žiurkiažmogio atveji*. Žiurkiažmogio motinos 
i Zr. Sigmund Freud, ,,Notes Upon a Case of Obsessional Neurosis” (Standard 


Edition, Vol. 10). 

socialinis statusas buvo aukštesnis nei jo tėvo, o tėvas buvo lin- 
kęs į šiurkščius posakius ir paveldėjęs negrąžintas skolas. Be to, 
Žiurkiažmogis sužinojo, kad prieš pat sutikdamas motiną, tė- 
vas siekė užkariauti patrauklios, bet beturtės merginos širdį, o 
paskui ją paliko, kad galėtų vesti pasiturinčią moterį. Žiurkiaž- 
mogio motinos planas apvesdinti jį su mergina iš turtingos šei- 
mos reiškė, kad jis atsidūrė toje pačioje situacijoje, kaip ir jo tė- 
vas: arba neturtinga, bet mylima mergina, arba materialiai kur 
kas labiau apsimokanti partija, kurią jam suorganizavo motina. 
Šiame kontekste ir turime lokalizuoti fantaziją apie kankinimą 
su žiurke (prie aukos sėdmenų pritvirtintas apverstas indas su 
išbadėjusiomis Ziurkémis taip, kad jos prasigraužtų kelią į kan- 
kinamojo išeinamąją angą): šią istoriją Žiurkiažmogis išgirdo 
tarnaudamas kariuomenėje. Tada jis siekė parodyti kadriniams 
karininkams, kad tokie žmonės kaip jis (iš pasiturinčios šei- 
mos) gali ištverti kareiviško gyvenimo nepatogumus neblogiau 
už bet kurį užgrūdintą žemesnės kilmės kareivį: taip Žiurkiaž- 
mogis norėjo sujungti du polius — turto ir skurdo, aukštesnio 
ir žemesnio socialinio statuso, kurie skaldė jo šeimos istoriją. 
Žiaurumu garsėjantis jo kuopos kapitonas entuziastingai 
gynė kūno bausmių praktiką ir, kai Žiurkiažmogis ryžtingai 
jam paprieštaravo, kapitonas tada, taip sakant, išsitraukė savo 
kozirį ir papasakojo apie kankinimą su žiurke. Šiurpią ir kartu 
traukiančią fantazijos apie kankinimą su žiurke galią palaiko 
daugybė sąryšių, kuriuos grindžia ne vien žyminčių asociaci- 
jų tinklas (Rat - patarimas; Ratte — žiurkė; Rate — reikalaujama 
palūkanų norma; heiraten — vesti; Spielratte — žargonu reiškia 
nepataisoma lošėją...). Kur kas svarbesnis čia atrodo tas faktas 

(beveik nė viena iš daugybės interpetacijy šito nepastebi), kad 
pasirinkimas, su kuriuo susiduria tiek tėvas, tiek sūnus, yra su- 
sijęs su klasiniu antagonizmu: jie abu bandė įveikti klasių skirtu- 
mą, sutaikydami dvi priešiškas puses; jiems abiems teko dalia 
vaikino, kuris, būdamas prastos kilmės, veda turtingos šeimos 
atstovę, tačiau vis tiek išlaiko giliai įsišaknijusią žemesniosios 
klasės elgseną. Žiauraus kapitono figūra pasirodo kaip tik šioje 
sandūroje: jo šiurkštus obesceniškumas užkloja klasių sutai- 
kymo idėją, pasitelkdamas žiaurias kūno bausmių praktikas, 
kurios palaiko socialinį autoritetą. Argi nebūtų įmanoma šitą 
žiauraus kapitono figūrą interpretuoti kaip fašisto figūrą — kaip 
obsceniškas brutalios galios pratybas? Kaip cinišką ir brutalų 
fašistą žudiką, kuris paleidžia minkštaširdį liberalą, suprasda- 
mas, kad šis daro už jį visą juodą darbą? 

Nauja, ilgesnė Francis'o Fordo Coppolos filmo Apokalipsė 
dabar versija, pavadinta Apocalypse Now Redux (2000), labai aiš- 
kiai parodo šį struktūrinį valstybės galios perteklių. Atkreipki- 
te dėmesį, kad Kurtzo figūra, kuri yra froidiškas „pirmykštis tė- 
vas“ — obsceniškas tėvas-pasitenkinimas, nepaklusnus jokiam 
simboliniam Įstatymui, absoliutus Šeimininkas, drįstantis pa- 
žvelgti šiurpaus malonumo Tikrovei į akis, - vaizduojama ne 
kaip kokios nors barbariškos praeities reliktas, bet kaip neišven- 
giamas pačios moderniosios Vakarų galios padarinys. Kurtzas 
kadaise buvo tobulas kareivis — ir kaip tik dėl to, dėl per didelio 
susitapatinimo su karinės galios sistema, jis tapo pertekliniu 
elementu, kuriuo sistema siekia atsikratyti. Pagrindinis Apoka- 
lipsės dabar horizontas yra ši įžvalga, kaip Galia kuria savo pa- 
čios perteklių, kurį jai reikia sunaikinti, apsimetant tuo, prieš 

ką kovoja (Willardo misija nužudyti Kurtzą nėra įtraukta į ofici- 
alius dokumentus - „to niekada nebuvo“, kaip nurodo Willardą 
instruktavęs generolas). Čia mes įžengiame į slaptų operacijų 
zoną, kur Galia daro tai, ko niekada nepripažįsta. Ar negalime 
lygiai to paties pasakyti apie nūdienos figūras, kurias oficiali 
žiniasklaida vaizduoja kaip radikalaus Blogio įsikūnijimą? Ar 
šios tiesos neįrodo faktas, kad Bin Ladenas ir Talibanas atsirado 
kaip dalis CŽV remiamo antisovietinio partizanų judėjimo Af- 
ganistane, o Noriega Panamoje kažkada pats buvo CŽV agen- 
tas? Argi tai nėra JAV kovos su savo galios pertekliumi atvejai? 
Be to, ar negalėtume to paties pasakyti apie fašizmą? Liberalieji 
Vakarai buvo priversti suvienyti savo jėgas su komunistais, kad 
įveiktų savo pačių perteklinį produktą. (Kad jau apie tai prakal- 
bome, neatsispiriu pagundai užsiminti, kokia Apokalipsės dabar 
versija būtų buvusi iš tikrųjų subversyvi: jei pakartotų antifa- 
šistinės koalicijos formulę, ir Willardas pasiūlytų Vietkongui 
pasirašyti sutartį prieš Kurtzą). Tai, ko neapima Apokalipsės da- 
bar horizontas, yra kolektyvinio politinio veiksmo — Sistemos, 
gimdančios savo superego perteklių, kurį paskui yra priversta 
sunaikinti, ydingo rato pralaužimo — perspektyva: revoliucinė 
prievarta, nebegrindžiama superego obsceniškumu. Šis „nej- 
manomas“ aktas ir yra tai, kas vyksta kiekviename autentiška- 
me revoliuciniame procese. 

Archetipinės Eizenšteino filmų scenos, išreiškiančios 
džiaugsmingą revoliucinio destruktyvaus siautėjimo orgiją 
(ką pats Eizenšteinas vadino „tikra naikinimo bakchanalija“), 
yra priešingoje politinio lauko pusėje, nors kalba apie tą patį: 
kai Spalyje pergalę pasiekę revoliucionieriai įsibrauna į Žiemos 

rūmų vyno rūsius, prasideda ekstatinė orgija, kurios metu 
sudaužomi tūkstančiai brangaus vyno butelių; Bežino lanko- 
se kaimo pionieriai įsilaužia į vietinę bažnyčią ir ją išniekina, 
plėšdami relikvijas, ginčydamiesi dėl ikonos, šventvagiškai 
matuodamiesi bažnytinius drabužius, eretiškai išjuokdami 
skulptūras... Čia tikslingas instrumentinis veikimas galiausiai 
išvirsta batajišku „nežabotu eikvojimu“ — šventeiviškas troški- 
mas nuplėšti nuo revoliucijos šitą perteklių yra paprasčiausiai 
noras įvykdyti revoliuciją be revoliucijos. 

Visai priešingą sceną matome šiurpiame Eizenšteino Iva- 
no Rūsčiojo 2 dalies finale: karnavalinė orgija žymi bachtinišką 
fantazminę vietą, kur „normalūs“ galios santykiai apverčiami; 
kur caras tampa idioto vergu ir pats jį paskelbia naujuoju caru. 
Šiame keistame holivudinio miuziklo ir japonų teatro mišinyje, 
liūdnai pagarsėjusių „opričnikų“ (t. y. privačios Ivano armijos, 
kuri darė už jį visą juodą darbą, negailestingai zudydama jo 
priešus) choras šoka ir dainuoja visiškai obscenišką dainą, ku- 
rioje šlovinamas kirvis, nukirtęs Ivano priešų galvas. Pirmiau- 
sia dainuojama apie grupę prašmatniai pietaujančių bojarinų: 
„Į stalo vidurį... auksinės taurės keliauja... iš rankų į rankas.“ 
Cia choras ima nekantriai raginti: „Tęsk. Tesk. Kas po to? Nagi, 
pasakok toliau!“ Atsakydamas solo, vienas opričnikas pasilen- 
kia ir sušvilpęs surinka: „Kirskite kirviais!“ Atsiduriame obs- 
ceniškoje erdvėje, kur muzikos teikiamas malonumas susilieja 
su politine likvidacija — ir, jei prisiminsime, kad filmas buvo 
sukurtas 1944-aisiais, ar tai nepatvirtina karnavalinio stali- 
ninių valymų pobūdžio? Čia slypi tikroji Eizenšteino didybė: 
jis įžvelgė (ir pavaizdavo) fundamentalų politinės prievartos 

statuso pokytį - nuo „lenininio“ išlaisvinančio destruktyvios 
energijos protrūkio į „stalininę“ obscenišką Įstatymo tamsiąją 
pusę. 

Pati Katalikų Bažnyčia remiasi (bent) dviem tokių obs- 
ceniškų nerašytų taisyklių lygmenimis. Pirmiausia, žinoma, 
yra prastos reputacijos Opus Dei, Bažnyčios nuosava „baltoji 
mafija“, (pusiau) slapta organizacija, kažkaip įkūnijanti gryną 
Įstatymą anapus bet kokio pozityvaus teisėtumo: svarbiau- 
sia jos taisyklė yra besąlygiškas paklusimas Popiežiui ir ne- 
palenkiamas ryžtas dirbti Bažnyčiai, kai visos kitos taisyklės 
(potencialiai) suspenduojamos. Dažniausiai jos nariai, kurių 
tikslas yra prasismelkti į aukščiausius politinius ir finansi- 
nius sluoksnius, savo priklausomybę Opus Dei laiko paslap- 
tyje. Kaip tokie, jie iš tiesų yra „opus dei“ („Dievo darbas“); t. 
y. prisiima perversišką didžiojo Kito valios tiesioginio instru- 
mento poziciją. Antra, yra daugybė atvejų, kai kunigai seksu- 
aliai išnaudoja vaikus — tie atvejai taip išplitę nuo Austrijos ir 
Italijos iki Airijos ir JAV, kad faktiškai galime kalbėti apie tam 
tikrą aiškiai išreikštą „kontrakultūrą“ su savomis slaptomis 
taisyklėmis Bažnyčios viduje. Ir šiuos du lygmenis sieja ryšys, 
nes Opus Dei periodiškai įsikiša tildydama seksualinius skan- 
dalus, kuriuose įsipainioję kunigai. Beje, Bažnyčios reakcija į 
tuos skandalus kartu parodo, kaip iš tikrųjų ji supranta savo 
vaidmenį: Bažnyčios atstovai primygtinai laikosi nuomonės, 
kad tie atvejai - kokie apgailėtini jie bebūtų — yra vidinė Baž- 
nyčios problema, ir labai nenoriai bendradarbiauja su policija 
juos aiškinantis. Ir, žinoma, tam tikra prasme jie teisūs — sek- 
sualinis vaikų išnaudojimas yra vidinė Bažnyčios problema; 

kitaip tariant, tai jos pačios institucinės simbolinės organiza- 
cijos produktas, o ne vien eilė atskirų kriminalinių atvejų, į 
kuriuos atsitiktinai įsipainiojo žmonės, dirbantys kunigo dar- 
bą. Čia turėtume tvirtai laikytis pozicijos, kad toks nenoras 
padėti, kai kalba eina apie kriminalinį nusikaltimą, padaro 
Bažnyčią nusikaltimo bendrininke; dar daugiau, tyrimas turi 
apimti pačią Bažnyčią kaip instituciją, kadangi ji sistemingai 
kuria tokiems nusikaltimams sąlygas. Kaip tik dėl to nega- 
lime seksualinių skandalų, į kuriuos yra įsipainioję kunigai, 
aiškinti celibato priešininkų manipuliacijomis — esą taip nori- 
ma parodyti, kad, neradę galimybės pasitenkinti teisėtai, ku- 
nigų seksualiniai poreikiai priversti prasiveržti patologiniu 
būdu: kalbant apie katalikų kunigus, santuokos įteisinimas 
nieko neišspręstų; kunigai nesiliautų seksualiai priekabiauti 
prie berniukų, mat pati katalikų kunigystės institucija gene- 
ruoja pedofiliją kaip „prigimtinę transgresiją“, kaip savo slap- 
tą obscenišką papildą. 

„Pasijos Tikrovei“ šerdis ir yra šis susitapatinimas su 
purvina obsceniška Galios tamsiąja puse, kai herojiškai prisi- 
imi ją sau, nes „Kažkas juk turi padaryti visą purviną darbą, 
taigi, pirmyn!“ — Gražiosios Sielos veidrodinis atspindys, ku- 
riame ji galiausiai nenori save atpažinti. Tokią nuostatą rodo 
ir dešiniųjų Žavėjimasis herojais, pasirengusiais atlikti reika- 
lingą purviną darbą: girdi, vardan savo šalies pasielgti kilniai, 
netgi paaukoti jai savo gyvenimą, nesunku - kur kas sunkiau 
vardan savo šalies padaryti nusikaltimą... Hitleris puikiai mo- 
kėjo Žaisti šitą dvejopą Žaidimą, surengdamas Holokaustą ir — 
paaiškinti „nešvariai paslapčiai“ — panaudodamas Himmle- 

rj. Kreipdamasis į SS vadovus Posene, 1943-ųjų spalio 4-ąją, 
Himmleris gana atvirai prakalbo apie masines žydų žudynes 
kaip apie „garbingą mūsų istorijos puslapį, koks dar niekada 
iki šiol nebuvo parašytas ir niekuomet nebus“, jis atvirai minė- 
jo moterų ir vaikų žudymą: 


Prieš mus - problema: ką daryti su moterimis ir vaikais? 
Ir čia aš nusprendžiau rasti visiškai aiškų sprendimą. 
Negalėjau savęs pateisinti išnaikindamas vyrus - t. y. 
nužudydamas juos ar pasirūpindamas, kad jie būtų nu- 
žudyti, nes tada jy vaikai užaugę imtų keršyti mūsų vai- 
kams ir anūkams. Reikėjo priimti nelengvą sprendimą 
nušluoti nuo Žemės paviršiaus visus šiuos žmones. 


Jau kitą dieną SS vadovams įsakyta eiti į susirinkimą, kuriame 
pats Hitleris apžvelgė karo padėtį; ir Hitleriui nebereikėjo tie- 
siogiai minėti Galutinio Sprendimo - užteko miglotų užuominų 
apie SS vadovų žinojimą ir bendrininkavimą: „Visa Vokietijos 
liaudis supranta, kad iškilo jos egzistencijos klausimas. Tiltai į 
praeitį jau sudeginti. Vienintelis likęs kelias veda į priekį“. Ko 
gero, kaip tik šioje vietoje vertėtų brėžti ribą, atskiriančią „re- 
akcinę“ pasiją Tikrovei nuo „progresyvios“: „reakcinė“ pasija 
reiškia pritarimą obsceniškai tamsiajai Įstatymo pusei, o „pro- 
gresyvioji“ yra akistata su antagonizmo Tikrove. Turiu galvoje 
antagonizmą, kurį neigia „pasijos apsivalymui“ apimtieji - tiek 


. Cit. iš lan Kershaw, Hitler, 1936—45: Nemesis, Harmondsworth: Penguin 2001, p.604—605. 
> Kershaw, Hitler, p. 606. 

kairieji, tiek dešinieji, manantys, kad Tikrovę galima paliesti tik 
atsikratant tą antagonizmą sukuriančio perteklinio elemento. 
Čia mums reikėtų atsisakyti tradicinių metaforų apie Tikrovę 
kaip gąsdinantį Daiktą, į kurį neįmanoma pažvelgti tiesiogiai, 
kaip galutinę Tikrovę, pridengtą vaizduotės ir (ar) simbolinių 
Šydų sluoksniais: pati mintis, kad po apgaulingais paviršiais 
slypi kažkoks galutinis Tikras Daiktas, į kurį pernelyg baisu 
pažvelgti tiesiogiai, yra galutinė regimybė - tas Tikras Daik- 
tas yra fantazminė šmėkla, kurios buvimas garantuoja mūsų 
simbolinio statinio nuoseklumą, todėl mes galime leisti sau ne- 
matyti jo konstitutyvaus prieštaringumo (,,antagonizmo”). Im- 
kime nacizmo ideologiją: Žydas, kaip jos Tikrovė, yra šmėkla, 
iškviesta paslėpti socialiniam antagonizmui — kitaip tariant, 
Žydo figūra leidžia mums suvokti socialinę visumą kaip tam 
tikrą organišką Vienį. Argi ne tas pat pasakytina apie Moterį — 
Daiktą, nesuvokiamą vyrui? Argi ji nėra taip pat toji Šmėkla, 
įgalinanti vyrus išvengti konstitutyvios seksualinio santykio 
aklavietės? 

Šioje vietoje kaip tik dera įvesti sąvoką Homo sacer, ku- 
ria neseniai išplėtojo Giorgio Agambenas': skirtumas tarp tu, 
kurie yra įtraukti į teisėtą tvarką, ir Homo sacer nėra vien hori- 
zontalus, kaip tarp dviejų žmonių grupių — tai kur kas labiau 
„Vertikalus“ skirtumas tarp dviejų (iš viršaus primestų) būdų 
elgtis su tais pačiais žmonėmis: trumpai tariant, Įstatymo ly- 
gmenyje mes laikomi piliečiais, teisiniais subjektais, o to Įsta- 
tymo obsceniško superego suplemento lygmenyje, šito tuščio 


iš Žr. Giorgio Agamben, Homo Sacer, Stainford, CA: Stanford University Press, 1998. 

besąlygiško įstatymo lygmenyje, mes laikomi Homo sacer. Tai- 
gi, matyt, geriausiu moto šiandieninei ideologijos analizei ga- 
lėtų būti eilutė, kurią Freudas pacitavo savo Sapnų interpretaci- 
jos pradžioje: Acheronta movebo - jeigu negalite pakeisti viešai 
skelbiamų ideologinių taisyklių, galite pabandyti pakeisti jas 
grindžiančias obsceniškas nerašytas taisykles. 


Preliminari mūsų reakcija - kad sukrečiantį Rugsėjo 11-osios 
atakų poveikį galima paaiškinti tik siena, kuri šiandien skiria 
skaitmeninį Pirmąjį pasaulį nuo Trečiojo pasaulio „Tikrovės 
dykumos“. Žinojimas, kad gyvename izoliuotoje dirbtinėje 
visatoje, kursto įtarimą, kad kažkokia pavojinga esybė nuolat 
grasina mus visiškai sunaikinti. Šioje paranojiškoje perspek- 
tyvoje teroristai virsta iracionaliu, abstrakčiu veiksniu — abs- 
trakčiu Hegelio prasme, t. y. atsietu nuo konkretaus jį pagim- 
džiusio socialinio ideologinio tinklo. Bet koks paaiškinimas, 
akcentuojantis socialines aplinkybes, atmetamas kaip slaptas 
bandymas pateisinti terorą, kaskart pabrėžiant negatyvų as- 
pektą: teroristai išduoda tikrąją islamo dvasią, jie neišreiškia 
skurstančių arabų masių interesų ir vilčių... Tuoj po Rugsėjo 
11-osios žiniasklaida pranešė, kad ne tik angliški Korano verti- 
mai, bet bendrai knygos apie islamą ir arabų kultūrą iškart tapo 
bestseleriais: žmonės norėjo suprasti, kas yra islamas, ir galima 
drąsiai spėti, kad didžioji dauguma tų islamu susidomėjusių 
žmonių buvo ne prieš arabus nusiteikę rasistai, bet žmonės, no- 
rintys duoti islamui galimybę, suprasti jį, pažinti jį iš vidaus ir 
taip atpirkti — jie troško įtikinti save, kad islamas yra didi dva- 
sinė galia, kurios negalima kaltinti dėl teroristų nusikaltimų. 
Kad ir kaip patraukliai tokia prielanki laikysena beatrodytų (o 
kas gali būti etiniu požiūriu patraukliau už pastangas - smur- 
tingos konfrontacijos metu — įsijausti į priešininko mąstymą, 
taip pripažįstant savo paties pažiūrų reliatyvuma?), ji yra ne 

kas kita, kaip ideologinė mistifikacija par excellence: skirtingų 
kultūrinių tradicijų pažinimas nėra tinkamas būdas suvokti 
politinei dinamikai, atvedusiai prie Rugsėjo 11-osios išpuolių. 
Argi pats faktas, kad politiniai Vakarų lyderiai, nuo Busho iki 
Netanyahu ir Sharono, kaip mantrą kartoja, kokia islamas yra 
didi religija, neturinti nieko bendra su šiurpiais nusikaltimais, 
padarytais jos vardu, nėra akivaizdus požymis, kad kažkas čia 
ne taip? Kai 2001-ųjų spalį Italijos ministrui pirmininkui Silvio 
Berlusconi „slystelėjo liežuvis“ ir nustėrusiems Vakarų libera- 
lams jis paskelbė, kad žmogaus teisių ir laisvių samprata kilo 
iš krikščioniškosios tradicijos, kuri esą akivaizdžiai pranašes- 
nė už islamą, jo pozicija tam tikra prasme daug geriau atitiko 
situaciją nei kitų valstybių vadovų pasibjaurėtinai globėjiška 
liberali pagarba Kito dvasinei gelmei. 

Pastaruoju metu žiniasklaidoje pasipylę komentarai 
apie „ironijos amžiaus pabaigą“ siekia įteigti, kad postmoder- 
naus dekonstruktyvaus prasmės slydinėjimo amžius baigėsi: 
šiandien mums vėl reikia tvirtų ir nedviprasmiškų įsipareigo- 
jimų. Deja, netgi Jūrgenas Habermasas (savo kalboje, skaity- 
toje atsiimant Vokietijos leidėjų apdovanojimą 2001-ųjų spalį) 
prisijungė prie šio choro, pabrėždamas, kad postmodernaus 
reliatyvizmo laikas baigėsi. (Jei ką, Rugsėjo 11-osios įvykiai 
rodo neginčytiną Habermaso etikos svarbą - ar kyla abejonių, 
kad komunikacija tarp musulmonų ir liberalių Vakarų yra „iš- 
kreipta“?) Šiam požiūriui antrina ir dešiniojo sparno komenta- 
toriai, tokie kaip George'as Willis, tuojau pat paskelbę pabaigą 
Amerikos „atostogoms nuo istorijos“ — neatlaikęs akistatos su 
realybe griūva liberalios, tolerantiškos laikysenos bokštas ir į 

tekstualumą orientuoti kultūros studijų žaidimai. Dabar mes 
priversti kirsti atsakomąjį smūgį, susidurti akis į akį su tikrais 
priešais tikrame pasaulyje... Tačiau kam tą smūgį kirsti? Ką 
bepasirinktume, taikinys visada bus ne tas ir neatneš mums 
visiško pasitenkinimo. Juoką kelianti Amerikos ataka prieš 
Afganistaną būtų kaip tik tinkamas pavyzdys: jei didžiausia 
pasaulio galia bombarduoja vieną iš vargingiausių šalių, ku- 
rioje valstiečiai nederlinguose kalnuose vos suduria galą su 
galu — argi tai ne kraštutinis impotento vaidybos atvejis? Kita 
vertus, Afganistanas yra idealus taikinys: šalis, virtusi griuvė- 
siais, neturinti jokios infrastruktūros, per paskutiniuosius du 
dešimtmečius periodiškai nusiaubiama karų... Negali nejtarti, 
kad Afganistanas buvo pasirinktas dėl ekonominio išskaičia- 
vimo: atrodo visai protinga išlieti savo pyktį ant šalies, kuri 
niekam nerūpi ir kur nėra, ką sugriauti. Deja, Afganistano pa- 
sirinkimas negali nepriminti anekdoto apie pamišėlį, ieškantį 
pamesto rakto po gatvės žibintų; paklaustas, kodėl ieško bū- 
tent čia, nors raktą pametė kažkur tamsiame kampe, jis atsako: 
„Bet ryškioje šviesoje lengviau ieškoti!“ Argi ne ironiška, kad 
dar prieš Jungtinių Valstijų bombardavimą visas Kabulas atro- 
dė kaip Manheteno centras po Rugsėjo 11-osios? Taigi, tikrasis 
„karo su terorizmu“ tikslas - įteigti mums tariamai tvirtą įsiti- 
kinimą, kad niekas iš tikrųjų nepasikeitė. 

Jau žurnalistine kliše tapo žodžiai, kad dabar gimsta 
nauja karo forma: tai aukštųjų technologijų karas, kur preci- 
ziškai tikslus bombų mėtymas ir pan. leidžia išvengti bet ko- 
kios tiesioginės sausumos pajėgų intervencijos (jei jų ir prirei- 
kia, tą darbą galima patikėti „vietiniams sąjungininkams“). 

Visos šnekos apie kovą vienas prieš vieną, drąsą ir t. t. tampa 
atgyvenusiom. Atkreipkite dėmesį į struktūrinę homologiją 
tarp šio naujo karo-per-atstumą, kai „karys“ (kompiuterių 
specialistas) spaudo mygtukus, būdamas už šimtų mylių, ir 
valdymo organų priimamų nutarimų, paliečiančių milijonus 
žmonių (Tarptautinio valiutos fondo specialistai, nustatan- 
tys, kokias sąlygas turi atitikti Trečiojo pasaulio šalys, kad 
būtų vertos finansinės paramos; Pasaulio prekybos organiza- 
cijos reglamentai; korporacijų valdybos, sprendžiančios apie 
,restrukturizacijos” būtinybę): abiem atvejais, labai „tikroje“ 
situacijoje glūdi abstrakcija — priimti sprendimai, kurie turės 
įtakos tūkstančiams žmonių, kartais pasėdami sumaištį ir 
destrukciją, tačiau ryšys tarp tų „struktūrinių“ sprendimų ir 
skaudžios milijonų žmonių realybės yra nutrūkęs; „specialis- 
tai“, kurie priima sprendimus, negali įsivaizduoti pasekmių, 
nes savo sprendimų padarinius vertina abstrakčia kalba (ša- 
lis gali būti „finansiškai sveika“, netgi jei joje milijonai miršta 
badu). 

Šiandieninis „terorizmas“ yra tik šio karo atvirkštinis 
atspindys. Tikroji ilgalaikė grėsmė yra tolesni masinio tero- 
ro aktai: ne tokie įspūdingi, bet keliantys kur kas didesnį 
siaubą — palyginus su jais, prisiminimas apie PPC griūtį nu- 
blanks. Pagalvokite apie bakteriologinį karą, apie mirtinas 
dujas, apie galimą DNR terorizmą (sukūrus nuodingas me- 
džiagas, kurios paveiks tiktai žmones, turinčius tam tikrą 
genomą). Marxas fetišą suprato kaip kietą objektą, kurio tva- 
ri esatis užtemdo jo socialinę mediaciją, o mes, priešingai, 
turime akcentuoti, kad fetišizmas pasiekia savo aukščiausią 

tašką kaip tik tada, kai pats fetišas „dematerializuojamas“, 
paverčiamas takiu, „nematerialiu“, virtualiu esiniu; pinigų 
fetišizmas tokį tašką pasieks, kai peraugs į elektroninę formą, 
kai išnyks paskutiniai pinigų materialumo ženklai — tiktai 
tada fetišizmas įgaus tikrai nesunaikinamą šmėklišką esatį: 
jei esu skolingas tau 1000 dolerių, tai kad ir kiek siųsčiau ma- 
terialių banknotų, vis tiek 1000 dolerių suma nesumažėtų, 
nes skola įrašyta kažkur skaitmeninėje, virtualioje erdvėje... 
Ar ne tas pats ir su karu? PPC bokštų dvynių susprogdini- 
mas ir griuvimas Rugsėjo 11-ąją anaiptol neprimena dvide- 
šimto amžiaus karų; greičiau, tai paskutinis įspūdingas dvi- 
dešimto amžiaus karo klyksmas. Mūsų laukia kai kas daug 
kraupesnio: „nematerialaus“ karo šmėkla, kai puolimas yra 
nematomas — virusai, nuodai, kurie gali būti visur ir niekur. 
Matomos, materialios realybės lygmenyje nieko nenutinka, 
jokių didelių sprogimų; tačiau pažįstama visata ima pamažu 
griūti, gyvenimas irsta. 

Žengiame į naują paranojiško karo epochą, kur svar- 
biausia užduotis bus nustatyti, kas yra priešas ir kokiais gin- 
klais jis kovoja. Naujojo karo veikėjai kuo toliau, tuo rečiau 
viešai pripažįsta savo veiksmus: ne tik patys „teroristai“ dau- 
giau nebetrokšta prisiimti atsakomybės (netgi garsioji Al- Oa- 
eda atvirai nėra pripažinusi savo vaidmens Rugsėjo 11-osios 
atakose, nekalbant jau apie mįslingą laiškų su juodligės vi- 
rusu kilmę), bet ir „antiteroristines“ priemones, kurių ima- 
si valstybės, gaubia paslaptingumo skraistė. Visa tai sudaro 
puikią terpę klestėti konspiracijos teorijoms ir bendrai socia- 
linei paranojai. 

O ar desubstancializacija nėra kita šito paranojiškai vi- 
sur esančio nematomo karo pusė? Jei jau geriame alų be alko- 
holio ir kavą be kofeino, nieko nuostabaus, kad ir karas ima 
netekti substancijos ir virsta virtualiu karu, kariaujamu sėdint 
prie kompiuterio monitorių, karu, kurį jo dalyviai patiria kaip 
videožaidimą, karu be aukų (bent jau mūsų pusėje). Kilus pa- 
nikai dėl juodligės užkrato 2001-ųjų spalį, Vakarai pirmą kartą 
susidūrė su šiuo nauju „nematomu“ karu, kuriame - ir tai rei- 
kia visą laiką turėti galvoje — mes, eiliniai piliečiai, esame vi- 
siškai priklausomi nuo valdžios pateikiamos informacijos apie 
tai, kas vyksta, nes patys nieko nematome ir negirdime; žinome 
tik tai, ką praneša oficialioji žiniasklaida. Supergalybė, bom- 
barduojanti apleistą dykumų kraštą ir tuo pat metu pati esanti 
nematomų bakterijų įkaite — štai pirmasis dvidešimt pirmojo 
amžiaus karo vaizdinys (o ne PPC sprogimai). Vietoje skubių 
teatrališkų veiksmų, mums derėtų atsakyti į keletą sudėtingų 
klausimų: ką dvidešimt pirmajame amžiuje reikš sąvoka „ka- 
ras“? Kas bus tie „jie“, jei tai akivaizdžiai nebus nei valstybės, 
nei nusikaltėlių gaujos? Negaliu susilaikyti čia neprisiminęs 
froidiškos opozicijos tarp viešo Įstatymo ir jo obsceniško su- 
perego antrininko: pratęsiant mintį, ar „tarptautinės teroris- 
tinės organizacijos“ nėra obsceniškasis antrininkas didžiųjų 
multinacionalinių korporacijų — tos milžiniškos, rizomatinės, 
visur esančios, tačiau be aiškios teritorinės bazės mašinos? Ar 
jos nėra nacionalistinio ir (ar) religinio „fundamentalizmo“ pri- 
sitaikymo prie globalaus kapitalizmo forma? Ar jos neįkūnija 
radikalaus prieštaravimo tarp itin konkretaus ar išskirtinio tu- 
rinio ir globalaus dinamiško veikimo? 

Embleminis (post-) Jugoslavijos serbų filmas Gražus 
kaimas, graži liepsna (Pretty Village, Pretty Flame; Srdjan Drago- 
jevič, 1996) savotiškai išpranašavo šiuos Priešo vaizdavimo 
pokyčius. Čia pasakojama apie pirmąją Bosnijos karo žiemą, 
kai Bosnijos kareiviai užspendžia grupę Serbijos kariuome- 
nės kovotojų apleistame geležinkelio tunelyje; tarp susirėmi- 
mų kareiviai tunelyje ir lauke provokuoja vieni kitus, apsi- 
keisdami nacionalistinėmis užgaulėmis. Tačiau svarbiausias 
šio pasakojimo bruožas tas, kad dešimt dienų užsitęsęs konf- 
liktan įsivėlusių pusių laikymasis per atstumą parodomas tik 
iš vienos — serbų kovotojų, esančių tunelyje - perspektyvos; 
iki pat baigiamųjų kadrų „musulmonų pusė“ vaizduojama 
tik kaip „akusmatinių balsų“ (,,acousmatic voices”, Michelio 
Chiono sąvoka)“ rinkinys; šiurkštūs įžeidinėjimai, beveik 
gyvuliški laukiniai riksmai, (dar) nepriskirti konkretiems 
vizualiai atpažįstamiems individams, taip įgauna visagalį 
šmėklišką mastą.“ Čia panaudota naratyvinė priemonė yra, 
žinoma, perimta iš siaubo filmų ir netgi vesternų, kur grupe- 
lę simpatingų veikėjų apsupa nematomas Priešas, matomas 
ir girdimas dažniausiai tik kaip bėgantys šešėliai ir neaiš- 
kus pavidalai (pradedant nepakankamai įvertintu Jacques‘o 
Tourneur vesternu Apačių būgnai (Apache Drums) ir baigiant 
ši Čia remiuosi išskirtine Pavle Levi daktaro disertacija Disintegration in Frames, 


New York University, 2002. 


RS Akusmatinis garsas - girdimas nematant jį sukeliančio šaltinio (vert. past.). 
ia: Zr. Michel Chion, The Voice in Cinema, New York: Columbia University 
Press, 2000. 

Johno Carpenterio 13-osios nuovados užpuolimu (Assault on 
Precinct 13)). 

Sis labai formalus sprendimas verčia mus, žiūrovus, ta- 
patintis su apsiausta serbų grupe, ir faktą, kad žiūrovui siūlo- 
mas kaip tik serbų kareivių požiūris, vėliau patvirtina keista 
filmo ypatybė: nors filmo pradžioje matome siautėjančių serbų 
karių be gailesčio sunaikintus musulmonų kaimus, tai ne tie 
patys kariai, kurie vėliau atsiduria tunelyje; pastarieji kažko- 
kiu paslaptingu būdu tik praeina pro jau sudegintus kaimus — 
niekas, regis, nėra nužudomas, niekas, regis, nemiršta... Toks 
išties fetišistinis skilimas (nors mes, žiūrovai, puikiai žinome, 
kad šie kariai, kaip ir kiti, turėjo žudyti musulmonus civilius, 
mums tai nerodoma, kad ir toliau tikėtume, jog jų rankos ne- 
suteptos krauju) leidžia jausti šiems kariams palankumą ir su 
jais tapatintis. Kitaip nei musulmonai — neidentifikuota šmė- 
kliška Esybė, susidedanti iš užgaulių, grasinamų ir laukinių 
riksmų, serbai čia visiškai individualizuoti ir apibūdinti kaip 
„trenktų, bet simpatiškų“ antiherojų kompanija. Pagaliau, 
kaip įžvalgiai pastebi Pavle'as Levi, potencialiai subversyvų 


g Ši implicitinė nuoroda į vesternus net dar sudėtingesnė, kadangi filmas apver- 
čia aukštyn kojom įprastą bosnių, kaip apsiaustų miestiečių, ir serbų, kaip užpuolikų, 
marinančių badu didžiulį miestą (šiuo atveju Sarajevą), suvokimą: čia, atvirkščiai, ser- 
bai yra apsuptieji, o bosniai - atakuojantys užpuolikai. (Beje, Peteris Handke, gindamas 
serbus, atkreipia į šią klišę dėmesį ir suteikia jai Politiškai Korektišką pavidalą: kadangi 
dabar žinome, kad būtent indėnai (Amerikos čiabuviai) buvo „geriečiai“, ginantys savo 
žemes nuo įsibrovėlių europiečių kolonizatorių, ar neturėtume taip pat reaguoti ir į 


Bosnijos karą ir palaikyti serbus, kurie čia atlieka Amerikos čiabuvių vaidmenį?) 

tokio režisūrinio sprendimo lygmenį (jei Priešas yra visiškai 
„akusmatinis“, taigi šmėkliškas, galbūt jis tėra paranojiška 
pačių serbų projekcija, pagimdyta jų ideologinės vaizduotės?) 
pakerta „dezakusmatizacija“ (dėsacousmatisation) filmo pabai- 
goje, kai Halilis, pagrindinis musulmonų kovotojas, atsklei- 
džiamas ir identifikuojamas kaip Milano, pagrindinio serbų 
personažo, geriausias vaikystės draugas. 

Ar šie pavyzdžiai neiliustruoja garsiosios „civilizacijų 
konflikto“ tezės? Joje, žinoma, yra dalis tiesos — atkreipkite dė- 
mesį į vidutinio amerikiečio nuostabą: „Kaip taip gali būti, kad 
tie žmonės tokie abejingi savo pačių gyvybėms?“ Ar kita šios 
nuostabos pusė nėra gana liūdnas faktas, kad mums, Pirmojo 
pasaulio šalyse, darosi vis sunkiau įsivaizduoti kokį nors vie- 
šą ar universalų Reikalą, dėl kurio būtume pasiryžę paaukoti 
savo gyvybę? Kai po bombardavimo netgi Talibano užsienio 
reikalų ministras sakėsi galįs „jausti Amerikos vaikų skaus- 
mą“ — ar jis kartu nepatvirtino „firminės“ Billo Clintono frazės 
hegemoninio ideologinio vaidmens? Išties, atrodo, kad plyšį 
tarp Pirmojo ir Trečiojo pasaulių vis labiau Žymi skirtis tarp 
ilgo ir sotaus gyvenimo, kupino materialios ir kultūrinės ge- 
rovės, ir savo gyvenimo aukojimo kokiam nors transcenden- 
tiniam Reikalui. 

Dvi filosofinės nuorodos siūlosi, kai kalbame apie šį ide- 
ologinį antagonizmą tarp vartotojiško Vakarų gyvenimo būdo 
ir musulmoniško radikalizmo: nuorodos į Hegelį ir Nietzsche. 
Ar tai nėra tas pats Nietzsche aprašytas antogonizmas tarp „pa- 
syvaus“ ir „aktyvaus“ nihilizmo? Mes, vakariečiai, esame ny- 
čiški Paskutinieji žmonės, besimėgaujantys lėkštais kasdieniais 

malonumais, o musulmonų radikalai yra pasiruošę rizikuoti 
viskuo, jie įsitraukę į kovą net iki Žūties. (Čia reikia atkreipti 
dėmesį į svarbų vaidmenį, kurį Rugsėjo 11-osios atakose vai- 
dino fondų birža: tai, kad Niujorko fondų birža buvo uždaryta 
keturias dienas, akivaizdžiai rodė, kokia baisi trauma patirta, 
ojos atsidarymas kitą pirmadienį buvo pateikiamas kaip svar- 
biausias požymis, kad reikalai grįžta į normalią vagą). Antra 
vertus, jei patyrinėsime šią opoziciją per Hegelio Pono ir Tar- 
no kovos prizmę, nesunkiai įžvelgsime paradoksą: nors mes, 
vakariečiai, suvokiami kaip išnaudojantys ponai, būtent mes 
esame Tarno, kuris laikosi įsitvėręs gyvenimo ir jo malonumų, 
todėl negali rizikuoti gyvybe, pozicijoje (prisiminkime Coli- 
no Powellio kalbas apie aukštųjų technologijų karą be Žmonių 
aukų), o vargšai musulmonų radikalai yra Ponai, pasiryžę ri- 
zikuoti savo gyvybe... Tačiau „civilizacijų konflikto“ sampratą 
reikia iš karto atmesti: tai, kas šiandien vyksta, yra, greičiau, 
konfliktai kiekvienos civilizacijos viduje. Be to, jei žvilgtelėsi- 
me į lyginamąją islamo ir krikščionybės istoriją, pamatysime, 
kad „žmogaus teisių sąrašas“ (pavartokime šią anachronis- 
tinę sąvoką) islame yra kur kas geresnis nei krikščionybėje: 
praėjusiais šimtmečiais islamas buvo kur kas tolerantiškesnis 
kitų religijų atžvilgiu nei krikščionybė. Dabar kaip tik metas 
prisiminti, kad viduramžiais būtent arabų dėka mes Vakarų 
Europoje galėjome vėl susipažinti su mūsų Senovės Graikijos 
paveldu. Nors tai jokiu būdu nepateisina nūdienos siaubingų 
veiksmų, tačiau akivaizdžiai parodo, kad turime reikalą ne su 
kokia nors „paties“ islamo vidine ypatybe, bet su modernių 
socialinių politinių sąlygų padariniais. 

Pažvelkime atidžiau: ką visas šitas „civilizacijų konf- 
liktas“, tiesą sakant, reiškia? Argi nėra visi tikro-gyvenimo 
„konfliktai“ aiškiai susiję su globaliu kapitalizmu? Musulmonų 
„fundamentalistų“ taikinys yra ne vien globalaus kapitalizmo 
pražūtingas poveikis socialiniam gyvenimui, bet taip pat ir ko- 
rumpuoti „tradicionalistų“ režimai Saudo Arabijoje, Kuveite ir 
kitur. Pačios šiurpiausios žudynės (Ruandoje, Konge ar Siera 
Leonėje) ne tik vyko - ir tebevyksta — toje pačioje „civilizacijo- 
je“, bet ir yra aiškiai susijusios su globaliais ekonominiais inte- 
resais ir santykiais. Netgi jei ir rastume keletą atvejų, kuriems 
kažkiek galima taikyti „civilizacijų konflikto“ apibrėžimą (Bos- 
nija ir Kosovas, pietų Sudanas ir t. t.), čia taip pat nebus sunku 
įžiūrėti ir kitų interesų šešėlį. Šiuo atveju mums tikrai nepa- 
maišytų reikiama dozė „ekonominio redukcionizmo“: vietoje 
gausybės analizių, atskleidžiančių, koks netolerantiškas yra 
islamo „fundamentalizmas“ mūsų liberalioms visuomenėms, 
ir kitų „konflikto-iš-civilizacijos (clash-of-civilization)” temų, 
verčiau sutelkime dėmesį į ekonomines konflikto prielaidas - į 
ekonominių interesų konfliktą ir į prieštaringus geopolitinius 
pačių Jungtinių Valstijų interesus (kaip vienu metu išsaugoti 
išskirtinius santykius su Izraeliu ir su konservatyviais arabų 
šalių, kaip Saudo Arabija ar Kuveitas, režimais). 

Po „liberalių“ ir „fundamentalistinių“ visuomenių - 
„McPasaulio prieš Džihadą“ — opozicija glūdi trečia, nerami- 
nanti, sąvoka: tokios šalys, kaip Saudo Arabija ir Kuveitas — 
itin konservatyvios monarchijos, bet tuo pat metu Amerikos 
ekonominės sąjungininkės, kuo puikiausiai įsijungusios į 
vakarietiško kapitalizmo sistemą. JAV tikslai čia labai aiškūs 

ir paprasti: kad būtų galima pasikliauti šalių naftos ištekliais, 
jos turi likti nedemokratiškos (žinoma, darant prielaidą, kad 
menkiausias demokratinis pabudimas galėtų sukelti antiame- 
rikietiškas nuostatas). Tai sena istorija, kurios pradžia — po An- 
trojo pasaulinio karo CŽV surengtas gėdingas coup d'état prieš 
demokratiškai išrinktą Irano ministrą pirmininką Hedayatą 
Mossadeghą. 1953 metais ten nebuvo nei „fundamentalistų“, 
nei „Sovietų grėsmės“, tiktai akivaizdžiai demokratinis pabu- 
dimas, kvietęs šalį išsivaduoti iš Vakarų naftos kompanijų mo- 
nopolio ir perimti šalies naftos išteklių kontrolę į savo rankas. 
Kaip toli JAV gali nueiti, kad tik išlaikytų šias sutartis, parodė 
Persijos įlankos karas 1990-aisiais, kai Saudo Arabijoje dislo- 
kuoti žydų kilmės amerikiečiai kariai malūnsparniu gabenti į 
lėktuvnešius Persijos įlankoje melstis, nes Saudo žemėje nemu- 
sulmonų tikėjimo apeigos yra uždraustos. 

Tokia „iškreipta“ išties „fundamentalistinių“ konser- 
vatyvių arabų režimų padėtis yra raktas, padedantis suprasti 
mįslingą (ir dažnai komišką) Amerikos politiką Artimuosiuo- 
se Rytuose: šie režimai yra įrodymas, verčiantis JAV viešai 
pripažinti, kad ekonomika svarbesnė nei demokratija ir kad 
visi teiginiai apie demokratijos ir Žmogaus teisių apsaugą yra 
tik priedanga, skirta pateisinti tarptautines intervencijas. Kal- 
bant apie Afganistaną, reikia visada prisiminti, kad iki 1970- 
ųjų, t. y. iki kol ši šalis dar nebuvo tiesiogiai įtraukta į super- 
valstybių tarpusavio kovą, ji buvo viena iš tolerantiškiausių 
musulmonų visuomenių su sena sekuliarumo tradicija, o 
Kabulas garsėjo kaip judrus politinio ir kultūrinio gyvenimo 
centras. Štai paradoksas: Talibanas, toji, atrodytų, „regresija“ 

į ultrafundamentalizmą, anaiptol nereprezentuoja jokios gi- 
lios „tradicionalistinės“ tendencijos, o yra tik šalies patekimo 
į tarptautinės politikos sūkurį rezultatas - jis atsirado ne tiek 
kaip gynybinė reakcija, kiek kaip tiesioginė užsienio jėgų (Pa- 
kistano, Saudo Arabijos, pačios JAV) paramos pasekmė. 

O grįždami prie „civilizacijų konflikto“, prisiminkime 
vienos septynmetės Amerikos mergaitės, kurios tėvas tar- 
navo pilotu Afganistane, laišką: ji rašė, kad, nors labai myli 
savo tėvą, yra pasiruošusi jo mirčiai, nes jis pasiaukos jos 
tėvynės labui. Kai prezidentas Bushas skaitė šias eilutes, jos 
buvo suprastos kaip „normalus“ amerikietiško patriotizmo 
protrūkis; atlikime nedidelį mintinį eksperimentą ir įsivaiz- 
duokime musulmonų mergaitę, arabe, patetišku tonu į ekra- 
ną sakančią tuos pačius žodžius apie savo tėvą, kariaujantį už 
Talibaną - nesunku nuspėti, kokia būtų buvusi mūsų reakcija: 
šlykštus musulmonų fundamentalizmas nesibodi netgi ziau- 
riai manipuliuoti vaikais ir juos išnaudoti... Kiekvieną Kitam 
priskiriamą bruožą galima rasti pačioje JAV širdyje. Kruvinas 
fanatizmas? Šiandien JAV yra daugiau nei du milijonai deši- 
niojo sparno populistų „fundamentalistų“, praktikuojančių 
savas teroro formas, kurias pateisina krikščionybė (kaip jie ją 
supranta). Jei jau Amerika juos tam tikru būdu „globoja“, tai ar 
Jungtinių Valstijų armija neturėjo po sprogimų Oklahomoje 
nubausti pačių amerikiečių? Tik prisiminkime, kaip į Rugsėjo 
11-osios įvykius reagavo Jerry Falwellas ir Patas Robertsonas, 
suvokę juos kaip ženklą, jog Dievo apvaizda nebesaugo JAV, 
nes amerikiečiai gyvena paskendę nuodėmėse, kad dėl visko 
kaltas hedonistinis materializmas, liberalizmas bei pasileidęs 

seksualumas ir kad Amerika gavo tai, ko nusipelnė. Vien fak- 
tas, kad iš pačios I /Amėrigue profonde širdies kyla toks pats „li- 
beraliosios“ Amerikos pasmerkimas, kokį išsako ir musulmo- 
niškas Kitas, verčia susimąstyti. Spalio 19-ąją pats George'as 
Bushas turėjo pripažinti, kad greičiausiai juodligės antpuolio 
kaltininkai buvo ne musulmonų teroristai, bet patys amerikie- 
čiai, t. y. kraštutiniai dešinieji krikščionys fundamentalistai — 
taigi vėl, ar pats faktas, kad veiksmai, iš pradžių priskirti išo- 
riniam priešui, gali pasirodyti buvę sukurti pačioje /Amėrigue 
profonde širdyje, nepatvirtina netikėtai teiginio, kad tikrasis 
konfliktas yra konfliktas kiekvienos civilizacijos viduje?" 


Dabar, pirmaisiais mėnesiais po atakų, atrodo, tarsi gyven- 
tume unikaliame laike tarp trauminio įvykio ir jo simbolinio 
poveikio, kaip tomis trumpomis akimirkomis, kai labai giliai 
įsipjauname, bet tikrojo skausmo masto dar nejaučiame. Mes 
dar nežinome, kaip šie įvykiai bus simbolizuoti, koks bus jų 
simbolinis paveikumas, kokie veiksmai bus jais teisinami. Ga- 
lime bent dar kartą aiškiai pajusti mūsų demokratijos ribas: pri- 
imami sprendimai, kurie turės įtakos visų mūsų likimams, o 


* Pasak kai kurių konservatyvių JAV teisininkų, veiksmas, atliktas dėl religi- 
nių įsitikinimų, pagal apibrėžimą negali būti laikomas pamišėlišku, nes religija yra 
aukščiausių dvasinių žmonijos aspiracijų išraiška. Tačiau kaip tada turėtume vertin- 
ti palestiniečių savižudžius sprogdintojus? Jų religiniai įsitikinimai autentiški ar ne? 
Jei ne, ar galima būtų tą pačią pamišėlio etiketę taikyti ir namie augintiems Amerikos 
krikščionims teroristams? Tai sena Švietimo epochos tema apie trapią ribą tarp religijos 

mes tik laukiame, supratę, kad esame visiškai bejėgiai. Po Rug- 
sėjo 11-osios amerikiečiai en masse iš naujo atrado savo ameri- 
kietišką išdidumą, iškabino vėliavas, ėmė dainuoti kartu vie- 
šose vietose, tačiau norėčiau ypač pabrėžti, labiau nei bet kada, 
kad nėra nieko „nekalto“ šiame amerikietiškos nekaltybės at- 
gavime, kad istorinės kaltės jausmo ir ironijos, kuri daugeliui 
amerikiečių neleido visiškai susigyventi su savo nacionaline 
tapatybe, išstūmimas yra pavojingas. Tas gestas reiškė norą 
„Objektyviai“ prisiimti naštą viso to, ką buvimas „amerikiečiu“ 
reiškė praeityje — puikus ideologinės interpeliacijos, visiško 
savo simbolinio mandato prisiėmimo pavyzdys; taip nutinka 
po kokios nors istorinės traumos sukelto suglumimo. Po trau- 
minių Rugsėjo 11-osios įvykių, kai staiga visas buvęs saugu- 
mas, atrodė, subyrėjo į šipulius, kas galėjo būti „natūraliau“ už 
pasitraukimą į tvirtos ideologinės identifikacijos nekaltybę?** 
Tačiau būtent šitos vaiskios nekaltybės („atgal prie pagrindų“) 
akimirkos, kada susitapatinimo gestas atrodo „natūralus“, yra, 
žvelgiant iš ideologijos kritikos pozicijų, pačios neaiškiausios — 
netgi, tam tikra prasme, jos yra pats neaiškumas. 
Prisiminkime kitą panašų nekaltai skaidrų momenta — 
begalę kartų rodytą vaizdo įrašą iš Pekino Amžinos Taikos 
alėjos, pačiame 1989-ųjų „nemalonumų“ įkarštyje, apie nedi- 
duką jaunuolį su skardine rankoje, kuris vienui vienas stovi 
priešais jo link artėjantį milžinišką tanką ir narsiai bando uz- 
tverti kelią, pasitraukdamas čia į kairę, čia į dešinę, kai tankas 
Čia remiuosi savo kritiška Althusserio interpeliacijos sampratos plėtote, kuriai 


skirtas 3 skyrius knygoje Metastases of Enjoyment, London and New York: Verso 1995. 

bando jį apvažiuoti: „Šio atvaizdo poveikis toks stiprus, kad 
sugriauna visas kitas interpretacijas. Ši gatvės scena, ši aki- 
mirka, šis įvykis tapo orientyru faktiškai visiems vakariečių 
bandymams įsigilinti ir suprasti šiuolaikinį politinį ir kultūri- 
nį Kinijos gyvenimą.“ 

Ir vėl pačią šitą skaidraus aiškumo akimirką (vaizduo- 
jama situacija yra visiškai atvira ir akivaizdi: vienas žmogus 
prieš brutalią Valstybės jėgą) mūsų vakarietiškam Zvilgsniui 
kuria ideologinių implikacijų, jungiančių daugybę opozici- 
jų, raizgalynė: individas versus valstybė, taikus pasipriešini- 
mas versus valstybės prievarta; žmogus versus mašina; vidinė 
mažo individo stiprybė ir galingos mašinos bejėgystė... Impli- 
kacijos, dėl kurių nufilmuoti kadrai daro būtent tokį įspūdį, 
„mediacijos“, dėl kurių kadrų poveikis yra toks betarpiškas, 
deja, negalioja tą pačią sceną stebinčiam kinui, nes tokios 
opozicijų poros būdingos tik europietiškam ideologiniam pa- 
veldui. Tos pačios ideologinės prielaidos sąlygoja taip pat ir, 
pavyzdžiui, tai, kaip mes suvokiame šiurpius vaizdus su ma- 
žyčiais individais, šokančiais pro degančio PPC bokšto langus 
tiesiai į mirtį. 

O ta nūnai visur skambanti frazė: „Niekas niekada 
daugiau nebebus taip pat po Rugsėjo 11-osios“? Atkreipki- 
te dėmesį, kad ši frazė niekada toliau neišplėtojama — tai tik 
tuščias mostas, bandymas pasakyti kažką „gilaus“ iš tiesų ne- 
žinant, ką būtent norima pasakyti. Mūsų pirma reakcija į tai 
turėtų būti: Tikrai? O kas, jei Rugsėjo 11-oji kaip tik nebuvo 


- Michael Dutton, Streetlife China, Cambridge: Cambridge University Press 1998, p. 17. 

joks epochinis įvykis? Kas, jei - kaip, regis, parodė masinio 
patriotizmo protrūkis — sukrečianti Rugsėjo 11-osios patirtis 
galiausiai pasitarnavo tik kaip priemonė hegemoninei Ameri- 
kos ideologijai, įgalinusi ją „sugrįžti prie savo pagrindų“, dar 
kartą pasitvirtinti savo pagrindines ideologines koordinates 
antiglobalistinių ir kitokių kritinių vilionių akivaizdoje? Gal- 
būt, vis dėlto, turėčiau patikslinti šį teiginį įsivesdamas futur 
antérieur laikiškumo sąvoką: Rugsėjo 11-ąją JAV visuomenei 
buvo suteikta galimybė susivokti, kokio pasaulio dalis ji yra. 
Ji galėjo pasinaudoti šia galimybe, bet nepasinaudojo; vietoje 
to ji nusprendė dar kartą patvirtinti savo tradicinius ideologi- 
nius įsipareigojimus: šalin atsakomybės jausmą ir kaltę prieš 
nuskurdintą Trečiąjį pasaulį, dabar mes esame aukos! Tad, kai 
Hagos tribunole Timothy Gartonas Ashas patetiškai pareiš- 
kia: „Niekam, nei Fiureriui, nei Dučei, nei Pinochetui, nei Idi 
Aminui, nei Pol Potui nebegalima leisti slėptis už suvereniteto 
rūmų vartų ir manyti, kad liaudies teisingumas čia jų negali 
pasiekti,“ turime atkreipti dėmesį, ko šioje vardų eilėje nėra: 
be tradicinės Hitlerio ir Mussolinio poros išvardyti trys Trečio- 
jo pasaulio diktatoriai, tačiau kur bent vienas vardas iš Didžio- 
jo Septintuko — pavyzdžiui, koks nors Kissingeris? 
Pasvarstykime, kaip žlunga politinis režimas - tarkime, 
komunistiniai režimai Rytų Europoje 1990-aisiais: tam tikru 
metu žmonės staiga suprato, kad žaidimas baigtas, kad komu- 
nistai pralaimėjo. Lūžis buvo grynai simbolinis; „realybėje“ 
niekas nepasikeitė — ir vis dėlto, po tos akimirkos galutinis 


on Timoty Garton Ash, ,,Slobo und Carla”, Sueddeutsche Zeitung, kovo 14, 2002, p. 15. 

režimo žlugimas buvo jau tik dienų klausimas... O jei kažkas 
panašaus būtų atsitikę Rugsėjo 11-ąją? Galbūt paskutinė PPC 
sprogimų auka bus kokia nors didžiojo Kito figūra, Amerikos 
Sfera. Kai Nikita Chruščiovas Dvidešimtajame sovietų ko- 
munistinės partijos suvažiavime skaitė slaptą kalbą, kurioje 
pasmerkė Stalino nusikaltimus, daugmaž tuzinas delegatų 
patyrė nervinį šoką, juos teko išvesti ir suteikti medicininę pa- 
galbą; vienas jų, Boleslawas Bierutas, lenkų komunistų parti- 
jos generalinis sekretorius, griežtos linijos atstovas, netgi mirė 
nuo širdies smūgio po kelių dienų. (O pavyzdinis rašytojas sta- 
linistas Aleksandras Fadejevas po kelių dienų nusišovė). Esmė 
ne tai, kad jie buvo „dori komunistai“ — dauguma jų buvo 
brutalūs manipuliatoriai, nepuoselėję dėl sovietinio režimo jo- 
kių subjektyvių iliuzijų. Tačiau Chruščiovo kalba sužlugdė jų 
„Objektyvią“ iliuziją, „didžiojo Kito“ figūrą, kurios fone jie ga- 
lėjo beatodairiškai tenkinti savo galios troškimą: Kitas, į kurį 
jie perkėlė savo tikėjimą, Kitas, kuris, taip sakant, kliovėsi jais, 
dalykas, kuriuo jie privalėjo tikėti, subyrėjo. Argi ne kažkas 
panašaus nutiko po Rugsėjo 11-osios? Ar Rugsėjo 11-oji nebuvo 
Amerikietiškos Svajonės Dvidešimtasis Suvažiavimas? 
Rugsėjo 11-ąją jau imta savintis dėl ideologinių priežas- 
čių: pradedant visoje žiniasklaidoje kartojamais teiginiais, kad 
antiglobalizacija dabar baigėsi, baigiant nuomone, kad PPC ata- 
kų sukeltas šokas parodė, kokios bevertės yra postmodernios 
kultūros studijos, kaip joms trūksta sąlyčio su „tikru gyveni- 
mu“. Jei antrasis požiūris (iš dalies) yra teisingas, tik dėl visai 
kitų priežasčių, tai pirmasis visiškai klaidingas. Tiesa, kad 
atsiskleidė įprastinių kultūros studijų kritinės problematikos 

santykinis nereikšmingumas: ką reiškia politiškai nekorektiška 
išraiška su potencialiai rasistinėmis užuominomis, palyginti su 
skausminga tūkstančių mirtimi? Kultūros studijos susidūrė su 
dilema: ar ir toliau laikytis tų pačių temų, aiškiai pripažįstant, 
kad jų kova su priespauda apsiriboja kapitalistiniu Pirmuoju 
pasauliu — o tai reikštų, kad, esant platesniam konfliktui tarp 
Vakarų Pirmojo pasaulio ir jam keliamos išorinės grėsmės, tek- 
tų dar kartą patvirtinti savo ištikimybę pagrindiniam ameri- 
kietiškos liberalios demokratijos modeliui? Ar visgi rizikuoti ir 
žengti žingsniu toliau, radikalizuojant savo kritinę laikyseną; 
suprobleminti patį modelį? O dėl antiglobalizacijos pabaigos, 
tai neaiškios užuominos pirmosiomis dienomis po Rugsėjo 
11-osios, esą atakos galėjo būti ir teroristų antiglobalistų dar- 
bas, yra, žinoma, tik šiurkšti manipuliacija: vienintelis būdas 
suprasti, kas nutiko Rugsėjo 11-ąją - pažvelgti į šiuos įvykius 
globalaus kapitalizmo prieštaravimų kontekste. 

Kol kas nežinome, kokios bus šio įvykio pasekmes eko- 
nomikai, ideologijai, politikai ir karui, tačiau aišku viena: JAV, 
iki šiol laikę save sala, nepatyrusia šio tipo prievartos, stebin- 
čia ją tik per saugų atstumą TV ekrane, dabar atsidūrė pačia- 
me įvykių sūkuryje. Taigi, alternatyva tokia: ar amerikiečiai 
nuspręs toliau stiprinti savo „sferą“, ar surizikuos iš jos išeiti? 
Arba Amerika ir toliau atkakliai laikysis itin amoralios pozi- 
cijos (netgi ją stiprins): „Kodėl tai turėjo atsitikti mums? Tokie 
dalykai čia neatsitinka!“, o tai dar labiau skatins agresiją pavo- 
jingos Išorės atžvilgiu, trumpai tariant, paranojišką vaidybą; 
arba Amerika pagaliau išdrįs peržengti fantazminį ekraną, 
skiriantį ją nuo Išorinio Pasaulio, pripažins savo atvykimą į 

Tikrą pasaulį ir pagaliau, nors gerokai pavėluotai, pereis nuo 
„Toks dalykas neturėtų atsitikti čia!“ prie „Toks dalykas netu- 
rėtų atsitikti niekur!“ Štai tikroji tų atakų pamoka: vienintelis 
būdas užtikrinti, kad taip daugiau nebeatsitiktų čia, yra neleis- 
ti, kad taip nutiktų kur nors kitur. Trumpai tariant, Amerika 
turi nuolankiai susitaikyti su savo kaip šio pasaulio dalies pa- 
žeidžiamumu ir baudžiamuosius veiksmus suprasti greičiau 
kaip liūdną pareigą, o ne kaip džiuginantį kerštą — vietoje Sito 
matome valingas pastangas dar kartą įtvirtinti išskirtinį JAV 
kaip pasaulio policininko vaidmenį, tarsi pasipiktinimą Jung- 
tinėmis Valstijomis keltų ne jų galios perteklius, bet galios trū- 
kumas. 

PPC atakos įpareigoja mus atsispirti dvigubo šantažo 
pagundai. Jei mes paprasčiausiai besąlygiškai pasmerksime 
tai, kas įvyko, atrodys, kad pritariame rėksmingiems ideolo- 
giniams teiginiams apie Amerikos nekaltybę ir ją užpuolusį 
Trečiojo pasaulio blogį; jei nukreipsime dėmesį į gilesnes soci- 
alines politines arabų ekstremizmo priežastis, atrodys, jog kal- 
tiname auką, pagaliau gavusią tai, ko nusipelnė... Čia galimas 
tik vienas sprendimas — atmesti pačią šitą opoziciją, priimant 
abi pozicijas kartu; tai taps įmanoma tik jei visumą suvoksime 
dialektiškai: nėra pasirinkimo tarp dviejų pozicijų; kiekviena 
jų, atskirai paėmus, yra vienpusė ir klaidinga. Anaiptol nesiū- 
lydami jokios aiškios etinės laikysenos, čia aptinkame morali- 
nio samprotavimo ribas: moraliniu požiūriu, aukos yra nekal- 
tos, o teroristiniai aktai buvo šlykštus nusikaltimas, tačiau pats 
šis nekaltumas nėra nekaltas — užimti tokią „nekaltą“ poziciją 
šiandieninėje globaliojo kapitalizmo situacijoje yra jau savaime 

klaidinga abstrakcija. Tas pats pasakytina ir apie dar ideologiš- 
kesnį interpretacijų susidūrimą: galime teigti, kad pasikėsini- 
mas į PPC buvo pasikėsinimas į viską, už ką verta kovoti ginant 
demokratines laisves — musulmonų ir kitų fundamentalistų 
smerkiamas dekadentiškas Vakarų gyvenimo būdas yra mo- 
terų teisių ir multikultūrinės tolerancijos pasaulis; tačiau, kita 
vertus, galime taip pat teigti, kad tai buvo pasikėsinimas į patį 
globalaus finansinio kapitalizmo centrą ir simbolį. Tai, žinoma, 
jokiu būdu nereiškia, kad reikia griebtis kompromiso, teigiant, 
kad kaltė yra bendra (teroristai kalti, bet amerikiečiai taip pat 
iš dalies kalti...); tai, greičiau, pastebėjimas, kad šios dvi pusės 
iš tiesų nėra priešingos, kad jos priklauso tam pačiam laukui. 
Vienu žodžiu, reikėtų sutikti su būtinybe kovoti prieš teroriz- 
mą, bet naujai apibrėžti ir praplėsti jo sampratą, kad ji apimtų ir 
(kai kuriuos) Amerikos bei kitų Vakarų galybių veiksmus: pa- 
sirinkimas tarp Busho ir Bin Ladeno nėra mūsų pasirinkimas; 
jie abu yra „Jie“ prieš Mus. Faktas, kad globalus kapitalizmas 
veikia kaip visuma, reiškia, jog jis dialektiškai apjungia save 
patį ir savo Kitą, t. y. jėgas, kurios jam priešinasi „fundamenta- 
listiniais“ ideologiniais pagrindais. 

Atitinkamai, abi po Rugsėjo 11-osios pasirodę istorijos, 
kaip pasakytų Stalinas, yra viena už kitą blogesnės. Amerikie- 
tiškas patriotinis naratyvas — užpulta nekaltybė, patriotinio 


$ Prisiminkite Talibano užsienio reikalų ministro atsakymą į Vakarų Žurnalistų 
klausimą: kodėl moterys Afganistane nevaidina didesnio vaidmens (tiesą sakant, jokio 
vaidmens) viešajame šalies gyvenime? „Kaip galima pasitikėti asmeniu, kuris kiekvie- 


ną mėnesį po keletą dienų pats iš savęs kraujuoja!“ 

išdidumo banga, - žinoma, yra tuščias; tačiau ar kairiųjų nara- 
tyvas (su savo Schadenfreude: JAV gavo tai, ko nusipelnė, ką pati 
ištisus dešimtmečius darė kitiems) kuo nors išties geresnis? 
Vyraujanti Europos - bet taip pat ir Amerikos - kairiųjų reak- 
cija buvo tiesiog skandalinga: visos įsivaizduojamos kvailystės 
buvo pasakytos ir užrašytos, netgi „feministinė“ tezė, kad PPC 
bokštai buvo du faliniai simboliai, kurie tiesiog prašėsi su- 
griaunami („iškastruojami“). Ar tie matematiniai skaičiavimai, 
primenantys Holokausto revizionizmą (ką reiškia trys tūks- 
tančiai mirčių, palyginus su milijonais, išžudytais Ruandoje, 
Konge ir kt.), nėra niekingi ir apgailėtini? O faktas, kad CŽV 
prisidėjo prie Talibano ir Bin Ladeno iškilimo, nes finansavo 
juos ir padėjo kovoti su sovietais Afganistane? Kodėl šis faktas 
cituotas kaip argumentas prieš atsakomąją ataką? Juk daug lo- 
giškiau būtų teigti, kad Amerikos pareiga yra būtent išvaduoti 
mus nuo monstro, kurį pati sukūrė? Kai tik pradedame gal- 
voti: „Taip, PPC griuvimas buvo tragedija, tačiau visa širdimi 
solidarizuotis su aukomis neturėtume, nes tai reikštų paramą 
Jungtinių Valstijų imperializmui“, mus ištinka etinė katastro- 
fa — vienintelė tinkama laikysena būtų besąlygiškas solidaru- 
mas su visomis aukomis. Kai deramą etinę laikyseną išstumia 
moralizuojanti kaltės ir siaubo matematika, užmirštama tai, 
kas svarbiausia: bauginanti kiekvieno individo mirtis yra abso- 
liuti ir nepalyginama. Trumpai tariant, atlikime paprastą min- 
tinį eksperimentą: jei aptinkate savyje nenorą visiškai įsijausti 
į PPC katastrofos aukų būseną, o savo empatiją švelninate sa- 
kydami: „Taip, bet prisiminkime milijonus kenčiančių žmonių 
Afrikoje..., tai demonstruojate ne savo simpatijas Trečiajam 

pasauliui, o tik mauvaise foi, liudijantį jūsų implicitinį globėjiš- 
ką rasistinį požiūrį į Trečiojo pasaulio aukas. (Tiksliau, tokie 
palyginamieji teiginiai yra vienu metu ir būtini, ir nepriimtini: 
juos reikia ištarti, reikia pabrėžti, kad pasaulyje kasdien vyksta 
daug baisesni dalykai, tačiau tai reikia padaryti neįsiveliant į 
obscenišką kaltės matematiką). 

Vieną iš dabar paplitusių kairuoliškų tiesų geriausiai 
iliustruoja atvaizdas ant 2002-ųjų pavasario Verso katalogo 
viršelio: George'as Bushas kaip barzdotas musulmonų dvasi- 
ninkas — globalus kapitalistinis liberalizmas, kovojantis prieš 
musulmonų fundamentalizmą, pats yra fundamentalizmo 
atmaina, todėl dabartinis „karas su terorizmu“ faktiškai yra 
fundamentalizmų konfliktas. Nepaisant retorinio paveikumo, 
ši doxa pridengia kitą — kur kas labiau neraminantį - paradok- 
są: musulmonų fundamentalistai visai nėra tikri fundamenta- 
listai, jie jau „modernistai“, modernaus globalaus kapitalizmo 
produktas ir reiškinys — jie gina arabų pasaulio siekį prisitaikyti 
prie globalaus kapitalizmo. Todėl taip pat derėtų atmesti tipiš- 
ką liberalų pamokymą, esą islamui dar reikia protestantiškos 
revoliucijos, kuri atvertų kelią modernybei: tokia protestantiš- 
ka revoliucija jau įvyko prieš daugiau nei du šimtus metų, kaip 
Wahhabi judėjimas, prasidėjęs šiandieninės Saudo Arabijos te- 
ritorijoje. Svarbiausias jo principas, rėmimasis ijtihad (teise in- 
terpretuoti islamą pagal besikeičiančias aplinkybes), visiškai 
atitinka Lutherio Biblijos supratimą. Ijtihad samprata yra išties 
dialektinė: tai ne spontaniškas grimzdimas senose tradicijose 
ar poreikis „prisitaikyti prie naujų sąlygų“ ir eiti į kompromi- 
są, bet raginimas susidarius naujoms istorinėms sąlygoms iš 

naujo išrasti pačią amžinybę. Vahabistai buvo griežti „puristai“ ir 
„dogmatikai“, nusiteikę prieš bet kokį pigų prisitaikymą prie 
Vakarietiškos modernybės naujovių; ir, tuo pat metu, pasisakę 
už negailestingą senų prietarų ir organiškų papročių atmeti- 
mą -o tai tipiška „protestantiško“ sugrįžimo prie ištakų, prie- 
šinantis iškraipančiai tradicijos inercijai, formulė. 

Dar vienas apgailėtinas Kairės šūvis pro šalį, praėjus ke- 
lioms savaitėms po išpuolių, buvo grįžimas prie senosios man- 
tros „Duokite taikai šansą! Karas nesustabdo prievartos!“ — iš- 
ties isteriško skubotumo pavyzdys, kai reaguojama į tai, kas 
netgi neįvyks laukiamu pavidalu. Vietoje naujos sudėtingos 
situacijos po teroristinių išpuolių konkrečios analizės, kuri su- 
teiktų Kairei galimybių pasiūlyti savąją įvykių interpretaciją, 
mes išgirdome tik aklą ritualinę giesmele „Karui ne!“ kuri ne- 
atsižvelgia netgi į tą elementarų faktą, de facto pripažintą pačios 
JAV vyriausybės (mėnesiui atidėjusios atsakomąjį smūgį), kad 
šis karas ne toks, kaip kiti, kad Afganistano bombardavimas 
nėra sprendimas. Liūdna, kai pagalvoji, kad George'as Bushas 
pasirodė įžvalgesnis už daugumą kairiųjų! Dar vienas klaidin- 
gas kairiųjų argumentas: išpuolio prieš PPC kaltininkus rei- 
kėtų persekioti kaip kriminalinius nusikaltėlius, nes tai, kas 
įvyko, yra kriminalinis aktas. Šis požiūris visiškai nesuvokia 
šiandieninio „terorizmo“ politinio masto. 

Esant tokiai „Kairei“, net Dešinė darosi nebereikalinga. 
Nieko nuostabaus, kad, „kairiesiems“ pridarius šitokių kvailys- 
čių, hegemoninei ideologijai pavyko nusavinti Rugsėjo 11-osios 
tragediją netgi lengviau nei buvo galima tikėtis, žinant, kad 
pagrindinės srovės Dešinė ir Liberalus Centras kontroliuoja 

žiniasklaidą: lengvabūdiški žaidimai baigėsi, reikia rinktis, ku- 
riai pusei priklausai — už ar prieš (terorizmą). O kadangi niekas 
atvirai nepasisako už, tai bet kokia abejonė, kritiškesnė laikyse- 
na pasmerkiama kaip slaptas terorizmo palaikymas... Čia kaip 
tik ir slypi pagunda, kuriai būtina atsispirti: būtent tokiomis taria- 
mai aiškaus pasirinkimo akimirkomis mistifikacija būna totali. Mums 
siūlomas pasirinkimas nėra tikras pasirinkimas. Šiandien, la- 
biau nei bet kada, turime rasti savyje jėgų atsitraukti atgal ir 
apmąstyti susidariusios situacijos prielaidas. Penkiasdešimt 
intelektualų, 2002-ųjų vasarį pasirašę absurdišką kreipimąsi į 
amerikiečių patriotizmą, yra pavyzdys tų, kurie šiai pagundai 
neatsispyrė — aiškus pragmatinio save neigiančios designacijos 
paradokso pavyzdys (intelektualai, pasirašę tą kreipimąsi, ne- 
grįžtamai prarado savo kaip intelektualų statusą). 

Pirmasis keblumas: ar svarbiausias šiandieninis pasi- 
rinkimas tikrai yra liberali demokratija versus fundamenta- 
lizmas, arba šios opozicijos vediniai (pavyzdžiui, moderni- 
zacija versus priešinimasis jai)? Suprasti daugialypę ir painią 
šiandieninę pasaulinę situaciją galima tik laikantis tezės, kad 
tikrasis pasirinkimas yra tarp kapitalizmo ir jo Kito (šiuo 


j Kalbėdami apie nūdienos Kairę, privalome nepamiršti kairiojo narcisizmo dėl 
prarasto Reikalo, kurį geriausiai išreiškia pagarsėjusios ciniškos Talleyrand'o pastabos 


inversija: pietaudamas jis atsitiktinai nugirdo gatvės mūšio garsus ir pakomentavo 

draugams prie stalo: „Matote, mūsų pusė laimi!” Paklaustas: „Kuri pusė?“, jis atsakė: 


„Sužinosime rytoj, kai išsiaiškinsime, kas laimėjo!“ Nostalgiška kairiųjų laikysena: 
„Matote, mūsų pusė pralaimi!“ — „Kuri pusė?“ — „Sužinosime rytoj, kai išsiaiškinsime, 

metu atstovaujamo marginalių srovių, tokių kaip antigloba- 
listinis judėjimas); šį pasirinkimą lydi kiti, struktūriškai an- 
triniai reiškiniai, tarp kurių svarbiausias yra neišvengiama 
įtampa tarp kapitalizmo ir jo paties pertekliaus. Šis mode- 
lis ryškus visoje dvidešimtojo amžiaus istorijoje: norėdamas 
įveikti savo tikrąjį priešą, kapitalizmas ėmė žaisti su ugnimi 
ir mobilizavo savo obscenišką perteklių fašizmo pavidalu; šis 
perteklius, deja, pradėjo gyventi savo gyvenimą ir tapo toks 
galingas, kad dominuojančiam „liberaliam“ kapitalizmui 
teko suvienyti pajėgas su savo tikruoju priešu (komunizmu), 
idant jį sutramdytų. Svarbu pastebėti, kad karas tarp kapita- 
lizmo ir komunizmo buvo Šaltasis, o didysis Karštasis Karas 
buvo su fašizmu. Ar ne taip pat yra ir su Talibanu? Jo šmėkla 
prasimanyta kovojant su komunizmu, tačiau dabar pagrindi- 
niu priešu tapo Talibanas. Taigi, net jei teroristai susprogdin- 
tų mus visus, JAV „kova su terorizmu“ nėra mūsų kova - tai 
kapitalizmo vidaus kova. Pirmoji pažangaus intelektualo (jei 
ši sąvoka šiandien dar turi kokią nors prasmę) pareiga - ne- 
kovoti priešo kovų už jį. 

Antrasis keblumas: turime „dekonstruoti“ patį Afga- 
nistaną; jis niekada neegzistavo „savaime“, nuo pat pradžių 
ši šalis buvo išorės jėgų kūrinys. Pagal „natūralias“ etninio 
pasisikirstymo ribas, šiaurinė ir vakarinė Afganistano dalys 
priklausytų buvusioms sovietinėms musulmonų respubli- 
koms (Tadžikistanui, Uzbekistanui) arba Iranui; o vakarai ir 
pietūs, kartu su šiaurės rytų Pakistanu, turėtų sudaryti sava- 
rankišką Puštunų valstybę (dabar puštunai daugmaž lygiomis 
dalimis gyvena Afganistane ir Pakistane). O keistas, kirminą 

primenantis iškyšulys šiaurės rytuose, apgyvendintas dau- 
giausia tadžikų? Jis dirbtinai iškirstas prieš šimtą metų, kaip 
buferinė zona, kad būtų išvengta tiesioginio kontakto tarp 
britų ir rusų valdų. Tuo pat metu puštunų teritorija buvo per- 
skirta į dvi dalis sutarta Durando Linija, kad puštunai nekeltų 
grėsmės britų interesams Pakistane (tuometinėje Indijoje). (Tą 
patį nesunkiai galima pasakyti ir apie patį Pakistaną - šalį be 
jokių savų tradicijų; jei kada kur ir buvo dirbtinis politinis vie- 
netas, tai būtent čia). 

Taigi, kalbame anaiptol ne apie kažkokią senovinę ka- 
ralystę anapus modernizacijos procesų, iki šiol nepaliestą 
istorijos: pati Afganistano egzistencija yra užsienio jėgų sąveikos 
rezultatas. Europoje artimiausia Afganistanui būtų tokia ša- 
lis kaip Belgija: buferinė zona tarp Prancūzijos ir Nyderlan- 
dų, atsiradusi protestantams kariaujant su katalikais (belgai 
yra daugiausia olandai, likę katalikais). Afganai garsėja kaip 
opijaus gamintojai, o belgai — kita, Svelnesne, nuodėmingų 
malonumų medžiaga (šokoladu). Talibano afganai terorizuo- 
ja moteris, o belgai garsėja vaikų pornografija ir tvirkinimu. 
Pagaliau, jei šis belgų šokoladų mėgėjų ir vaikų tvirkintojų 
įvaizdis yra žiniasklaidos klišė, tai lygiai tas pat pasakytina ir 
apie Afganistano kaip opijaus ir moterų priespaudos šalies įvaiz- 
dį. Kaip tame sename liūdname juokelyje: „Visų mūsų bėdų 
priežastis yra Žydai ir dviratininkai!“ — „Kodėl dviratinin- 
kai?“ — „Kodėl žydai?!“ 

Amerikos „atostogos nuo istorijos“ buvo netikros: tai- 
ką Amerikoje užtikrino katastrofos kituose kraštuose. Šian- 
dien dominuojantis požiūris situaciją supranta kaip nekalto 

žvilgsnio susidūrimą su neapsakomu Blogiu, kuris smogė 
iš Išorės — kalbant apie šį žvilgsnį, reikia vėl sukaupti drą- 
są ir pritaikyti jam garsųjį Hegelio posakį, kad Blogis glūdi 
(taip pat ir) pačiame nekaltame žvilgsnyje, kuris visur aplink 
mato Blogį. Tad lašas tiesos yra netgi itin ribotoje Moralinės 
Daugumos vizijoje apie ištvirkusią, lėkštiems malonumams 
atsidavusią Ameriką, konservatorių baisėjimesi šiuo seksplo- 
atacijos (sex-ploitation) ir patologinės prievartos požemių pa- 
sauliu: jie nesuvokia tik to, kad iš hėgeliškos spekuliatyvios 
perspektyvos tas požemių pasaulis ir jų pačių apsimestinio 
tyrumo pozicija yra tapatūs — tai, kad tiek daug pamoksli- 
ninkų fundamentalistų pasirodė esą slapti seksualiniai iš- 
krypėliai, nėra vien atsitiktinis empirinis faktas. Liūdnai 
pagarsėjusio Jimmy Swaggarto teiginys, kad lankymosi pas 
prostitutes faktas tik sustiprino jo pamokslavimą (jis pats 
asmeniškai ir labai intymiai pažino tą potraukį, prieš kurį 
pamokslavo), nors betarpiškai subjektyviu lygmeniu neabe- 
jotinai veidmainiškas, objektyviai yra ne mažiau teisingas. 
Ar begali būti kas nors ironiškiau už faktą, kad pirma- 
sis kodinis JAV antiteroristinės operacijos pavadinimas buvo 
„Begalinis Teisingumas“, t. y. Infinite Justice, (vėliau pakeistas, 
atsižvelgus į Amerikos islamo dvasininkų pastabą, kad tik 
Dievas gali vykdyti begalinį teisingumą)? Kalbant rimtai, šis 
pavadinimas yra iš esmės dviprasmiškas: arba jis reiškia, kad 
amerikiečiai turi teisę negailestingai naikinti ne tik visus tero- 
ristus, bet ir visus tuos, kurie materialiai, moraliai, ideologiškai 
ar kaip kitaip jiems padėjo — ir šis procesas bus begalinis pagal 
apibrėžimą, tikslia Hegelio „blogosios begalybės“ prasme, t. y. 

reikalas niekada nebus iš tikrųjų baigtas, visada iškils kokia 
nors kita teroristinė grėsmė (ir tikrai, 2002-ųjų balandį Dic- 
kas Cheney tiesiai šviesiai pareiškė, kad „karas su terorizmu“ 
tikriausiai niekada nesibaigs, bent jau mūsų gyvenamu metų); 
arba jis reiškia, kad vykdomas teisingumas turi būti išties be- 
galinis griežta hėgeliška prasme - kad, nukreiptas į kitus, jis 
turi atsigręžti pats į save: trumpiau tariant, kad reikia klausti, 
kaip mes patys, vykdantys teisingumą, esame įsivėlę į tai, prieš 
ką kovojame. Kai 2001-ųjų rugsėjo 22-ąją Jacgues'as Derrida 
gavo Theodoro Adorno apdovanojimą, savo kalboje jis užsimi- 
nė apie PPC sprogimus: „Mano besąlygiška užuojauta Rugsėjo 
11-osios aukoms nesutrukdys man garsiai pasakyti: aš netikiu, 
kad dėl šio nusikaltimo kas nors būtų politiškai nekaltas.“ Toks 
atsigręžimas į save ir savęs paties įtraukimas į paveikslą yra 
vienintelis tikras „begalinis teisingumas“. 

Ciniškai „begalinio teisingumo“ dviprasmybei norisi 
priešinti Talibano lyderio mulos Mohammedo Omaro žodžius, 
pasakytus kreipiantis į amerikiečius 2001-ųjų rugsėjo 25-aja: 
„Jūs pritariate viskam, ką jums sako jūsų valdžia, tiesa tai 
būtų ar melas... Argi negalite pagalvoti patys?.. Jums vertėtų 
pasinaudoti savo pačių protu ir supratimu.“ Nors šie teiginiai 
neabejotinai yra ciniška manipuliacija (kodėl tos pačios teisės 
naudotis savo pačių protu ir supratimu nesuteikus afganams?), 
visgi ar jie, suprasti abstrakčiai, be konteksto, nėra mums visai 
tinkami? 

Psichoanalizėje geismo išdavystė turi tikslų pavadinimą: lai- 
mė. Kada galima pasakyti, kad žmonės yra laimingi? Tokio- 
je šalyje kaip Čekoslovakija aštunto dešimtmečio pabaigoje ir 
devintame dešimtmetyje žmonės tikrai buvo savaip laimingi: 
trys pagrindinės laimės sąlygos ten buvo išpildytos. 


Jų materialūs poreikiai praktiškai buvo patenkinti - ne 
per gerai, nes vartojimo perteklius pats savaime gali 
generuoti nelaimingumą. Gerai, jei kartkartėmis rin- 
koje trumpam pritrūksta kokių nors prekių (keletą 
dienų nėra kavos, paskui dingsta jautiena, vėliau ne- 
nusipirksi televizoriaus): trumpi stokos periodai funk- 
cionuoja kaip išimtys, primenančios Žmonėms, jog 
reikia džiaugtis, kad tokios prekės apskritai yra pasie- 
kiamos - jei visą laiką galima viską gauti, žmonės tai 
ima suvokti kaip savaime suprantamą gyvenimo faktą 
ir nebemano, kad jiems pasisekė. Taigi, gyvenimas te- 
kėjo įprastine, nuspėjama vaga be didelių pastangų ar 
sukrėtimų; žmogui leista užsisklęsti savo privačiame 
pasaulėlyje. 

Kitas — itin svarbus — bruožas: egzistavo Kitas (Parti- 
ja), kurį buvo galima apkaltinti dėl visų nesėkmių, kad 
nereikėtų pačiam jaustis tikrai atsakingam - jei ūmai 
pritrūkdavo kokių nors prekių ar netgi jei audra prida- 
rydavo nuostolių, visa tai buvo „jų“ kaltė. 

Pagaliau, egzistavo Kita Vieta (vartotojiški Vakarai), 
apie kurią leista pasvajoti ir kartais netgi aplankyti — 
ta vieta buvo kaip tik tinkamai nutolusi: nei per arti, 
nei per toli. 


Ši trapi pusiausvyra buvo sutrikdyta - kieno? Geismo, žinoma. 
Geismas buvo ta jėga, kuri vertė siekti daugiau ir galiausiai 
atvedė į sistemą, kurioje didžioji dauguma Žmonių yra neabe- 
jotinai ne tokie laimingi. 

Taigi, laimė, Alaino Badiou žodžiais tariant, yra ne tie- 
sos, 0 tik Buvimo kategorija ir, kaip tokia, paini, neapibrėžta, 
nenuosekli (prisiminkime legendinį atsakymą vieno vokie- 
čio, atvykusio gyventi į JAV, - jis, paklaustas, „Ar jus laimin- 
gas?“, atsakė: „Taip, taip, labai laimingas, aber glücklich bin ich 
nicht...”). Tai pagoniška sąvoka: pagonims gyvenimo tikslas yra 
būti laimingiems (svajonė apie gyvenimą „laimingai po to“ 
yra krikščioniška pagonybės versija), o aukščiausiomis laimės 
formomis jie laikė religinę patirtį ir politinę veiklą (žr. Aris- 
totelį) - nenuostabu, kad Dalai Lama, pastaruoju metu visam 
pasauliui skelbęs laimės evangeliją, sulaukė tokios sėkmės ir 
kad šilčiausiai jo idėjas pasitiko būtent JAV, pavyzdinė laimės 
(ieškojimo) imperija... „Laimė“, trumpiau tariant, yra malo- 
numo principo dalis, o ją griauna nesitenkinimas malonumo 
principu - primygtinis teigimas kažko Anapus jo. 

Tad, laikydamiesi griežtai lakaniškos šios sąvokos pras- 
mės, turime daryti prielaidą, kad „laimė“ remiasi subjekto 
negebėjimu ar nepasirengimu visiškai pripažinti savo geismo 
pasekmių: subjektas lieka įklimpęs savo geismo nenuoseklume — 

tokia yra jo laimės kaina. Kasdieniame gyvenime mes (apsi- 
metame, kad) geidžiame dalykų, kurių iš tikrųjų visai negei- 
džiame, taigi, galų gale blogiausia, kas mums gali atsitikti — 
gauti tai, ko „oficialiai“ geidžiame. Todėl laimė yra iš esmės 
veidmainiška: ji patiriama svajojant apie dalykus, kurių iš 
tikrųjų visai netrokštame. Kai dabartinė Kairė bombarduoja 
kapitalistinę sistemą reikalavimais, kurių patenkinti ši aki- 
vaizdžiai negali (Visuotinis užimtumas! Gerovės valstybės 
palaikymas! Visos teisės imigrantams!) iš esmės jie Žaidžia 
isteriškos provokacijos žaidimą - kreipiasi į Poną reikalauda- 
mi to, ko jis negali įvykdyti, taip atskleisdami jo bejėgiškumą. 
Problema čia, beje, ne tik ta, kad sistema negali įgyvendinti 
reikalavimų, bet kad tie, kurie šiuos reikalavimus išsako, iš 
tiesų nenori, kad jie būtų įgyvendinti. Pavyzdžiui, kai „radi- 
kalūs“ akademikai reikalauja pripažinti imigrantus visatei- 
siais piliečiais ir atverti valstybės sienas, ar jie suvokia, kad, 
visiškai patenkinus šį reikalavimą, ekonomiškai stiprias Va- 
karų šalis neabejotinai iškart užplūstų milijonai atvykėlių, o 
tai išprovokuotų rasistinį darbininkų klasės įtūžį ir pagaliau 
atsigręžtų prieš pačią privilegijuotą tų akademikų padėtį? Ži- 
noma, suvokia, tačiau kliaujasi tuo, kad jų reikalavimas įgy- 
vendintas nebus - taip jų radikali sąžinė išlieka švari, o kartu 
jie ir toliau gali mėgautis savo privilegijuota pozicija. 1994-ai- 
siais, kai laukta naujos emigrantų bangos iš Kubos į JAV, Fide- 
lis Castro perspėjo JAV, kad jei ši nesiliaus kurstyti kubiečių 
emigruoti, Kuba nebetrukdys jiems to daryti. Ir iš tikrųjų po 
kelių dienų Kubos vyriausybė draudimą panaikino, ir į JAV 
plūstelėjo tūkstančiai nepageidaujamų atvykėlių, sukeldami 

daug keblumų... Argi tai neprimena moters iš priežodžio, at- 
rėmusios mačistinę vyro ataką: „Užsičiaupk, arba turėsi atlik- 
ti tai, kuo giriesi!“ 

Abiem atvejais susiduriame su tuo pačiu atspirties kito 
blefavimui gestu, paremtu prielaida, kad iš tiesų kitas bijo bū- 
tent to, kad jo(s) reikalavimui bus visiškai pritarta. Argi šitas 
gestas nesukeltų panikos ir tarp mūsų radikaliųjų akademikų? 
Senas 1968-ųjų šūkis „Soyons réalistes, demandons l'impossible!” 
įgauna naują, cinišką ir pavojingą, prasmę, kuri, ko gero, at- 
skleidžia jo tiesą: „Būkime realistai: mes, akademinė Kairė, 
norime pasirodyti esą kritiški ir tuo pat metu mėgautis pri- 
vilegijomis, kurias mums siūlo sistema. Tad bombarduokime 
sistemą neįmanomais reikalavimais: visi žinome, kad jie įgy- 
vendinti nebus, todėl galime būti tikri, kad iš tikrųjų niekas 
nepasikeis ir mūsų privilegijuotai padėčiai niekas negrės!“ 
Žmogus, apkaltinęs didelę korporaciją konkrečiais finansi- 
niais nusikaltimais, rizikuoja netgi netekti gyvybės; bet jei ji(s) 
paprašo tos pačios korporacijos finansuoti mokslinį projektą, 
tyrinėsiantį ryšį tarp globalaus kapitalizmo ir hibridinių post- 
kolonijinių tapatybių atsiradimo, ji(s) turi daug šansų gauti 
šimtus tūkstančių dolerių. 

Todėl konservatoriai, savo priešiškumą radikaliam paži- 
nimui grindžiantys laimės argumentu, yra visiškai teisūs: galų 
gale pažinimas padaro mus nelaimingus. Priešingai nuomonei, 
kad smalsumas yra įgimta Žmogaus savybė — kad kiekvieno 
mūsų gelmėje slypi Wissenstrieb, potraukis Žinoti, Jacgues'as 
Lacanas teigia, jog spontaniška žmogiškos būtybės nuostata 
yra „Aš nieko nenoriu apie tai žinoti“, fundamentalus nenoras 

žinoti per daug. Kiekvienas tikras pažinimo žingsnis į priekį 
įmanomas tik skausmingai kovojant su savo spontaniškais 
polinkiais — ar šiandieninė biogenetika nėra aiSkiausias įrody- 
mas, kad mūsų ryžtas žinoti yra itin ribotas? Genas, lemiantis 
Huntingtono chorėją, yra izoliuotas, todėl kiekvienas iš mūsų 
gali labai tiksliai sužinoti ne tik tai, ar ji(s) susirgs šia liga, bet 
ir kada susirgs. Ligos pradžią lemia genetinės transkripcijos 
klaida — uzsikirtes „darinys“ CAG, pasikartojantis geno vidu- 
ryje: amžius, kada liga pasireikš, tiksliai ir nepermaldaujamai 
priklauso nuo CAG pasikartojimų vienoje šio geno vietoje skai- 
čiaus (jei pasikartojimų keturiasdešimt, pirmieji simptomai pa- 
sirodys, kai būsi penkiasdešimt devynerių; jei keturiasdešimt 
vienas — kai sulauksi penkiasdešimt ketverių... jei penkiasde- 
šimt — nuo dvidešimt septynerių). Tinkamas gyvenimo būdas, 
gera fizinė būklė, geriausi vaistai, sveikas maistas, šeimynykš- 
čių dėmesys ir meilė nieko nepakeis — tai grynas fatalizmas, 
nepriklausomas nuo aplinkos pokyčių. Kol kas liga nepagydo- 
ma, nieko negalime padaryti. Tad ką turėtume daryti sužinoję, 
kad galime išsitirti ir, jei atsakymas teigiamas, tiksliai sužinoti, 
kada išprotėsime ir mirsime? Kas gali dar aiškiau atskleisti be- 
prasmį atsitiktinumą, valdantį mūsų gyvenimus? 
Huntingtono chorėja suteikia neraminančio pasirinkimo 
galimybę: jei šia liga sirgo kuris nors mano šeimos narių, reikėtų 
man išsitirti ir išsiaiškinti, ar (ir kada) aš neišvengiamai susirg- 
siu, ar nereikėtų? Koks būtų atsakymas? Jei mintis, kad žino- 
siu tikslią savo mirties datą, man nepakeliama, idealus (labiau 


Ž Žr. Matt Ridley, Genome, New York: Perennial 2000, p. 64. 

fantazminis, nei realistinis) sprendimas, atrodytų, būtų toks: aš 
įgalioju kokį nors asmenį arba instituciją, kuriais visiškai pa- 
sitikiu, patikrinti mane ir nesakyti man tyrimo rezultato, tik, jei 
atsakymas teigiamas, netikėtai ir be skausmo nužudyti mane 
miegantį kaip tik prieš pasireiškiant lemtingai ligai... Tačiau 
čia atsiranda problema: Aš žinau, kad Kitas žino (tiesą apie mano 
ligą), ir tai viską sugadina, nes pasmerkia mane siaubingai įta- 
rinėjimų graužačiai. 

Lacanas atkreipė dėmesį į šio žinojimo apie Kito žinojimą 
paradoksalumą. Prisiminkime Edithos Wharton Nekaltybės 
amžiaus (Age of Inmocence) finalą, kai vyras, daugybę metų puo- 
selėjęs neteisėtą aistringą meilę grafienei Oleskai, sužino, kad 
jo jauna žmona visą laiką žinojo apie jo slaptą aistrą. Galbūt 
taip būtų pavykę išgelbėti ir nenusisekusius Madisono grafystės 
tiltus (Bridges of Madison County): jei, filmo pabaigoje, mirštanti 
Frančeska būtų išsiaiškinusi, kad jos tariamai kvailokas, labai 
jau žemiškas vyras visą laiką žinojo apie jos trumpą aistrin- 
gą romaną su National Geographic fotografu ir kiek daug jai tai 
reiškė, tačiau tylėjo, nenorėdamas jos skaudinti. Štai žinojimo 
mįslė: kaip taip gali būti, kad visa situacijos psichinė ekono- 
mika radikaliai pasikeičia ne tada, kai herojus tiesiogiai kažką 
sužino (kokią nors ilgai slėptą paslaptį), bet kai jis sužino, kad 
kitas (kurį jis laikė nieko nenutuokiančiu) taip pat visą laiką tai 
žinojo ir tik apsimetė nežinąs, kad išsaugotų deramą išorinį 
vaizdą? Ar gali būti labiau Zeminanti situacija nei vyro, kuris 
po ilgo slapto meilės romano staiga sužino, kad jo Žmona apie 
tą romaną žinojo visą laiką, bet neužsiminė iš mandagumo 
arba, dar blogiau, iš meilės jam? 

Galbūt tada idealus sprendimas būtų kaip tik priešin- 
gas: jei įtariu, kad mano vaikas gali susirgti šia liga, aš atlieku 
tyrimus jam nieko apie tai nežinant, o tada, prieš pat ligos pradžią 
be skausmo jį nužudau? Kraštutinė laimės fantazija čia numa- 
tytų anoniminę valstybinę instituciją, kuri mums visiems tą 
atliktų be mūsų žinios — bet vėl kyla klausimas: mes apie tai 
(apie faktą, kad kitas žino) žinome ar ne? Štai ir atviras kelias 
į tobulą totalitarinę visuomenę... Yra tik vienas būdas išspręsti 
šį galvosūkį: o kas, jei klaidinga čia yra pati gelminė prielai- 
da, esą pirminė etinė pareiga yra apsaugoti Kitą nuo skausmo, 
leisti jam gyventi saugioje nežinomybėje? Taigi, kai Haberma- 
sas pasisako už biogenetinių manipuliacijų apribojimus, argu- 
mentuodamas tuo, kad jos kelia grėsmę žmogaus autonomijai, 
laisvei ir orumui, jis filosofiškai „sukčiauja“, nuslėpdamas ti- 
krąją priežastį, dėl kurios jo argumentacija atrodo įtikinanti: 
iš tikrųjų jis gina ne autonomiją ir laisvę, bet laimę — kaip tik 
dėl laimės jis, didysis Švietimo tradicijos atstovas, galiausiai 
atsidūrė vienoje gretoje su konservatyviais palaimingo neži- 
nojimo gynėjais. 

Kokios ideologinės prielaidos grindžia šį „laimės ieš- 
kojimą“? Plačiai žinomas ir itin sėkmingas animacinis Ste- 
veno Spielbergo serialas Priešistorinė žemė (The Land Before 
Time) bene aiškiausiai artikuliuoja hegemoninę liberalią 
multikultūralistinę ideologiją. Ta pati žinia kartojama vis iš 
naujo: visi mes esame skirtingi — kai kurie dideli, kai kurie 


5 Žr. Jūrgen Habermas, Die Zukunft der menschlichen Natur, Frankfurt: Suhr- 


kamp 2001. 

maži; vieni moka kautis, kiti moka sprukti — tačiau privalo- 
me išmokti gyventi su šiais skirtumais, įsisąmoninti, kad jie 
praturtina mūsų gyvenimą (prisiminkime šio požiūrio aidą 
pranešimuose apie elgesį su Al-Qaeda kaliniais Guantanamo 
įlankoje: jie maitinami atsižvelgiant į specifinius kultūrinius 
ir religinius poreikius, jiems leidžiama melstis...). Iš išorės 
atrodome skirtingi, tačiau viduje visi esame tokie patys — iš- 
gąsdinti, sutrikę individai, laukiantys kitų pagalbos. Vienoje 
dainų dideli pikti dinozaurai dainuoja apie tai, kaip tie, kurie 
yra dideli, gali nesilaikyti jokių taisyklių, blogai elgtis, traiš- 
kyti mažuosius ir bejėgius: 


Kai didelis esi, / gali visus mažius / stumdyti ir skriaus- 
ti. / Jie žiūri aukštyn, / kai tu - žemyn (...) Būti dideliam 
yra kur kas geriau (...) Visos suaugusiųjų išgalvotos tai- 
syklės / negalioja tau. 


Skriaudžiamų mažųjų atsakymas kitoje dainoje kviečia ne sto- 
ti į kovą su didžiaisiais, bet suprasti, kad po jų agresyvia išore 
slypi tokios pačios būtybės kaip ir mes - slapčiom išsigandę, su 
savomis problemomis: 
Kaip ir mes, jie turi jausmų, / jie irgi patiria sunkumų. / 
Mes manome, kad dideli / nuo jų laisvi, bet taip nėra. / Jie 
stipresni, jie garsiau šaukia / ir kelia didesnį triukšmą, / 


tačiau giliai širdyje, / manau, jie vaikai kaip ir mes. 


Tad akivaizdi išvada yra skirtumų išaukštinimas: 

Pasauliui reikalingos / Visos rūšys: / Aukštos ir Zemauges / 
Didelės ir mažos. / Užpildo jos planetą šią / Juoku ir mei- 
le. / Kad šauniai gyventume / Rytoj ir poryt, / Be abejonės, 
reikia visų — / Kvailų ir išmintingų / Įvairiausių dydžių - / 
Atlikti tam, ko reikia, / Jog gyventume / Smagiai. 


Nieko nuostabaus, kad baigiamoji šių filmų Žinia yra pagoniš- 
ka išmintis: gyvenimas - tai amžinas ciklas, kuriame vyresnes 
kartas pakeičia naujos, ir viskas, kas atsiranda, anksčiau ar vė- 
liau turi išnykti... Žinoma, esama problemos: kaip toli einame? 
Pasauliui reikalingi visi — ar tai reiškia geri ir Žiaurūs, vargšai 
ir turčiai, aukos ir budeliai? Nuoroda į dinozaurų karalystę, 
kurioje gyvūnų rūšys brutaliai ryja viena kitą, čia ypač dvi- 
prasmiška — ar tai irgi vienas tų dalykų, kuriuos būtina „atlik- 
ti, jog gyventume smagiai“? Taip pats vidinis šios pirmykštės 
„priešistorinės žemės“ vizijos prieštaringumas liudija, kad 
bendradarbiavimo-nepaisant-skirtumų Žinia yra gryniausia 
ideologija — kodėl? Todėl, kad bet kokia „vertikalaus“ antago- 
nizmo, kertančio socialinį kūną, samprata griežtai cenzūruo- 
jama, pakeičiama ir (ar) išverčiama į visiškai skirtingą sam- 
pratą „horizontalių“ skirtumų, su kuriais privalome išmokti 
sugyventi, nes jie papildo vienas kitą. Čia remiamasi ontolo- 
gine vizija apie neredukuojamą unikalių konsteliacijų daugį, 
kurių kiekviena yra daugialypė ir susitelkusi į save ir kurių 
negalima sumesti į jokį neutralų universalų konteinerį. Šiame 
lygmenyje Holivudas patenkina pačią radikaliausią postkolo- 
nijinę ideologinio universalumo kritiką: svarbiausia problema 
tampa universalumo neįmanomybė. Užuot primetus kitiems 


91 


Slavoj Žižek 


mūsų universalumo supratimą (universalios Žmogaus teisės ir 
t. t.), universalumą - bendrą supratimo tarp skirtingų kultūrų 
erdvę — reikėtų suvokti kaip begalinę vertimo užduotį, nuola- 
tinį savos konkrečios pozicijos perdirbinėjimą. Ar dar reikia 
pridurti, kad ši universalumo kaip nepabaigiamo vertėjavimo 
darbo samprata neturi visiškai nieko bendra su tais magiškais 
momentais, kai į mūsų gyvenimus įsiveržia faktinis univer- 
salumas sukrečiančio etinio politinio akto pavidalu? Tikrasis 
universalumas yra ne kokia nors nepasiekiama neutrali ver- 
timo iš vienos kultūros į kitą erdvė, bet, veikiau, intensyvus 
patyrimas, kad, nepaisant kultūrinių skirtumų, mums visiems 
būdingas tas pats antagonizmas. 

Čia, žinoma, siūlosi kritiška pastaba: argi tokia tolerantiš- 
kojo Holivudo išmintis nesukarikatūrina išties radikalių post- 
kolonijinių studijų? Atsakyti į tai turėtume šitaip: nejau? Šiaip 
ar taip, šioje supaprastintoje lėkštoje karikatūroje yra daugiau 
tiesos nei pačioje įmantriausioje postkolonijinėje teorijoje: Ho- 
livudas bent jau nesislapsto už pseudosofistikuoto zargono ir 
tiesiai šviesiai pateikia tikrąjį ideologinį pranešimą. Nūdienos 
hegemoninė laikysena yra „pasipriešinimas“ — visa išsibarsčiu- 
sių marginalių seksualinių, etninių, gyvenimo būdo „daugių“ 
(gėjai, psichiniai ligoniai, kaliniai...) poetika „priešinasi“ paslap- 
tingai centrinei Galiai (didžiąja raide). Visi „priešinasi“ — pra- 
dedant gėjais ir lesbietėmis, baigiant dešiniaisiais išgyvenimo 
logikos šalininkais, tad kodėl nepadarius loginės išvados, kad 
šitas „pasipriešinimo“ diskursas šiandien ir yra norma ir, kaip 
toks, pagrindinė kliūtis atsirasti diskursui, kuris išties kves- 
tionuotų dominuojančius [galios] santykius? Tad pirmiausia 

reikėtų pulti patį šios hegemoninės laikysenos branduolį, t. y. 
mintį, kad „pagarba Kitybei“ yra pirminė etinė aksioma: 


Privalau ypač pabrėžti, kad „pagarbos Kitam“ formulė 
neturi nieko bendra su jokia rimta Gėrio ir Blogio sam- 
prata. Ką reiškia „pagarba Kitam“, kai kovoji su priešu, 
kai tave dėl kito brutaliai palieka moteris, kai tenka ver- 
tinti vidutinybės „menininko“ kūrinius, kai mokslas su- 
siduria su tamsuoliškomis sektomis ir t. t.? Labai dažnai 
būtent „pagarba Kitiems“ yra daugiausia žalos darantis 
Blogis. Ypač, kai pasipriešinimas kitiems ar netgi neapy- 
kanta kitiems motyvuoja subjektyviai teisingą veiksmą.“ 


Akivaizdi kritika čia būtų: ar paties Badiou pateikti pavyz- 
džiai neatskleidžia jo logikos ribotumo? Taip, neapykanta prie- 
šui, nepakantumas netikrai išminčiai ir pan., bet ar paskutinis 
šimtmetis nebuvo pamoka, kad netgi — ir ypač - kai įsitraukia- 
me į tokią kovą, privalome gerbti tam tikrą ribą, būtent, Kito 
7 Čia derėtų ypač pabrėžti dviprasmišką („neišsprendžiamą“, kaip dabar ma- 
dinga sakyti) šiuolaikinio išsivysčiusių Vakarų šalių feminizmo pobūdį - labiausiai 
paplitęs amerikietiškas feminizmas su savo legalistiniu posūkiu a la Catherine Mac- 
Kinnon galiausiai yra itin reakcingas ideologinis judėjimas, visada pasiryžęs pateisinti 
JAV kariuomenės intervencijas feministiniais interesais, visada linkęs į nuvertinančias 
globėjiškas pastabas apie Trečiojo pasaulio gyventojus (pradedant veidmainiška klitori- 
dektomijos obsesija, baigiant rasistinėmis MacKinnon pastabomis apie tai, kad etninis 
valymas ir prievartavimas nulemti serbų genų...). 


7 „On Evil: An Interview With Alain Badiou“, Cabinet, Issue 5 (Winter 2001), p. 72. 

radikalios Kitybės ribą? Niekada neturime redukuoti Kito į 
mūsų priešą, netikro žinojimo nešėją ir t. t.: jame ar joje vi- 
suomet glūdi neperprantamos kito asmens gelmės Absoliutas. 
Dvidešimtojo amžiaus totalitarizmas, milijonai jo aukų paro- 
do, kuo baigiasi tai, ką laikome „subjektyviai teisingu veiks- 
mu“, kai einame iki galo — todėl nenuostabu, kad Badiou galų 
gale tiesiogiai parėmė komunistinį terorą. 

Šią samprotavimų grandinę privalome atmesti; panagri- 
nėkime kraštutinį atvejį, mirtiną ir žiaurią kovą su fašistu priešu. 
Ar turėtume rodyti pagarbą radikalios Kitybės gelmei Hitlerio 
asmenybėje, nepaisant visų jo baisių darbų? Būtent čia reikia tai- 
kyti garsius Kristaus žodžius, kad jis atėjęs atnešti kardo ir susis- 
kaldymo, ne taikos ir vienybės: mūsų meilė žmonijai, įskaitant pa- 
čių nacių žmogiškumą (jo likučius), verčia mus kovoti su jais be 
jokio gailesčio ir pagarbos. Trumpai tariant, žydų posakis, daž- 
nai cituojamas kalbant apie holokaustą („Išgelbėjęs nuo mirties 
vieną žmogų, išgelbsti visą žmoniją“), turi būti papildytas: „Nu- 
žudęs bent vieną tikrą Žmonijos priešą, (ne nužudai, bet) išgelbsti 
visą žmoniją.“ Tikrasis etinis išbandymas yra ne tik parengtis 
gelbėti aukas, bet taip pat - netgi, ko gero, labiau - negailestingas 
pasišventimas naikinti tuos, kurie padarė jas aukomis. 

Daugio ir įvairovės pabrėžtis maskuoja, be abejo, ne ką 
kita kaip gelminę šiandieninio globalaus gyvenimo monotoniją. 
Savo įžvalgioje brošiūroje apie Deleuze'ą, Alainas Badiou atkrei- 
pė dėmesį, kad jei kada būta filosofo, kuris, kad ir kokia tema 
kalbėtų - nuo filosofijos iki literatūros ir kino, vis kartodavo ir 


Ž Žr. Alain Badiou, Deleuze, Paris: Hachette 1997. 

iš naujo atrasdavo tą pačią konceptualinę matricą, tai Deleuze'as 
kaip tik toks. [zvalga ironiška, nes būtent tokia yra standartinė 
Hegelio kritika — apie ką berašytų ar bekalbėtų, jis visuomet su- 
geba viską įsprausti į tą patį dialektinio proceso šabloną. Argi 
nesama tam tikro poetinio teisingumo fakte, kad vienintelis fi- 
losofas, kuriam tikrai galima mesti šį kaltinimą, yra Deleuze'as, 
didysis antihėgelininkas? Šios pastabos ypač tinka socialinei 
analizei: ar esama ko nors dar monotoniškesnio už deliozišką 
šiuolaikinio gyvenimo kaip decentralizuoto daugialypumo, ne- 
apjungiamų skirtumų daugėjimo poeziją? Tą monotoniją trikdo 
(ir kartu palaiko) perženklinimų ir perkėlimų daugis, kuriam 
paklūsta pagrindinė ideologinė tekstūra. 

Filmas Nepažeidžiamas (Unbreakable; rež. M. Nightas Shy- 
amalanas, 2000, su Bruceu Willisu) paradigmiškai atskleidžia 
šiandienos ideologinę konsteliaciją pačiu savo formos ir turi- 
nio kontrastu. Turinys negali neatrodyti vaikiškai juokingas: 
pagrindinis veikėjas išsiaiškina iš tiesų esąs tikrovėn nužengęs 
komikso herojus, kurio negalima sužeisti ir nugalėti... O formos 
požiūriu tai gana rafinuota psichologinė drama, nufilmuota 
lėta, melancholiška maniera: matome herojaus, kuriam trau- 
muojančiai sunku priimti save tokį, kančias, jo interpeliaciją, jo 
simbolinį mandatą.“ Tai akivaizdu, pavyzdžiui, scenoje, kur jo 


kai Beje, interpeliacijos prisiėmimo sunkumai yra didi posttradicinio Holivu- 
do tema. Kas bendra dviem Martino Scorsese filmams Paskutinis Kristaus gundymas 
(The Last Temptation of Christ) ir Kundunas (Kundun)? Abiem atvejais žmogiška dieviškos 
būtybės inkarnacija (Kristus, Dalai Lama) vaizduojama pabrėžiant sunkų mandato pri- 


siėmimo procesą. 

paties sūnus nori šauti į jį ir taip įrodyti jam jo nenugalimumą: 
kai tėvas pasipriešina, sūnus ima verkti, apimtas nevilties, kad 
tėvas nepajėgus priimti tiesos apie save. Kodėl Willisas nesu- 
tinka, kad į jį šautų? Jis paprasčiausiai bijo mirti, ar, greičiau, bijo 
gauti akivaizdų įrodymą, kad yra nenugalimas? Ir argi tai ne ta pati 
dilema, kaip Kierkegaard'o „liga mirčiai“? Mes bijome sužinoti 
ne tai, kad esame mirtingi, bet, greičiau, kad esame nemirtingi. 
Čia Kierkegaard'as siejasi su Badiou: žmogiškam gyvūnui yra 
traumuojančiai sunku pripažinti, kad jo(s) gyvenimas nėra vien 
kvailas reprodukcijos ir malonumų vaikymosi procesas, bet kad 
jis tarnauja Tiesai. Mūsų apsiskelbusioje postideologine visatoje 
šiandien ideologija, regis, taip ir veikia: vykdome savo simboli- 
nius mandatus jų neprisiimdami ir „nežiūrėdami į juos rimtai“: 
nors tėvas funkcionuoja kaip tėvas, savo veiksmus jis palydi nuo- 
latiniu srautu ironiškai refleksyvių komentarų apie kvailybę būti 
tėvu ir t. t. 

Naujausias kompanijos Dreamworks animacinis „blokbaste- 
ris“ Šrekas (Shrek; rež. Andrew Adamsonas ir Vicky Jenson, 2001) 
puikiai išreiškia šį dominuojantį ideologijos funkcionavimą: tra- 
dicinė pasakos siužeto linija (herojus ir jo Zavingai „pavažiavęs“ 
komiškas padėjėjas iškeliauja nugalėti drakono ir išgelbėti nuo 
jo princesės) aprengiama pokštaujančiai brechtiškais „atsiribo- 
jimais“ (kai didžiulė minia stebi vedybų ceremoniją bažnyčioje, 
jai duodamos instrukcijos, kaip reaguoti, panašiai kaip dirbti- 
nai spontaniškuose TV šou: „Juokas!, „Pagarbi tyla!“), politiškai 
korektiškais [siužeto] posūkiais (įsimylėjėliams pasibučiavus, 
ne pabaisa virsta gražiu princu, bet gražioji princesė — paprasta 
putlia mergina), ironiškais smigtelėjimais moteriškai tuštybei 

(laukdama, kol jos išgelbėtojas ją pabučiuos, mieganti princesė 
skubiai pasitaiso plaukus, kad atrodytų gražesnė), netikėtais 
apvertimais, kai blogieji personažai staiga virsta gerais (piktasis 
drakonas pasirodo besąs rūpestinga patelė, kuri vėliau padeda 
herojams), ir galiausiai anachronistinėmis nuorodomis į moder- 
nius papročius ir populiariąją kultūrą. 

Tačiau neskubėkime šių perkėlimų ir perrašymų gir- 
ti už potencialų „subversyvumą“, o Šreką paversti dar viena 
„pasipriešinimo vieta“ — verčiau sutelkime dėmesį į akivaizdų 
faktą, kad visais šiais perkėlimais pasakojama ta pati sena istorija. 
Trumpiau tariant, tikroji šių perkėlimų ir subversijų funkcija 
yra būtent padaryti tradicinį pasakojimą svarbų mūsų „pos- 
tmoderniajam“ amžiui — ir taip sutrukdyti mums pakeisti 
jį nauju naratyvu. Nenuostabu, kad filmo finale nuskamba 
ironiška „I'm a Believer“ („Aš esu tikintysis“), senojo grupės 
Monkees septintojo dešimtmečio hito, versija: štai kaip esame 
tikintys šiandien — mes šaipomės iš savo tikėjimų, nesiliauda- 
mi juos praktikuoti, t. y. ir toliau remiamės jais kaip struktūra, 
pagrindžiančia mūsų kasdienes praktikas. 

Senoje geroje Vokietijos Demokratinėje Respublikoje tas 
pats asmuo niekaip negalėjo suderinti trijų savybių: įsitikinimų 
(tikėjimo oficialiąja ideologija), intelekto ir sąžiningumo. Jei tikė- 
jai ir buvai protingas, nebuvai sąžiningas; jei buvai protingas ir 
proto. Ar negalima pasakyti to paties ir apie liberalios demo- 
kratijos ideologiją? Jei (apsimeti, kad) rimtai žiūri į hegemoninę 
liberaliąją ideologiją, negali būti kartu protingas ir sąžiningas: 
esi arba kvailys, arba sugedęs cinikas. Tad, jei galiu sau leisti 

pasimėgauti gan neskoninga aliuzija į Agambeno Homo sacer 
(„šventas ar (ir) prakeiktas Žmogus“), surizikuosiu pasakyti, 
kad šiandien įsivyravęs liberalus subjektyvumo pavidalas yra 
Homo sucker (,,zinduklis; apmulkintas žmogus“): jo pastangos 
išnaudoti kitus ir jais manipuliuoti baigiasi tuo, kad jis pats tam- 
pa paskutiniu mulkiu. Manydami, kad šaipomės iš viešpatau- 
jančios ideologijos, tik sustipriname jos galią mums. 

Dviejų dalykų dera pasimokyti iš šios ideologinės situ- 
acijos. Pirmiausia, nereikėtų neatsargiai priskirti Kitam nai- 
vaus tikėjimo, kurio patys nesugebame palaikyti, paverčiančio 
jį ar ją „subjektu, kuris privalo tikėti“. Netgi didžiausio tikru- 
mo atvejai — garsusis savižudybei pasirengusio „musulmonų 
fundamentalisto“ pavyzdys - nėra tokie vienareikšmiški, kaip 
gali pasirodyti: ar tikrai taip jau aišku, kad tie žmonės (bent 
jau) privalo „iš tikrųjų tikėti“, kad po mirties jie atsibus rojuje, 


Ž Ir tai būdinga toli gražu ne vien „postmodernioms“ Vakarų šalims. 2001 metais 
Rusijoje atsirado judėjimas „Eime kartu“, oficiali Putino jaunimo organizacija, kurios ide- 
ologija „eurazinė“, ginanti „rusiškas vertybes“ nuo Vakarų. Viena iš jų pirminių idėjų - 
deginti knygas: kad įveiktų liberalaus Vakarų dekadanso įtaką, jie siūlo masines sueigas, 
kur žmonės suneša savo dekadentines knygas ir mainais nemokamai gauna teisingų ru- 
siškų knygų egzempliorius, o dekadentinės sukraunamos į krūvą ir viešai sudeginamos. 
Žinoma, tiek pačioje Rusijoje, tiek užsienyje šis kvietimas deginti knygas buvo nesureikš- 
mintas, kaip viso labo komiškas epizodas, į kurį pati Putino nomenklatūros viršūnė ne- 
o Herbertas Marcuse, komentuodamas Marxo „Briumero aštuonioliktąją“, tvirtino, kad 
fašizmo iškilimo istorijoje komedija ankstesnė už tragediją, didžiausias siaubas pirmiausia 


pasirodo (ir yra suvokiamas) kaip operetę primenanti komedija. 

apsupti septyniasdešimties nekaltų mergelių, pasiryžusių iš- 
pildyti kiekvieną jų troškimą (prisiminkime pasakojimą apie 
teroristą savižudį, kuris, rengdamasis misijai, netgi pasipurš- 
kė kvepalais, kad maloniai kvepėtų mergelėms)? Kas, jei jie la- 
bai neužtikrinti savo tikėjimu, o savižudybės aktas jiems yra 
būdas pralaužti šią abejonės aklavietę tikėjimo teigimu: „Ne- 
žinau, ar iš tikrųjų tikiu, tačiau nusižudydamas dėl Reikalo aš 
in actu įrodysiu, kad tikiu...”“? Panašiai reikėtų vengti išvados, 
kad Aleksandras Fadejevas, oficiozinis stalinistas rašytojas ir 
sovietinės Rašytojų sąjungos pirmininkas, kuris nusišovė iš- 
klausęs slaptą Chruščiovo pranešimą Dvidešimtajame suva- 
žiavime, turėjo būti „sąžiningas tikintysis“: greičiausiai, jis 
viską žinojo apie visišką sistemos supuvimą; tai, kuo jis tikėjo, 
buvo didysis Kitas, t. y. vieša socialistinio Naujo Žmogaus re- 
gimybė ir t. t. Vadinasi, jis nusižudė ne dėl to, kad Chruščiovo 
pranešime išgirdo kažką nauja; nė viena iš jo iliuzijų nesudu- 
žo — tai, kas sudužo, buvo jo tikėjimas pačios ideologinės iliuzijos 
„performatyvia galia“. 

Fadejevo savižudybė primena kitą atvejį, kai vienas Vo- 
kietijos miesto meras, Jungtinių Valstijų kariuomenei 1945-ųjų 
pradžioje užėmus jo miestą, buvo varu priverstas apsilanky- 
ti netoliese buvusioje koncentracijos stovykloje ir nusižudė iš 
karto pakeliui namo: ne dėl to, kad nežinojo, kas buvo daroma 
režimo, kuriam jis tarnavo, vardu, o paskui, supratęs tiesą, ne- 
pakėlė jos ir nusižudė; atvirkščiai, jis žinojo daugmaž viską — 
tasai, kas iš tikrųjų nieko nežinojo, buvo didysis Kitas, soci- 
alinių regimybių tvarka, tad jo savižudybė buvo didžiausios 
veidmainystės aktas, jis apsimetė, kad nežinojo. Jis nusižudė, 

kad išgelbėtų savo nuoširdaus nežinojimo regimybę. (Beveik 
išeitų, kad Stalinas buvo teisus, kai pasmerkė savižudybę kaip 
paskutinio bailio poelgį, kaip didžiausią Partijos išdavystę — 
bent jau jei pritaikysime jo žodžius šiems atvejams...) 

Tą patį galima pasakyti apie gausiai šlovintą „dorą nacį“, 
nedidelio Rytų Vokietijos miestelio merą, kuris, 1945-ųjų vasarį 
artinantis rusams, užsivilko savo mero uniformą su visais me- 
daliais ir išėjo pasivaikščioti pagrindine miestelio gatve, kur ir 
buvo rusų nušautas, kai dauguma kitų stengėsi kuo greičiau 
sunaikinti bet kokius savo nacistinės praeities pėdsakus: ar šis 
gestas — viešas savo ištikimybės nacistinei Vokietijai skelbimas 
jos pralaimėjimo valandą - iš tikrųjų toks kilnus? Kuo gi tas 
meras galėjo didžiuotis? Tarsi jis būtų nežinojęs, kokioje vals- 
tybėje gyvena! Ar jo elgesys nebuvo tuo pačiu ir desperatiška 
veidmainiška pastanga suteikti šiokio tokio kilnumo gyveni- 
mui, kuris — net pačiu geriausiu atveju — buvo pilnas kompro- 
misų su didžiausiais nusikaltėliais? 

Antroji pamoka: užuot iš anksto teritoriją atidavę prie- 
šui, privalome kautis netgi dėl sąvokų, kurios, atrodytų, „natū- 
raliai“ jam priklauso. Taigi, ko gero vertėtų nesigėdijant grįžti 
prie puikios amerikietiškos vesternų tradicijos, kuria Alainas 
Badiou žavėjosi kaip didžiuoju etinės drąsos žanru. Žinoma, 
negalime grįžti į ketvirtojo dešimtmečio ir penktojo dešimtme- 
čio pradžios vesternų naivumą: šeštojo dešimtmečio pradžio- 
je, atsiradus „metavesternams“ (Andrė Bazino sąvoka), žanras 
neteko nekaltybės. Tačiau antroje šeštojo dešimtmečio pusėje 
vesternas atgimė iš naujo kartu su dviem didžiaisiais Delme- 
rio Daveso šedevrais, 3.10 į Jumą (3.10 to Yuma) ir Kabantis medis 

(The Hanging Tree), nepalyginti pranašesniais už Fredo Zinne- 
manno Vidurdienį (High Noon), kraštutinį „metavesterną“, regis, 
įkūnijantį drąsų poelgį pačia gryniausia forma. Abu Daveso fil- 
mus sieja ta pati perkelto apsisprendimo struktūra: svarbiausią 
Veiksmą atlieka ne pagrindinis personažas, kuris atrodo esąs 
etinio išbandymo centre, bet antraeilis veikėjas, galintis netgi 
būti pagundos šaltiniu. (Netgi Vidurdienyje matome šios struk- 
tūros atspindį: pačioje filmo pabaigoje paaiškėja, kad iš tikrųjų 
čia išbandoma ne Gary Cooperio, bet jo jaunos žmonos, kurią 
vaidina Grace Kelly, narsa.) 

3.10 į Jumą pasakoja apie vargšą fermerį (Vanas Hefli- 
nas), už 200 dolerių (jų jam mirtinai reikia, kad išgelbėtų nuo 
sausros savo galvijus) sutikusį pristatyti plėšiką (Glennas For- 
das), už kurio galvą pažadėta didžiulė suma, iš viešbučio, kur 
jis saugomas, į traukinį, nuvešiantį jį į kalėjimą Jumoje. Tai, 
žinoma, klasikinė etinio išbandymo istorija; per visą filmą at- 
rodo, kad išbandymas tenka pačiam fermeriui, kuris gundo- 
mas panašiai kaip (nepelnytai) garsesniame filme Vidurdienis: 
visi, pažadėję jam padėti, ūmai pasitraukia, kai tik sužino, kad 
viešbutį apsupo gauja, prisiekusi išgelbėti savo bosą; pats įka- 
lintas banditas čia grasina fermeriui, čia bando jį papirkti ir t. t. 
Tačiau paskutinė scena retrospektyviai visiškai pakeičia filmo 
suvokimą: prie jau pajudėjusio traukinio banditas ir fermeris 
akis į akį susiduria su visa gauja, laukiančia tinkamo momen- 
to nušauti fermerį ir taip išlaisvinti savo bosą. Įtampos akimir- 
ką, kai fermerio padėtis ima atrodyti beviltiška, banditas ūmai 
atsigręžia į jį ir sako: „Pasikliauk manimi! Šokime į vagoną 
kartu!“ Trumpiau tariant, asmuo, iš tiesų patyręs išbandymą, 

buvo banditas, iš pradžių atrodęs kaip gundytojas: finale fer- 
merio dorumas jį paperka, dėl jo jis paaukoja savo laisvę. 

Ir, mutatis mutandis, ar negalėtume to paties šiandien 
pasakyti apie mus visus — „progresyviuosius“ Vakarų intelek- 
tualus, iš aukšto teisiančius mūsų visuomenių darbininkus ar 
Trečiojo Pasaulio minias už bailumą, už savojo revoliucinio 
pašaukimo išdavystę pasiduodant nacionalistinėms ar ka- 
pitalistinėms vilionėms? Pažvelkime į atgrasią pasiturinčio, 
gerai apmokamo anglo ar prancūzo „radikalaus kairuolio“ 
figūrą, kuri smerkia Jugoslavijos mases dėl to, kad šios devin- 
tojo dešimtmečio pabaigoje neatsispyrė etninei sirenų dainai: 
faktiškai čia išbandomi buvo būtent „radikalūs kairieji“, ir 
apgailėtinai susimovė, nes visiškai nesuprato karo, prasidė- 
jusio po Jugoslavijos subyrėjimo. Tas pats galioja — netgi dar 
labiau — liberaliems multikultūralistams, apgailestaujantiems 
dėl Vakarų visuomenėse išaugusio Naujosios Dešinės smur- 
to: arogantiškai, globėjiškai žvelgdami į reiškinį, kurį smerkia, 
jie neišlaiko testo... Taip, atgimę patriotai yra teisūs: šiandien 
mums išties reikalinga nauja drąsa ir kaip tik šios drąsos (kuri 
galiausiai visada taip pat yra drąsa kvestionuoti savo paties po- 
ziciją) trūkumas ryškiausiai apibūdina Amerikos (ir Europos) 
intelektualų reakciją į Rugsėjo 11-ąją ir jos padarinius. 

Antrojoje savo svarbiausio po 1911-ųjų teorinio manifesto 
Harmonienlehre dalyje Arnoldas Schoenbergas kritikuoja toninę 
muziką, pasitelkdamas sąvokas, kurios iš pirmo žvilgsnio be- 
veik primena nacistų antisemitinius traktatus: toninė muzika 
virto „sergančiu“, „išsigimusiu“ pasauliu, kurį reikia apvalyti; 
tonine sistemą apėmė „kraujomaiša ir incestas“; romantiniai 

akordai, tokie kaip žemėjanti septima, yra „hermafroditiški“, 
„Valkataujantys“ ir „kosmopolitiški“... nieko nėra lengviau, 
kaip imti tvirtinti, kad toks mesianinis apokaliptinis požiūris 
yra dalis tos pačios „gilesnės dvasinės situacijos“, kuri pagimdė 
nacių „galutinį sprendimą“. Tačiau tokiai išvadai pritarti nega- 
lime: nacizmą pasibjaurėtiną daro ne galutinio sprendimo reto- 
rika kaip tokia, bet tas konkretus pavidalas, kurį jis jai suteikia. 
Kita populiari šio tipo analizių tema yra tariamai „protofašis- 
tinis“ pobūdis masinės choreografijos, kai tūkstančiai kūnų 
atlieka tuos pačius disciplinuotus judesius (paradai, masiniai 
vaidinimai stadionuose ir t. t.); pastebėję tą patį reiškinį taip pat 
ir socializme, iš karto darome išvadą, kad tarp šių dviejų „to- 
talitarizmų“ esama „gilesnio solidarumo“. Tokia minties eiga 
(pats ideologinio liberalizmo prototipas) nepagauna esmės: to- 
kie masiniai vaidinimai ne tik nėra iš prigimties fašistiniai; jie 
nėra netgi „neutralūs“, laukiantys, kol juos nusavins Kairė ar 
Dešinė, — nacizmas juos pavogė, nusavino iš darbininkų judėji- 
mo, tikrosios jų gimimo vietos. 

Kaip tik čia tipiškai istoristinei genealogijai (ieškančiai iš- 
takų, įtakų ir t. t.) dera priešinti griežtą nyčišką genealogiją. Kal- 
bant apie nacizmą, tipiškos genealogijos pavyzdžiu būtų paieš- 
kos „protofašistinių“ elementų arba branduolio, iš kurio išaugo 
nacizmas (kai Wagnerio Žiede Hagenas medžioja Reino auksą; 
kai vokiečių romantikai estetizavo politiką...); o nyčiška gene- 
alogija visuomet kreipia dėmesį į naują istorinį įvykį steigian- 
tį trūkį: nė vienas iš „protofašistinių“ elementų nėra fašistinis 
per se, „tašistinius“ juos daro tik jų specifinė artikuliacija - arba, 
pasitelkiant Stepheno Jay Gouldo sąvoką, visus šiuos elementus 

fašizmas „per-taiko“ (ex-apt). Kitaip tariant, nėra jokio „fašizmo 
avant la lettre“, nes kaip tik šita raidė (šita nominacija) pati ir sukuria 
tikrąjį fašizmą iš elementų pynės. 

Lygiai taip pat turime radikaliai atmesti mintį, kad 
disciplina (nuo savikontrolės iki fizinio lavinimo) yra „pro- 
tofašistinė“ ypatybė — reikia atsisakyti paties „protofašizmo“ 
predikato: tai pavyzdinė pseudosąvoka, kurios funkcija yra 
blokuoti konceptualinę analizę: sakydami, kad organizuotas 
tūkstančių kūnų spektaklis (ar, tarkime, žavėjimasis sporto ša- 
komis, kurios reikalauja didžiulių pastangų ir savikontrolės, 
kaip kad kopimas į kalnus) yra „protofašizmas“, mes nepasa- 
kome visiškai nieko, tik išreiškiame miglotą asociaciją, taip 
paslėpdami savo neišmanymą. Kai prieš keletą dešimtmečių 
buvo populiarūs kung fu filmai (Bruce Lee ir pan.) - argi ne- 
buvo akivaizdu, kad susidūrėme su tikra darbininkų klasės 
jaunuolių ideologija? Jiems kelias į pripažinimą galėjo būti tik 
vienas — savo vienintelės nuosavybės, savo kūno disciplinuo- 
tas treniravimas. Spontaniškumas ir mėgavimasis besaikėmis 
laisvėmis, kai viskam sakoma „tebūnie“, būdingi tiems, kurie 
gali sau tą leisti - tiems, kurie neturi nieko, lieka tik jų discipli- 
na. „Bloga“ fizinė disciplina, jei apskritai esama tokios, yra ne 
kolektyvinės treniruotės, bet, greičiau, bėgiojimas ir kultūriz- 
mas kaip subjektyvios savojo Aš vidinių potencijų realizavi- 
mo ekonomikos dalis - nenuostabu, kad maniakiškas rūpestis 
savo kūnu yra beveik privaloma ekskairiųjų radikalų kelio į 
pragmatinės politikos „brandą“ dalis: pradedant Jane Fonda, 
baigiant Joschka Fischer'iu, „latentinį periodą“ tarp šių dviejų 
fazių Žymi susitelkimas į savo kūną. 

Izraeliečiai pasakoja anekdotą apie Billo Clintono vizitą 
pas Bibi Netanyahu: Bibi kabinete Clintonas pamato paslap- 
tingą žydrą telefoną, paklausia Bibi, kas tai yra, o Bibi atsako, 
kad telefonas skirtas susisiekti su Juo, aukštai danguje. Grįžęs 
į Valstijas, pavydo apimtas Clintonas liepia savo slaptosioms 
tarnyboms įrengti jam tokį telefoną bet kokia kaina. Reika- 
las sutvarkomas per dvi savaites, telefonas veikia, bet telefo- 
no sąskaita pernelyg didelė — du milijonai dolerių už minute 
pokalbio su Juo aukštybėse. Įsiutęs Clintonas skambina Bibi 
ir skundžiasi: „Kaip jūs galite sau leisti tokį telefoną, jei netgi 
mes, jūsų finansiniai rėmėjai, negalime? Tai štai kurjūs leidžia- 
te mūsų pinigus?“ Bibi ramiai atsako: „Ne, yra ne taip — mato- 
te, mes, žydai, už tą skambutį mokame pagal vietinį tarifą!“ 
Įdomu, kad sovietinėje šio juokelio versijoje Dievą pakeičia 
Pragaras: kai Nixonas aplanko Brežnevą ir pamato specialų 
telefoną, Brežnevas paaiškina, kad čia ryšys su Pragaru; juoke- 
lio pabaigoje, Nixonui ėmus skųstis pokalbio kaina, Brežnevas 
ramiai atsako: „Mums Sovietų Sąjungoje skambutis į Pragarą 
yra vietinis.“ 

Pirmoji, beveik automatinė postmodernaus liberalaus 
demokrato reakcija į šį anekdotą būtų tokia: kaip tik šitai šian- 
dien ir yra Blogio šaltinis - žmonės, kurie mano turį tiesioginį 
ryšį su Dievu (Tiesa, Teisingumu, Demokratija ar kokiu kitu 
Absoliutu) ir jaučiasi teisūs smerkdami kitus, savo oponentus, 
kaip tiesiogiai bendraujančius su Pragaru (Blogio imperijomis 
arba Blogio ašimis); priešindamiesi tokiam suabsoliutinimui, 
turėtume kukliai pripažinti, kad visos mūsų pozicijos yra re- 
liatyvios, sąlygotos atsitiktinių istorinių konsteliacijų, taigi, 

kad niekas negali pateikti galutinių Sprendimų, tik laikinus 
ir pragmatinius. Šios laikysenos klaidingumą atskleidė Ches- 
tertonas: „Ties kiekvienu gatvės kampu galime sutikti žmogų, 
kuris su įniršiu šventvagiškai tvirtins galbūt esąs neteisus. 
Kiekvieną dieną sutinkame ką nors sakantį, kad, žinoma, jo 
požiūris galbūt nėra teisingas. Tai aišku, kad jo požiūris turi 
būti teisingas — arba tai nėra jo požiūris.“ Ar panaši apgavystė 
nėra akivaizdi ir daugelio postmodernių dekonstruktyvistų 
retorikoje? Chestertonas visai teisus, vartodamas tokį stiprų 
žodį kaip „šventvagiškai“ ir čia jį norisi itin pabrėžti: tariamai 
kuklus savos pozicijos reliatyvizavimas yra reliatyvizavimo 
priešingybė, būdas privilegijuoti savo paties dėstomą pozici- 
ją. Palyginkime „fundamentalisto“ skausmą ir kovą su blaivia 
ramybe liberalaus demokrato, kuris, likdamas savo saugioje 
subjektyvioje pozicijoje, ironiškai atmeta kiekvieną rimtą an- 
‘gazavimasi, kiekvieną „dogmatišką“ vienos kurios pusės pa- 
sirinkimą. 

Ar čia kartojame seną pamoką, kad ideologinė elemen- 
to reikšmė glūdi ne pačiame tame elemente, bet priklauso 
nuo to, kaip jis „pasisavinamas“, įjungiamas į grandinę? Taip, 
tačiau su viena lemtinga išlyga: turime sukaupti drąsą atsisa- 
kyti „demokratijos“ kaip šią grandinę valdančio Signifikanto. 
Demokratija yra svarbiausias šių dienų politikos fetišas, nei- 
giantis pagrindinius socialinius antagonizmus: rinkimų metu 
socialinė hierarchija akimirksniu suspenduojama, socialinis 
kūnas redukuojamas į gryną, skaičiais išreiškiamą daugį, ir čia 


iš Chesterton, Orthodoxy, p. 37. 

antagonizmas irgi suspenduojamas. Prieš dešimtmetį Luizia- 
nos valstijos gubernatoriaus rinkimuose, kai vienintelė alter- 
natyva buvusiam kukluksklano nariui Davidui Duke'ui buvo 
korumpuotas demokratų kandidatas, ant daugelio automobilių 
puikavosi lipdukas „Balsuokite už sukčių — tai svarbu!“. 2002 
metų gegužę Prancūzijos prezidento rinkimuose Nacionalinio 
fronto lyderis Jeanas-Marie le Penas prasiveržė į paskutinį turą 
prieš tuometinį prezidentą Jacgues'ą Chiracą, įtariamą finan- 
sinėmis aferomis. Susidūrę su tokiu nepavydėtinu pasirinki- 
mu, demonstrantai iškėlė plakatus su užrašu „Larnague plutėt 
gue la haine“ (Sukčiavimas geriau už neapykantą). Čia ir glū- 
di didžiausias demokratijos paradoksas: šiandieninė politinė 
santvarka yra tokia, kad kiekvieną kampaniją prieš korupciją 
galiausiai perima populistinė kraštutinė dešinė. Italijoje „šva- 
rių rankų“ kampanija, sunaikinusi senąjį politinį Krikščionių 
demokratų isteblišmentą, baigėsi tuo, kad valdžioje atsidūrė 
Berlusconis; Austrijoje Haideris savo kelią į valdžią grindė an- 
tikorupciniais šūkiais; netgi JAV plačiai paplitęs įsitikinimas, 
kad demokratų atstovai Kongrese yra labiau korumpuoti už 
respublikonus. „Sąžiningos demokratijos“ idėja yra iliuzija, 
kaip ir mintis apie Įstatymo viršenybę, nelydimą jo obsceniško 
superego suplemento: tai, kas atrodo tik atsitiktinis demokra- 
tinio projekto iškreipimas, iš tikrųjų yra įrašyta pačioje jos idė- 
joje - kitaip tariant, demokratija yra dėmocrassouille. Demokra- 
tinė politinė santvarka yra iš prigimties neatspari korupcijai. 
Galiausiai turime rinktis: arba realistiškai rezignavę pritarti 
korupcijai ir ją skatinti, arba sukaupti drąsą ir parengti kai- 
riąją demokratinės sistemos alternatyvą, išvesiančią iš užburto 

demokratinės korupcijos ir prieš ją nukreiptų dešiniųjų kam- 
panijų rato. 

Kurgi tada mums tos alternatyvos ieškoti? Čia turime 
būti ypač atsargūs ir, tuo pat metu, be jokių prietarų — kodėl 
negalėtume išlaisvinančio potencialo įžvelgti netgi tokioje iš 
pirmo žvilgsnio „reakcinėje“ sąvokoje kaip „rusiška tapaty- 
bė“? Galbūt žodžių ypatumai galėtų mums padėti: rusų kalbo- 
je dažnai yra du žodžiai (mūsų, vakariečių, akimis) tai pačiai 
sąvokai — vienas žodis Žymi jos įprastą prasmę, kitas daugiau 
etinį krūvį turinčią „absoliučią“ vartoseną. Yra istina, įpras- 
tas tiesos kaip atitikties faktams supratimas; ir yra (paprastai 
didžiąja raide) Pravda, absoliuti Tiesa, žyminti ir etiškai įpa- 
reigojančią idealią Gėrio Tvarką. Yra svoboda, paprasta laisvė 
daryti, ką norime, neperžengiant esamos socialinės tvarkos 
ribų; ir volja, labiau metafizinį krūvį turinti nežabota vara sekti 
savo valia, net jei tai veda į susinaikinimą — kaip rusai mėgs- 
ta sakyti, Vakaruose jūs turite svoboda, o mes turime volja. Yra 
gosudarstvo, valstybė įprastais administraciniais aspektais; ir 
derzhava, valstybė kaip unikali absoliučios Galios institucija. 


* Šiuo vidiniu demokratijos ribotumu galima paaiškinti ir išskirtinį Salvadoro 
Allende figūros žavesį: siekdamas sujungti socializmą su „pliuralistine demokratija“, 
jis ne tiek sukūrė sektiną modelį, kiek (nepriklausomai nuo savo subjektyvių intencijų) 
tapo neigiamu herojumi, kurio paskirtis buvo pačiu savo pralaimėjimu (tragiška mir- 
timi 1973-iaisiais) pademonstruoti socializmo be prievartos, veikiančio „minkštu“ par- 
lamentiniu būdu, negalimybę. Tad prisipažinkime: mes (pakankamai pagyvenę, kad 
būtume jo amžininkai) visi žinojome, kad jo projektas pasmerktas, taigi, galiausiai tik 


laukėme, kada tai įvyks, slapta netgi trokšdami jo mirties. 

(Remdamasis gerai žinoma Benjamino-Schmitto skirtimi, su- 
rizikuosiu teigti, kad gosudarstvo nuo derzhava skiriasi tuo, kuo 
įsteigta galia nuo steigiančios galios: gosudarstvo yra adminis- 
tracinė valstybės mašina, veikianti pagal iš anksto nustatytą 
teisinį reglamentą; o derzhava yra besąlygiškos galios agentas.) 
Yra intelektualai, išsilavinę Žmonės, ir inteligentija, t. y. intelek- 
tualai, įsipareigoję ir pasišventę ypatingai misijai reformuoti 
visuomenę.“ (Panašiai jau Marxas implicitiškai skyrė „darbi- 
ninkų klasę“ — paprastą socialinės būties kategoriją - ir „prole- 
tariatą“, Tiesos kategoriją, tikrąjį revoliucinį Subjekta). 

Argi, galiausiai, ši opozicija nėra ta, kurią išplėtojo 
Alainas Badiou - opozicija tarp Įvykio ir tik Būties pozityvu- 
mo? Istina yra paprasčiausia fakto tiesa (atitikimas, adekva- 
tumas), o Pravda žymi save nurodantį tiesos Įvykį; svoboda 
yra kasdienė pasirinkimo laisvė, o volja — ryžtingas laisvės 
Įvykis... Rusų kalba šį skirtumą fiksuoja tiesiogiai, jis pasiro- 
do kaip toks ir taip atskleidžia kiekviename Tiesos Įvykyje 
įpainiotą radikalią riziką: nėra jokios ontologinės garantijos, 
kad Pravda sėkmingai pasireikš faktų lygmenyje (kuriame 
veikia istina). Tačiau, vėlgi, atrodo, kad rusų kalba fiksuoja ir 
patį šito skirtumo suvokimą - jį išreiškia unikalus žodis awos 
arba na awos, reiškiantis kažką panašaus į „o gal pasiseks“; 
taip išsakoma viltis, kad viskas susitvarkys, kai žmogus daro 


E Šias skirtis atsveria kelios svarbios kondensacijos, sąvokų daugiaprasmišku- 
mas: tarkime, rusiškai „taika“, mir, taip pat reiškia „pasaulį, visatą“ ir uždarą premo- 
dernią agrarinę kaimo bendruomenės visatą; čia, be abejo, glūdi prielaida, kad visas 


kosmosas yra harmoninga Visuma, kaip gerai sutvarkytas žemdirbių kaimas. 

rizikingą radikalų gestą negebėdamas numatyti visų galimų 
jo pasekmių - kažkas panašaus į Napoleono posakį on attaque, 
et puis on verra, kurį mėgo cituoti Leninas. Ši išraiška įdomi 
tuo, kad voliuntarizmą, aktyvią nuostatą rizikuoti, susieja su 
gilesniu fatalizmu: žmogus veikia, žengia pavojingą žingsnį, 
o paskui tikisi, kad viskas bus gerai... Galbūt tokia laikysena 
yra kaip tik tai, ko mums šiandien reikia, pasimetusiems tarp 
vakarietiško utilitarinio pragmatizmo ir rytietiško fatalizmo, 
dviejų nūdienos globalios „spontaniškos ideologijos“ veidų? 

Olandų dešinysis populistas Pimas Fortuynas, nužudytas 
2002-ųjų gegužės pradžioje, likus dviem savaitėms iki rinkimų, 
kuriuose tikėjosi iškovoti vieną penktąją rinkėjų balsų, buvo pa- 
radoksali simptominė figūra: dešinysis populistas, kurio asme- 
nybės bruožai ir netgi dauguma pažiūrų buvo beveik idealiai 
politiškai korektiškos: jis buvo gėjus, palaikė gerus asmeninius 
ryšius su imigrantais, pasižymėjo įgimta ironija ir t. t. - trum- 
piau tariant, visais atžvilgiais, išskyrus savo pagrindinę politinę 
laikyseną, jis buvo geras tolerantiškas liberalas. Jis įkūnijo deši- 
niojo populizmo ir liberalaus politinio korektiškumo sankirtą — 
ir, turbūt, turėjo mirti, nes buvo gyvas įrodymas, kad dešiniojo 
populizmo ir liberalios tolerancijos opozicija yra netikra, kad 
tai tik dvi tos pačios monetos pusės. Ar neturėtume todėl siekti 
tikslios nelaimėlio Fortuyno priešingybės: ne fašistas su žmo- 
gišku veidu, bet laisvės kovotojas su nežmogišku veidu? 

Pavojų, kurį rizikuoja prisišaukti Vakarai, paskelbę „karą tero- 
rizmui“, vėlgi aiškiai suvokė Chestertonas. Paskutiniuose savo 
Ortodoksijos — kraštutinio katalikiškos propagandos pavyz- 
džio - puslapiuose jis parodė, kokioje fundamentalioje aklavie- 
tėje atsidūrė pseudorevoliucingi religijos kritikai: iš pradžių jie 
pasmerkia religiją kaip priespaudos formą, keliančią grėsmę 
žmogaus laisvei; tačiau, bekovodami su religija, yra priversti 
atsižadėti pačios laisvės ir paaukoti kaip tik tai, ką norėjo ap- 
ginti — galiausiai ateistų teorinio ir praktinio religijos neigimo 
auka tampa ne religija (kuri ir toliau ramiai gyvuoja), bet pati 
laisvė, kuriai tariamai buvo iškilusi grėsmė. Radikalaus ateisto 
visata be religinės referencijos tampa pilka egalitarinio teroro 
ir tironijos visata: 


Žmonės, vardan laisvės ir žmoniškumo stojantys į kovą 
su Bažnyčia, galiausiai, vardan šitos kovos, atmeta lais- 
ve ir Žmoniškumą... Pažįstu žmogų, kuris taip aistringai 
įrodinėja neturėsiąs po mirties jokios asmeninės egzis- 
tencijos, kad ima tvirtinti neturįs asmeninės egzistenci- 
jos dabar... Žinau žmonių, dieviško sprendimo negali- 
mybę grindžiančių žmogiško sprendimo negalimybe... 
Vargu ar galima pateisinti, o juolab žavėtis fanatiku, 
kuris naikina šį pasaulį iš meilės kitam. Tačiau ką pasa- 
kysime apie fanatiką, kuris naikina šį pasaulį iš neapy- 
kantos kitam? Dievo nebūčiai jis aukoja žmonijos būtį. 

Jo aukos skirtos ne altoriui, bet vien įrodymui, koks be- 
vertis yra altorius ir koks tuščias dangaus sostas... Ry- 
tietiškai abejodami Žmogaus asmenybe, jie parodo ne 
tai, kad po mirties nebus asmeninio gyvenimo, bet tik 
kad gyvenimas šiame pasaulyje nebus itin džiaugs- 
mingas ar visavertis... Sekuliaristai dieviškų dalykų 
nesuardė, tačiau suardė sekuliarius — jei juos tai nors 
kiek guodžia. 


Pirmiausia čia reikėtų pridurti, kad lygiai tą patį galima pa- 
sakyti ir apie pačius religijos advokatus: kiek fanatiškų re- 
ligijos gynėjų iš pradžių nuožmiai puldavo šiuolaikinę pa- 
saulietinę kultūrą, o galiausiai atsižadėdavo pačios religijos 
(t. y. netekdavo bet kokios prasmingos religinės patirties)? Ir 
argi ne tiesa, kad, griežtai homologiniu būdu, liberalūs ko- 
votojai taip trokšta sunaikinti antidemokratinį fundamen- 
talizmą, kad galiausiai atmeta pačią laisvę ir demokratiją, 
kad tik galėtų toliau kovoti su terorizmu? Jie taip aistringai 
siekia įrodyti, kad nekrikščioniškas fundamentalizmas kelia 
didžiausią grėsmę laisvei, kad yra pasiryžę reikalauti, jog vėl 
imtume ir apribotume savo pačių laisvę čia ir dabar, mūsų 
tariamai krikščioniškose visuomenėse. „Teroristai“ pasiren- 
ge sunaikinti šį pasaulį iš meilės kitam, o mūsų kovotojai su 
terorizmu pasirengę sunaikinti savo pačių demokratinį pa- 
saulį iš neapykantos musulmonų kitam. Alteris ir Dersho- 
witzius taip myli žmogaus orumą, kad, norėdami jį apginti, 


5 Chesterton, Orthodoxy, pp. 146-147. 

pasiryžę legalizuoti kankinimus - kraštutinį žmogiško oru- 
mo pažeminimą. 

Argi ne tas pats pasakytina apie postmodernią panieką 
didiesiems ideologiniams Tikslams: esą, gyvendami postideo- 
loginėje eroje, turime ne mėginti pakeisti pasaulį, bet iš naujo 
išrasti save, visą savo visatą per naujas subjektyvių praktikų 
(seksualinių, dvasinių, estetinių...) formas. Kaip teigia Hanifas 
Kureishi interviu apie savo knygą Intymumas: „Prieš dvidešimt 
metų bandyti sukelti revoliuciją ir pakeisti visuomenę buvo po- 
litiška, o dabar politika nužengia ant dviejų pusrūsyje besimy- 
linčių kūnų, kurie gali iš naujo sukurti visą pasaulį.“ Susidūrus 
su tokiais teiginiais, į galvą ateina sena Kritinės teorijos įžval- 
ga: kai stengiamės apsaugoti autentišką intymią privatumo sfe- 
rą nuo „susvetimėjusių“ instrumentinių ir (ar) objektyvizuotų 
viešų prekinių santykių spaudimo, kaip tik pats privatumas ir 
tampa visiškai objektyvizuota, „suprekinta“ sfera. Užsisklęsti 
asmeniniame gyvenime šiandieną reiškia nuolankiai priimti 
šiuolaikinės kultūros industrijos propaguojamas privataus au- 
tentiškumo formules - nuo dvasinio nušvitimo kursų iki, sekant 
naujausiomis kultūrinėmis ir kitokiomis madomis, bėgiojimo 
ir raumenų auginimo. Galiausiai užsisklendimas asmeninia- 
me gyvenime virsta viešu intymių paslapčių išpasakojimu TV 
šou. Priešindamiesi tokiam privatumo supratimui, privalome 
pabrėžti, kad šiandien išsivaduoti iš „susvetimėjimo“ ir su- 
prekinimo varžtų galime tik išrasdami naują kolektyviškumą. 
Šiandien labiau nei bet kada svarbi Marguerite Duras romanų 
pamoka: vienintelis būdas patirti intensyvius, pasitenkinimą 
teikiančius asmeninius (seksualinius) santykius poroje — ne, 

užmiršus viską aplinkui, žiūrėti vienas kitam į akis, bet, susi- 
kabinus už rankų, kartu žvelgti išorėn, į trečią tašką (į Reikalą, 
už kurį abu kovoja, kuriam abu atsidavę). 

Galiausiai dėl globalios subjektyvacijos išnyksta ne 
„objektyvi realybė“, bet pats subjektyvumas - jis virsta smul- 
kiais kaprizais, o socialinė realybė ir toliau gyvuoja. Čia man 
kyla pagunda perfrazuoti garsųjį tardytojo atsakymą Winsto- 
nui Smithui, kai šis suabejojo Didžiojo Brolio egzistavimu („Tai 
Tu neegzistuoji!“): postmodernias abejones ideologinio didžiojo 
Kito egzistavimu galima atremti atsakymu, kad neegzistuoja 
būtent pats subjektas... Nieko nuostabaus, kad mūsų erą, kurios 
pagrindinę laikyseną gerai išreiškia neseniai pasirodęs Philli- 
po McGraw'o bestseleris Paties reikalai (Self Matters), mokantis 
mus, kaip „iš vidaus perkurti savo gyvenimą, logiškai papildo 
knygos, pavadintos, pavyzdžiui, Kaip visiškai išnykti (vadovėliai, 
aiškinantys, kaip ištrinti visus savo ankstesnio gyvenimo pėd- 
sakus ir „išrasti“ save visiškai iš naujo): Čia išryškėja skirtumas 
tarp tikrojo Dzeno ir jo vakarietiškos versijos: tikroji Dzeno ver- 
tė ta, kad jo negalima paversti „vidine kelione“ į savo „tikrąjį 
Aš“; Dzeno meditacijos tikslas yra kaip tik priešingas — visiškas 
Aš ištuštėjimas, suvokimas, kad nėra jokio Aš, jokios „vidinės 


Ž Žr. Doug Richmond, How to Dissappear Completely and Never be Found, Secausus: 
A Citadel Press Book 1999. Ši knyga priklauso visai serijai „kaip daryti“ vadovėlių, ku- 
riuos, tiesą sakant, galima laikyti gaivinančiai obsceniškais „oficialių“ vadovėlių, tokių 
kaip Dale'o Carnegie'io, antrininkais: tos knygos tiesiogiai kreipiasi į mūsų viešai ne- 
priimtinus geismus - kitos antraštės iš šios serijos: Sukčiai visada klesti, Naudingos šmeižto 


ir klastos technikos, Keršto taktika, Sutuoktinio šnipinėjimas ir pan. 

tiesos“, kurią reikėtų atrasti. Štai kodėl autentiško Dzeno meis- 
trai yra visiškai teisūs, pagrindinę Dzeno žinią (išsilaisvinimą 
atneša savojo Aš praradimas, betarpiškas susiliejimas su pirmi- 
ne Tuštuma) interpretuodami kaip tapačią besąlygiškai karinei 
ištikimybei (tučtuojau vykdyk įsakymus ir atlik savo pareigą 
negalvodamas apie Save ir savo interesus) — tai yra, tvirtinda- 
mi, kad tipiška antimilitaristinė clichė apie iki buko paklusnumo 
muštruojamus kareivius, kurie vykdo įsakymus kaip aklos ma- 
rionetės, yra tapati Dzeno Nušvitimui. Ishihara Shummyo tai 
aiškina beveik altuseriškomis sąvokomis, kaip interpeliacijos 
aktą, kuris pagauna subjektą tiesiogiai, išsilenkdamas isteriškų 
abejonių ir klausinėjimų: 


Dzene labai svarbus reikalavimas nesustabdyti savo sa- 
monės. Iš skeliamo titnago akimirksniu pažyra kibirkštis. 
Tarp šių dviejų įvykių nėra jokio, net paties trumpiausio 
laiko tarpo. Įsakytas pasisukti dešinėn, tiesiog sukiesi de- 
šinėn Žaibo greitumu... Išgirdęs savo vardą, pavyzdžiui, 
„Uemon'“, turi paprasčiausiai atsakyti „Taip“ ir nepradė- 
ti mąstyti apie priežastis, kodėl buvai pašauktas... Tikiu, 
kad, įsakytas mirti, turėtum nė trupučio nesusijaudinti." 


Užuot atmetę šią nuostatą kaip monstrišką perversiją, turėtu- 
me matyti joje ženklą, kaip autentiškas Dzenas skiriasi nuo 
vakarietiško nusavinimo, įspraudžiančio jį į „atraskime savo 


tikrąjį Aš“ matricą. Iki galo išplėtota „vidinės kelionės“ logika 


d Cit. iš Brian A. Victoria, Zen at War, New York: Weatherhilt 1998, p. 103. 

mus pasitinka subjektyvumo tuštuma ir taip priverčia subjek- 
tą priimti visišką jo(s) desubjektyvaciją; ši radikali Dzeno ver- 
sija veda prie paradoksalios paskališkos išvados, kad, jei jau 
religija neturi jokios vidinės substancijos, tikėjimo esmė yra 
tinkamas elgesys, paklusimas ritualui kaip tokiam. Vakarie- 
tiškas budizmas nepasirengęs susitaikyti su tuo, kad tikrąja 
„kelionės į savo Aš“ auka tampa pats šitas Aš. 

Plačiau kalbant, ar ne tą patį teigia Adorno ir Horkhei- 
meris Apšvietos dialektikoje? Galiausiai pozityvizmo auka tam- 
pa ne painios metafizinės sąvokos, bet patys faktai; radikalus 
sekuliarizacijos siekis, posūkis į pasaulietišką gyvenimą, patį 
gyvenimą paverčia „abstrakčiu“ anemišku procesu - šis pa- 
radoksalus atvertimas aiškiausiai atsiskleidžia de Sado kū- 
ryboje, kur nežabotas seksualumo be menkiausių dvasinės 
transcendencijos pėdsakų teigimas patį seksualumą paver- 
čia mechaniškais pratimais be autentiškos kūniškos aistros. 
Pagaliau argi tas pats apvertimas nėra akivaizdus ir kalbant 
apie aklavietę, kurioje šiandien atsidūrė Paskutinieji Žmonės, 
„postmodernūs“ individai, atmetę, kaip teroristinius, visus 
„aukštesnius“ tikslus ir pasišventę išlikimui, gyvenimui, pri- 
pildytam vis rafinuotesnių, dirbtinai sužadintų ir (ar) sukeltų 
nedidelių malonumų? Tiek, kiek „mirtis“ ir „gyvenimas“ šven- 
tajam Pauliui žymi dvi egzistencines (subjektyvias) pozicijas, 
o ne „objektyvius“ faktus, visai pagrįstai galime kelti Pauliaus 
klausimą: kas šiandien yra iš tikrųjų gyvas? 
ji Šią pastabą pasiskolinau iš Alaino Badiou (pasisakymas simpoziume Paulius ir 


modernybė, UCLA, 14-16, balandis, 2002). 

Tačiau kas, jei „iš tikrųjų gyvi“ esame tik tuomet, kai 
įsipareigojame pertekliniam intensyvumui, kuris perkelia 
mus anapus „tik gyvenimo“? Kas, jei susitelkę tik ties išgyve- 
nimu, net jei jis kvalifikuojamas kaip „geras laiko leidimas“, 
galiausiai prarandame patį gyvenimą? Kas, jei palestinietis 
savižudis sprogdintojas, akimirką, kai išsprogdina save (ir 
kitus), griežtai kalbant, yra „labiau gyvas“, nei amerikietis 
kareivis, kompiuterio ekrane kariaujantis su už šimtų mylių 
esančiu priešu, arba Niujorko japis (yuppie), bėgiojantis Hud- 
sono upės pakrante, kad palaikytų kūno formą? Arba, kalbant 
psichoanalitiniais terminais, kas, jei isterikė(as), nuolat perdė- 
tai kvestionuojanti(is) savo egzistenciją, yra iš tiesų gyva(s), 
o obsesikė(as) (an obsessional) pasirenka „gyvenimą mirtyje“? 
Kitaip tariant, argi galutinis jos (jo) privalomų ritualų tikslas 
nėra sutrukdyti „tam dalykui“ atsitikti - „tas dalykas“ čia reiš- 
kia paties gyvenimo perteklių? Ar katastrofa, kurios ji ar jis 
bijo, nėra tai, jog, galiausiai, jam ar jai kažkas iš tikrųjų atsitiks? 
Arba, kalbant revoliucinio proceso kalba, kas, jei skirtumas 
tarp Lenino eros ir stalinizmo yra, vėlgi, skirtumas tarp gy- 
venimo ir mirties? Šią mintį išryškina, atrodytų, marginalus 
bruožas: pagrindinė komunisto stalinisto nuostata yra laikytis 
tinkamos partinės linijos priešinantis „dešiniajam“ ar „kairia- 
jam“ nukrypimui - tai yra, neišsukti iš saugaus vidurio kurso; 
autentiškam leninizmui, priešingai, galiausiai yra tik vienas 
nukrypimas, centristinis — „saugaus žaidimo“, oportunistinio 
vengimo rizikuoti, aiškiai ir nesaikingai palaikant kurią nors 
pusę. Pavyzdžiui, staigiame sovietų laikysenos poslinkyje 
nuo „Karo komunizmo“ prie „Naujos ekonominės politikos“ 

1921-aisiais nebūta jokios „gilesnės istorinės būtinybės“ - tai 
buvo tiesiog desperatiškas strateginis zigzagas tarp kairio- 
sios ir dešiniosios linijos, rodęs, kad, kaip pats Leninas sakė 
1922-aisiais, bolševikai padarė „visas įmanomas klaidas“. Šis 
nesaikingas vienos kurios pusės palaikymas, šis nuolatinis 
besiblaškantis disbalansas galiausiai yra pats (revoliucingai 
politinis) gyvenimas — leninistui galutinis kontrrevoliucinės 
Dešinės vardas yra pats „Centras“, baimė socialiniame stati- 
nyje sukelti radikalų disbalansą. 

Išties nyčiškas paradoksas, jog labiausiai šiame tariama- 
me Gyvenimo - priešinamo bet kokiems transcendentiniams 
Reikalams — teigime pralaimi pats dabartinis gyvenimas. „Ver- 
tą gyventi“ gyvenimą daro būtent gyvenimo perteklius: žino- 
jimas, jog yra kažkas, dėl ko esame pasiruošę rizikuoti savo 
gyvybe (šį perteklių galime vadinti „laisve“, „garbe“, „orumu“, 
„autonomija“ ir t. t.). Iš tiesų gyvename tik tuomet, kai esame 
pasiruošę gyvenimu rizikuoti. Chestertonas tai aptaria kalbė- 
damas apie drąsos paradoksą: 


Priešų apsuptas kareivis, kad išsigelbėtų, turi suderinti 
stiprų geismą gyventi su keistu nesirūpinimu dėl mir- 
ties. Jis negali tik laikytis įsikibęs gyvenimo, nes tuomet 
bus bailys ir neištrūks. Jis negali tik laukti mirties, nes 
tuomet bus savižudis ir neišsigelbės. Jis privalo siekti 
gyvenimo pašėlusiai abejingai; privalo geisti gyvenimo 
kaip vandens, tačiau gerti mirtį kaip vyną. 


2 Gilbert Keith Chesterton, Orthodoxy, San Francisco: Ignatius Press, 1995, p. 9. 

Vien į išlikimą sutelkta „postmetafizinė“ Paskutiniųjų Žmonių 
laikysena virsta anemišku spektakliu gyvenimo, slenkančio 
kaip savo paties šešėlis. Būtent šiame horizonte dera suprasti 
šiandien vis stiprėjantį priešiškumą mirties bausmei: privalo- 
me gebėti įžvelgti slaptą „biopolitiką“ po šiuo priešiškumu. 
Tie, kurie teigia „gyvenimo šventumą“, gindami jį nuo juo pa- 
razituojančių transcendentinių galių grėsmės, baigia „prižiū- 
rimame pasaulyje, kuriame gyvensime be skausmo, saugiai — 
ir nuobodžiai“, pasaulyje, kuriame, vardan jo labai oficialaus 
tikslo — ilgo ir malonaus gyvenimo, visi tikri malonumai yra 
uždrausti arba griežtai kontroliuojami (rūkymas, narkotikai, 
maistas...). Spielbergo filmas Gelbstint eilinį Rajaną (Saving Pri- 
vate Ryan) yra naujausias šio išlikėliško požiūrio į mirtį pa- 
vyzdys, „demistifikuojantis“ karą kaip beprasmes skerdynes, 
kurių niekas negali pateisinti — būtent dėl to jis geriausiai pa- 
teisina Colino Powello karinę doktriną „jokių aukų iš mūsų 
pusės“. Čia atvirai rasistinio krikščionių fundamentalisto 
„Vakarų gynimo“ mes nepainiojame su tolerantiška liberalia 
„karo su terorizmu“ versija, kuri galiausiai siekia išgelbėti pa- 
čius musulmonus nuo fundamentalizmo pavojaus: kad ir koks 
svarbus jų skirtumas, jie abu įsivelia į tą pačią save naikinančią 
dialektiką. 

Būtent šito pamatinio „biopolitikos“ pokyčio kontekste 
reikėtų interpretuoti eilę dabartinių politinių pareiškimų, ku- 
rie negali nepriminti froidiškų liežuvio slystelėjimų. Kai Do- 
naldo Rumsfeldo žurnalistai paklausė, kokiu tikslu Amerika 


= Christopher Hitchens, „We Know Best”, Vanity Fair, May 2001, p. 34. 

bombarduoja Afganistaną, jis paprasčiausiai atsakė: „Na, nu- 
žudyti kiek įmanoma daugiau Talibano kareivių ir Al-Qaeda 
narių.“ Šis pareiškimas nėra toks aiškus, kaip gali pasirodyti: 
įprastas karinės operacijos tikslas yra laimėti karą, priversti 
priešą kapituliuoti, ir netgi masinis naikinimas yra tik kraš- 
tutinė priemonė, padedanti siekti šio tikslo... Rumsfeldo sta- 
čiokiškas teiginys, kaip ir kiti panašūs reiškiniai, pavyzdžiui, 
neapibrėžtas afganų belaisvių statusas Gvantanamo įlankoje, 
yra problemiški tuo, jog jie, regis, tiesiogiai nurodo į Agam- 
beno skirtį tarp visateisio piliečio ir Homo sacer, kuri(s), nors 
ir gyva(s) kaip žmogiška būtybė, nepriklauso politinei ben- 
druomenei. Toks yra Johno Walkerio, „amerikiečio talibo”, sta- 
tusas — ar jo vieta amerikietiškame kalėjime, ar tarp įkalintų 
Talibano kovotojų? Kai Donaldas Rumsfeldas juos pavadino 
„neteisėtais kovotojais“ (priešindamas „normaliems“ karo be- 
laisviams), tai reiškia ne tai, kad jie paprasčiausiai paskelbti 
už įstatymo ribų dėl savo nusikalstamos teroristinės veiklos: 
kai Amerikos pilietis padaro rimtą nusikaltimą, pavyzdžiui, 
žmogžudystę, jis vis dar yra „teisėtas nusikaltėlis“; skirtumas 
tarp nusikaltėlių ir nenusikaltėlių nėra iš dalies analogiškas 
skirtumui tarp „teisėtų“ piliečių ir tų, kurie Prancūzijoje vadi- 
nami sans-papiers. Pašalinti yra ne tik teroristai, bet ir tie, kurie 
gauna humanitarinę pagalbą (ruandiečiai, bosniai, afganai...): 
nūdienos Homo sacer yra privilegijuotas humanitarinės biopo- 
litikos objektas: ta(s), kuri(s) netenka savo visateisio Žmogiš- 
kumo, kai ja(juo) imama itin globėjiškai rūpintis. Tad derėtų 
pripažinti paradoksą, jog koncentracijos stovyklos ir pabėgėlių 
stovyklos, kuriose paskirstoma humanitarinė pagalba, yra du 

tos pačios sociologinės formalios matricos veidai — „Žmogiš- 
kas“ ir „nežmogiškas“. Abiem atvejais tinka Žiaurus juokelis iš 
Lubitchiaus filmo Būti ar nebūti (To Be or Not to Be): paklaustas 
apie vokiečių koncentracijos stovyklas okupuotoje Lenkijoje, 
„Kkoncentacijos stovyklų Erhardtas“ atšovė: „Mes koncentruo- 
jame, o lenkai stovyklauja“./ Abiem atvejais gyventojai redu- 
kuojami į biopolitikos objektą. Taigi, nepakanka išvardyti šian- 
dieninius Homo sacer atvejus: sans papiers Prancūzijoje, favelas 
gyventojai Brazilijoje, žmonės afroamerikiečių getuose JAV ir 
t. t. Nepaprastai svarbu papildyti šį sąrašą iš humanitarinės 
pusės: galbūt tie, kurie suvokiami kaip humanitarinės pagal- 
bos gavėjai, šiandien yra pavyzdinės Homo sacer figūros. 
Galutinis šios Homo sacer logikos įrodymas pasirodė 
tuomet, kai pirmomis 2002-ųjų kovo dienomis likusios Taliba- 
noir Al-Oaeda pajėgos nustebino amerikiečius ir jų sąjunginin- 
kus nuožmia gynyba ir privertė juos trumpam atsitraukti, net- 
gi numušė amerikiečių sraigtasparnį, tuo pažeisdamos šventą 


k Argi ne tas pat galioja Enrono kompanijos bankrotui 2002-ųjų sausį, kurį gali- 
ma interpretuoti kaip tam tikrą ironišką komentarą apie rizikos visuomenės sampratą? 
Tūkstančiai darbuotojų, praradusių darbus ir santaupas, iš tiesų rizikavo, bet be jokio 
tikro pasirinkimo - rizika jiems buvo kaip akla lemtis. Priešingai, tie, kurie turėjo vidi- 
nę informaciją apie riziką, taip pat ir galimybę pakeisti situaciją (vyresnieji vadybinin- 
kai), sumažino savo riziką iki minimumo pasipelnydami iš savo vertybinių popierių 
prieš bankrotą - tad tikra rizika ir pasirinkimas buvo gražiai paskirstyti... Tad, vėlgi, 
apie populiarų požiūrį, kad šiandieninė visuomenė yra rizikingų pasirinkimų visuo- 
menė, galime pasakyti, jog kai kurie (Enrono vadybininkai) pasirenka, o kiti (paprasti 


darbuotojai) rizikuoja... 


123 


Slavoj Žižek 


karo be aukų principą. Tikrai nesuprantama, kaip amerikie- 
tiškuose reportažuose apie tuos įvykius pavyko nuslėpti nu- 
stebimą, kad Talibanas priešinasi, lyg galutinis įrodymas, kad 
jie iš tiesų yra kriminaliniai teroristai („neteisėti kovotojai“), 
būtų tai, kad apšaudomi jie šauna atgal... Tokia pati kebli padė- 
tis aiškiai matyti reportažuose iš okupuoto Vakarų kranto: kai 
Izraelio armija — tai jie suvokia kaip karinę operaciją - atakuoja 
Palestinos policijos pajėgas bei sistemingai naikina Palestinos 
infrastruktūrą, pastarųjų pasipriešinimas laikomas įrodymu, 
jog turime reikalą su teroristais. Šis paradoksas glūdi jau pa- 
čioje „karo prieš terorizmą“ sampratoje — tai keistas karas, kur 
priešas kriminalizuojamas, jei jis tiesiog ginasi ir atsišaudo. 
Taip atsiranda nauja būtybė, kuri nėra nei priešo kareivis, nei 
paprastas nusikaltėlis: Al-Qaeda teroristai nėra priešo karei- 
viai, jie yra „neteisėti kovotojai”; bet jie taip pat nėra ir paprasti 
nusikaltėliai - JAV kategoriškai nepritarė požiūriui, kad PPC 
atakas reikėtų laikyti apolitiškais kriminaliniais aktais. Trum- 
pai tariant, tai, kas pasirodo Teroristo, kuriam paskelbtas ka- 
ras, pavidalu, yra ne kas kita, kaip politinis Priešas, pašalintas 
iš tikrosios politinės erdvės. 

Esama dar vieno naujosios globalios tvarkos aspekto: 
išnyksta karas senąja prasme kaip reguliuojamas konfliktas 
tarp suverenių valstybių, kur laikomasi tam tikrų taisyklių (el- 
gesys su belaisviais, tam tikrų ginklų draudimas ir t. t). Lieka 
dviejų tipų konfliktai: kovos tarp Homo sacer grupių („etniniai 
religiniai konfliktai“, kurie pažeidžia universalias Žmogaus 
teises, nelaikomi tikrais karais ir reikalauja „humanitarinės 
pacifistinės“ Vakarų galybių intervencijos) arba tiesioginės 

atakos prieš JAV ar kitus naujosios globalios tvarkos atstovus, 
kurios taip pat nelaikomos tikrais karais, nes tai tik „neteisėti 
kovotojai“, nusikalstamai besipriešinantys universalios tvar- 
kos jėgoms. Pastaruoju atveju mes net negalime įsivaizduoti 
neutralios humanitarinės organizacijos, tokios, kaip Raudo- 
nasis kryžius, kuri tarpininkautų tarp kariaujančių pusių, or- 
ganizuotų apsikeitimą belaisviais ir t. t.: viena konflikto pusė 
(JAV vadovaujama globali jėga) jau prisiima Raudonojo kry- 
žiaus vaidmenį - ji save suvokia ne kaip vieną iš kariaujančių 
pusių, bet kaip tarpininkaujančią taikos ir globalios tvarkos 
atstovę, kuri malšina pavienius sukilimus ir, tuo pat metu, tei- 
kia humanitarinę pagalbą „vietiniams gyventojams“. Ko gero, 
kraštutinis tokio elgesio su „vietiniais gyventojais“ kaip su 
Homo sacer įvaizdis yra Amerikos karo lėktuvas, skrendantis 
virš Afganistano - niekuomet nežinai, ką jis numes, bombą ar 
maisto paketą. 

Šis paslaptingas „priešybių sutapimas“ pasiekė apogė- 
jų 2002-ųjų balandį, kai Haraldas Nasvikas, dešiniųjų pažiū- 
rų Norvegijos parlamento narys, pasiūlė George'ą W. Bushą ir 
Tony Blairą kaip kandidatus į Nobelio taikos premiją, nuro- 
dydamas jų lemiamą vaidmenį „kare su teroru” kaip nūdie- 
nos didžiausia grėsme taikai - senasis Orwello moto „Karas 
yra Taika“ pagaliau tampa realybe. Situacija galbūt labiausiai 
ironiška tuo, kad pagrindinė „papildoma žala“ Vakarams yra 
sunki afganų pabėgėlių padėtis ir, bendriau, katastrofiška 
maisto ir sveikatos priežiūros situacija Afganistane; tad kar- 
tais kariniai veiksmai prieš Talibaną pateikiami beveik kaip 
būdas garantuoti saugų humanitarinės pagalbos gabenimą. 


125 


Slavoj Žižek 


Taigi, jokios priešpriešos tarp karo ir humanitarinės pagalbos 
nebėra: abu dalykai yra artimai susiję; ta pati intervencija gali 
funkcionuoti simultaniškai abiejuose lygmenyse: Talibano re- 
žimo nuvertimas parodomas kaip strategijos padėti Talibano 
engiamiems afganams dalis - kaip pasakė Tony Blairas, galbūt 
reikės bombarduoti Talibaną, kad užtikrintume maisto perga- 
benimą ir paskirstymą. 

Tad ar nesame liudininkai atgimstančios senos skir- 
ties tarp žmogaus teisių ir piliečio teisių? Ar esama teisių, kurios 
priklauso visiems žmonijos nariams (gerbtinos ir Homo sacer 
atveju), ir siauresnių teisių, kurios priklauso tik piliečiams (ir 
kurių statusas yra teisiškai reguliuojamas)? Tačiau kas, jei pa- 
darytume dar radikalesnę išvadą? Kas, jei tikroji problema yra 
ne trapus išstumtųjų statusas, bet, veikiau, faktas, kad pačia- 
me elementariausiame lygmenyje mes visi esame „išstumti“ 
būtent ta prasme, kad mūsų elementariausia, „nulinė“ pozicija 
yra biopolitikos objekto pozicija, ir kad galimos politinės ir pi- 
lietinės teisės mums suteikiamos antriniu gestu, atsižvelgiant 
į biopolitinius strateginius apskaičiavimus? Kas, jei tai yra ga- 
lutinė „postpolitikos“ sampratos pasekmė? Tačiau Agambeno 


. Cia opoziciją tarp Naujosios Pasaulio Tvarkos ir jos fundamentalistinio Priešo 
turėtume analizuoti pasitelkdami garsiąją Hegelio analizę iš Dvasios fenomenologijos, 
kur nagrinėjama opozicija tarp Švietimo ir Tikėjimo, ir kur jis demonstruoja jų slaptą 
bendrumą, netgi tapatumą - kitaip tariant, parodo, kaip abu poliai ne tik palaiko vienas 
kitą, bet net reprodukuoja vienas kito struktūrą. Šiandien Naujoji Pasaulio Tvarka po- 
zuoja kaip tolerantiška skirtumų, savitų kultūrų koegzistavimo visata; tuo tarpu Prie- 


šas vaizduojamas kaip fanatiškas ir (ar) netolerantiškas išskirtinis Vienis. 

Homo sacer sampratos naudojimas problemiškas tuo, kad ji at- 
kartoja Adorno ir Horkheimerio „Švietimo dialektiką“ ar Mi- 
chelio Foucault disciplinarinę galią ir biogalią: Žmogaus teisių, 
demokratijos, įstatymo valdymo ir panašios temos galiausiai 
redukuojamos į apgaulingą kaukę, pridengiančią disciplina- 
rinius „biogalios“ mechanizmus, kurių galutinė išraiška yra 
dvidešimtojo amžiaus koncentracijos stovyklos. Pamatinis 
pasirinkimas čia, atrodo, yra tarp Adorno ir Habermaso: ar 
modernus (politinės) laisvės projektas yra klaidinga regimybė, 
kurios „tiesą“ įkūnija subjektai, praradę paskutinius autono- 
mijos likučius ir visiškai panirę į vėlyvojo kapitalizmo „admi- 
nistruojamą pasaulį“, ar iš tiesų „totalitariniai“ fenomenai tik 
liudija faktą, kad politinis modernybės projektas lieka neuž- 
baigtas? Bet ar šis pasirinkimas tarp „pesimistinės“ istorinės 
politinės analizės, kuri nurodo galutinį uždarumą (šiandieni- 
nę visuomenę kaip tokią, kurioje dingsta plyšys tarp politinio 
gyvenimo ir tiesiog „tik gyvenimo“, o „tik gyvenimo“ kontrolė 
ir administravimas tiesiogiai pasireiškia kaip pačios politikos 
esmė), ir labiau „optimistinio“ požiūrio, kuris „totalitarinius“ 
fenomenus laiko atsitiktiniais „nukrypimais“ nuo Švietimo 
projekto, simptominiu tašku, kuriame išryškėja pastarojo „tie- 
sa“, iš tiesų padengia visą lauką? Kas, jei tai yra dvi tos pačios 
monetos pusės, besiremiančios to paties trauminio bruožo re- 
presavimu ar (ir) išstūmimu? 

„Iotalitarinė“ „administruojamo pasaulio“ samprata, 
pagal kurią pati subjektyvios laisvės patirtis yra tik regimy- 
bė, slepianti pajungimą disciplinariniams mechanizmams, 
galiausiai yra „oficialios“ viešos ideologijos (ir praktikos), 

skelbiančios individualią autonomiją ir laisvę, obsceniška fan- 
tazminė išvirkščioji pusė — ji neišvengiamai lydi „oficialiąją“, 
papildo ją kaip obsceniškas šešėlinis antrininkas, panašiai 
kaip centriniame brolių Wachowskių filmo Matrica vaizdiny- 
je: milijonai žmogiškų būtybių gyvena klaustrofobišką gyve- 
nimą vandens pripildytuose lopšiuose, jų gyvybė palaikoma 
tik tam, kad generuotų energiją (elektrą) Matricai. Tad, kai 
(kai kurie) žmonės „pabunda“ iš Matricos kontroliuojamos 
Virtualios Realybės, šis pabudimas yra ne atsivėrimas plačiai 
išorinės realybės erdvei, bet, pirmiausia, siaubingas įsisąmo- 
ninimas šito uždarumo, kur kiekvienas mūsų faktiškai yra tik 
gemalą primenantis organizmas, panardintas amniotiniame 
skystyje. 

Šis visiškas pasyvumas yra užblokuota fantazija, palai- 
kanti mūsų sąmoningą savęs kaip aktyvaus, save apibrėžian- 
čio subjekto pajutimą — tai kraštutinai perversyvi fantazija: 
požiūris, jog savo giliausioje būtyje mes esame Kito (Matricos) 
jouissance instrumentai, Kitas išeikvoja mūsų gyvenimo subs- 
tanciją, lyg būtume baterijos. Kodėl Matricai reikia žmogiško- 
sios energijos? Tai mechanizmo paslaptis. Grynai energetinis 
paaiškinimas, žinoma, yra beprasmis: Matrica lengvai galėtų 
rasti kitą, patikimesnį energijos šaltinį, kuriam nereikėtų labai 
sudėtingos, milijonams žmogiškų vienetų koordinuotos Vir- 
tualios Realybės sandaros. Vienintelis nuoseklus atsakymas: 
Matrica minta Žmogiškuoju jouissance — Cia grįžtame prie pa- 
matinės Lacano tezės, jog didysis Kitas, toli gražu nebūdamas 
anoniminė mašina, reikalauja nuolatinio jouissance įtekėjimo. 
Būtent taip turėtume apversti Matricoje vaizduojamą dalykų 

padėtį: tai, ką filmas pateikia kaip mūsų pabudima - mūsų 
tikrosios situacijos suvokimą, iš tiesų yra visiškai priešingas 
dalykas, pamatinė fantazija, palaikanti mūsų būtį. 

Viename paskutiniųjų Švietimo dialektikos fragmentų, 
Le prix du progres’, Adorno ir Horkheimeris cituoja devynio- 
liktojo amžiaus prancūzų fiziologo Pierre'o Flourenso argu- 
mentus prieš medicininę anesteziją naudojant chloroformą: 
Flourenso įsitikinimu, galima įrodyti, kad anestetikai vei- 
kia vien mūsų atminties neuronų tinklą. Trumpai tariant, 
kol mus mėsinėja gyvus ant operacinio stalo, mes jaučiame 
siaubingą skausmą, tik vėliau, atsibude, jo neprisimename... 
Adorno ir Horkheimeriui tai, be abejo, yra puiki Proto, pa- 
grįsto gamtos pačios savaime slopinimu, lemties metafora: 
kūnas, gamtiškoji subjekto dalis, jaučia skausmą; tik dėl slo- 
pinimo jis jo neprisimena. Tai tobulas gamtos kerštas mums 
už jos pavergimą: to nežinodami, esame savo pačių didžiau- 
sios aukos, mėsinėjame save gyvus... Argi negalime šito in- 
terpretuoti ir kaip tobulo fantastinio scenarijaus apie interpa- 
syvumą, apie Kito Sceną, kurioje sumokame už savo aktyvią 
intervenciją į pasaulį? Nėra jokio aktyvaus laisvo veikėjo, be 
šios fantazminės atramos, be Kito Scenos, kurioje juo visiškai 
manipuliuoja Kitas. Galbūt komiškas vyresniųjų vadybinin- 
kų, kasdien sprendžiančių tūkstančių eilinių darbuotojų li- 
kimus, poreikis pabėgti į sadomazochistinius vergo-ponios 
žaidimus (vergo vaidmenyje) turi gilesnį pamatą, nei galime 
pagalvoti. 


F Progreso kaina (pranc.) - vert. past. 

Agambeno analizę dera suprasti radikaliai, kaip priei- 
gą kvestionuoti pačią demokratijos sampratą; kitaip tariant, 
jo Homo sacer sampratos nereikėtų sušvelninti iki radikalaus- 
demokratinio projekto, kurio tikslas yra iš naujo derėtis ar 
(ir) apibrėžti priėmimo-atmetimo ribas taip, kad ir simboli- 
nis laukas vis labiau atsivertų balsams tų, kurie yra paša- 
linti hegemoninių viešo diskurso konfigūracijų, elemento. 
Būtent šitaip Judith Butler interpretuoja Antigonę: „riba, kurią 
ji gina, riba, kurios neįmanoma nei ginti, nei išverčiamai repre- 
zentuoti, yra... pėdsakas alternatyvaus legalumo, kuris persekioja 
sąmoningą, viešą sferą kaip jos skandalinga ateitis“. Antigonė 
formuluoja savo reikalavimą vardu visų tų, kurie, kaip sans- 
papiers šiandienos Prancūzijoje, neturi visiško ir aiškaus so- 
cioontologinio statuso, ir pati Butler čia nurodo į Agambeno 
Homo Sacer“. Štai kodėl neturėtume apibrėžti nei pozicijos, 
iš kurios (kurios vardu) kalba Antigonė, nei jos reikalavimo 
objekto: nepaisant to, kad ji akcentuoja savo brolio pozicijos 
unikalumą, šis objektas nėra toks nedviprasmiškas, kaip gali 
pasirodyti (argi ne pats Oidipas irgi yra jos (pus)brolis?); jos 
pozicija nėra tiesiog moteriška, nes ji įžengia į vyrišką viešų 
reikalų sritį - kreipdamasi į Kreontą, valstybės galvą, ji kalba 
kaip jis, nusavindama jo autoritetą iškreiptu ar (ir) perkel- 
tu būdu; ji kalba ir ne giminystės vardu, kaip teigė Hegelis, 
kadangi pati jos šeima atstovauja giliausiam (incestiniam) 
deramos giminystės tvarkos puvimui. Taip jos reikalavimas 


5 Judith Butler, Antigone's Claim, New York: Columbia University Press 2000, p. 40. 
as Ibid., p. 81. 

perkelia fundamentalius Įstatymo kontūrus — ką Įstatymas 
apima ir ko neapima. 

Butler plėtoja savą interpretaciją priešingai dviem pa- 
grindiniams oponentams — ne tik Hegeliui, bet ir Lacanui. 
Hegelis konfliktą suvokia kaip vidinį sociosimbolinės erdvės, 
kaip tragišką etinės substancijos skilimą: Kreontas ir Antigonė 
atstovauja dviem jos komponentams, valstybei ir šeimai, Die- 
nai ir Nakčiai, žmogiškai teisinei tvarkai ir Dieviškai požemių 
tvarkai. Lacanas, atvirkščiai, pabrėžia, kad Antigonė, anaiptol 
neatstovaudama giminystės ryšiui, prisiima ribinę poziciją 
paties simbolinę tvarką steigiančio gesto, poziciją neįmanomo 
nulinio lygmens simbolizacijos, būtent todėl ji atstovauja mir- 
ties postūmiui: būdama dar gyva, ji jau yra mirusi vertinant 
pagal simbolinės tvarkos kategorijas, išstumta iš sociosimboli- 
nių koordinačių. Atlikdama tai, ką man beveik kyla pagunda 
pavadinti dialektine sinteze, Butler atmeta abu kraštutinumus 
(Hegelio siūlymą konfliktą sutelkti sociosimbolinėje tvarkoje; 
Lacano Antigonės sampratą, kaip atstovaujančios ėjimui-iki- 
ribos, šios tvarkos kraštutinio taško siekiui): Antigonė paker- 
ta esamą simbolinę tvarką ne tiesiog iš jos radikalaus užribio, 
bet iš utopinės vietos, siekiančios tos tvarkos radikalios rear- 
tikuliacijos. Antigonė yra „gyvas-numirėlis“ ne įžengimo į pa- 
slaptingą Atės sritį, ėjimo iki pat Įstatymo ribos prasme (kurią 
Butler priskiria Lacanui); ji yra „gyvas-numirėlis“, nes viešai 
prisiima negyvenamą poziciją, poziciją, kuriai nėra vietos vie- 
šoje erdvėje — ne a priori, bet tiktai atžvilgiu būdo, kuriuo ši 
erdvė struktūruojama dabar, istoriškai atsitiktinėmis ir speci- 
finėmis sąlygomis. 

Tokia tad yra Butler pagrindinė tezė prieš Lacana: pats 
Lacano radikalumas (požiūris, kad Antigonė save lokalizuoja 
savižudiškoje simbolinės tvarkos išorėje) tą tvarką — nusta- 
tytų giminystės santykių tvarką — pakartotinai patvirtina, 
tyliai darydamas prielaidą, kad galutinė alternatyva yra tarp 
simbolinio (fiksuotų patriarchalinių) giminystės santykių 
Įstatymo ir jo savižudiškos ekstatinės transgresijos. O kaip 
su trečiuoju pasirinkimu: pačių tų giminystės santykių rear- 
tikuliavimu, tai yra, peržiūrėjimu simbolinio Įstatymo kaip 
atsitiktinių socialinių patvarkymų sekos, atviros pokyčiams? 
Antigonė atstovauja visiems subversyviems „patologiniams“ 
reikalavimams, kurie maldauja sau vietos viešoje erdvėje. Ta- 
čiau sutapatinti tai, kam ji šioje interpretacijoje atstovauja, su 
Homo sacer figūra, reiškia visiškai nesuprasti Agambeno ana- 
lizės esmės: Agambenas kalba ne apie „demokratinį“ projek- 
tą „iš naujo derėtis“ dėl ribos, skiriančios visateisius piliečius 
nuo Homo sacer, taip palaipsniui sudarant galimybę pastarųjų 
balsams būti išgirstiems; veikiau, jo mintis ta, kad nūdienos 
„postpolitikoje“ pati demokratinė viešoji erdvė yra kaukė, 
slepianti faktą, jog, galiausiai, mes visi esame Homo sacer. 
Ar tai reiškia, kad Agambenas visiškai ir paprastai pritaria 
tiems, kurie kartu su Adorno ir Foucault teigia, jog slaptas 
mūsų visuomenių raidos telos yra totalus „administruojamo 
pasaulio“ uždarumas, kuriame mes visi redukuojami į „bio- 
politikos“ objektus? Nors Agambenas neigia „demokratinės“ 
išeities galimybę, išsamioje šventojo Pauliaus interpretacijoje 
jis aistringai atkuria „revoliucinę“ mesianinę dimensiją. Ir 
jei ši mesianinė dimensija iš viso ką nors reiškia, ji reiškia, 

kad politika jau nebeapsiriboja „tik gyvenimu“. Kitaip ta- 
riant, mesianinė nuostata „laukti laikų pabaigos“ kaip tik ne- 
pripažįsta „tik gyvenimui“ centrinės reikšmės; 0 pamatinis 
postpolitikos bruožas, priešingai, yra politikos redukavimas 
į „biopolitiką“, suprastą tikslia administruojamo ir reguliuo- 
jamo „tik gyvenimo“ prasme. 

Toks (neteisėtas) Agambeno pasisavinimas yra tik vie- 
nas iš daugelio atvejų (Foucault atvejis net dar iškalbingesnis), 
atskleidžiančių „radikaliesiems“ Amerikos akademikams bū- 
dingą mąstymo tendenciją: nusavintasis intelektualinis euro- 
pietiškas topos, kuris pabrėžia bet kokio demokratinio iš(si) 
laisvinimo projekto uždarumą, perrašomas į visiškai priešin- 
gą, laipsniško ir dalinio demokratinės erdvės plėtimo, topos. 
Kita šios tariamos politinės radikalizacijos pusė yra ta, kad 
pati radikali politinė praktika įsivaizduojama kaip pabaigos 
neturintis procesas, kuris gali destabilizuoti, perkelti ir pan. 
galios struktūrą, tačiau niekada iš tikrųjų jos nejveiks — ga- 
lutinis radikaliosios politikos tikslas yra laipsniškai nukelti 
socialinės atskirties ribas, įgalinti atskirtuosius (seksualines ir 
etnines mažumas) kurti marginalines erdves, kuriose jie gali 
artikuliuoti ir kvestionuoti savąjį identitetą. Taip radikalioji 
politika tampa nesibaigiančia pašaipia parodija ir provokacija, 
laipsnišku identiteto perkūrimo procesu, nevedančiu į jokias 
baigtines pergales ar galutinį ribų nustatymą — vėlgi, būtent 
Chestertonas pasiūlė esminę tokios pozicijos kritiką įvertinda- 
mas giljotiną: 


7 Zr. Giorgio Agamben, Le temps qui reste, Paris: Editions Payot and Rivages 2000. 

Giljotina turi daugybę nuodėmių, tačiau reikia pripa- 
žinti ir tai, kad ji užkerta kelią evoliucionizmui. Ašme- 
nys yra geriausias atsakymas į evoliucionistų pamėgtą 
argumentą. Evoliucionistas klausia: „Kur jūs brėžiate 
ribą?“ Revoliucionierius atsako: „Aš brėžiu ją čia, kaip 
tik tarp tavo galvos ir kūno.“ Kiekvieną akimirką turi 
egzistuoti abstrakti teisybė ar neteisybė, jei reikia už- 
simoti kirčiui; privalo būti kažkas amžino, jei reikia 
kažko staigaus. 


Dabar galime suprasti, kodėl Badiou, pavyzdiniam Veiksmo 
teoretikui, prisireikia nuorodos į Amžinybę: veiksmas su- 
voktinas tik kaip Amžinybės įsiveržimas į laiką. Istoricistinis 
evoliucionizmas veda į nesibaigiantį delsimą; konkreti situa- 
cija visuomet perdaug sudėtinga; visuomet reikia atsižvelgti 
ir į kitus aspektus; argumentų „už“ ir „prieš“ svėrimas nie- 
kada nesibaigia... priešingai tokiai laikysenai, perėjimas prie 
veiksmo numato radikalaus ir smarkaus supaprastinimo ges- 
tą, tarsi kirtį per legendinį Gordijaus mazgą: magiška akimir- 
ka, kai nesibaigiančios dvejonės išsikristalizuoja į paprastą 
„taip“ arba „ne“. 

Jeigu atmesime šiuos klaidingus perskaitymus ir at- 
sispirsime pagundai sušvelninti Homo sacer sampratos ra- 
dikalumą, įgysime galimybę analizuoti po Rugsėjo 11-osios 
pasipylusius kvietimus permąstyti kai kuriuos pagrindinius 
modernių žmogiško orumo ir laisvės sampratų elementus. 


© Chesterton, Orthodoxy, p. 116. 

Geras pavyzdys čia galėtų būti Jonathano Alterio skiltis 
Metas pagalvoti apie kankinimus laikraštyje Newsweek, turin- 
ti grėsmingą paantraštę „Tai naujas pasaulis: kad išliktume 
jame, gali netgi labai prireikti senų metodų, apie kuriuos, at- 
rodė, nebegali būti nė kalbos“. Paflirtavęs su Izraelio pasiūly- 
mu įteisinti fizinius ir psichologinius kankinimus ypatingais 
atvejais (kai žinome, kad teroristas belaisvis turi informaci- 
jos, kuri galėtų išgelbėti šimtus gyvybių) ir su „neutraliais“ 
teiginiais iš serijos „Kai kurie kankinimo būdai akivaizdžiai 
veikia“, Alteris apibendrina: 


Kankinimų įteisinti negalime; tai prieštarautų ame- 
rikietiškoms vertybėms. Tačiau netgi ir toliau pasisa- 
kydami prieš Žmogaus teisių pažeidimus visame pa- 
saulyje, privalome blaiviai vertinti kai kurias kovos su 
terorizmu priemones, kaip kad teismo sankcionuota 
psichologinė kvota. Taip pat būsime priversti pagalvoti 
apie kai kurių įtariamųjų perdavimą mažiau skrupu- 
lingiems mūsų sąjungininkams, net jei tai veidmainiš- 
ka. Niekas nesakė, kad viskas bus gražu. 


Tokių teiginių obsceniškumas badyte bado akis. Pirma, kyla 
klausimas, kam prisidengti PPC atakomis kaip pateisinimu? 
Argi pasaulyje nuolatos nevyksta kur kas baisesnių nusikal- 
timų? Antra, kas gi čia naujo? Argi CŽV ištisus dešimtmečius 
nemokė karinių Amerikos sąjungininkų Pietų Amerikoje ir 


ue Newsweek, 5 November 2001, p. 45. 

Trečiajame Pasaulyje kankinimo praktikų? Veidmainystė jau 
tęsiasi ištisus dešimtmečius... Netgi dažnai cituojamas Alano 
Dershowitziaus „liberalus“ argumentas yra įtartinas: „Nesu 
už kankinimus, tačiau, jei jau ketinate jų imtis, velniškai rei- 
kėtų gauti teismo sankciją.“ Numanoma logika — „Kadangi 
vis tiek tai darome, geriau legalizuokime savo veiklą, kad 
išvengtume ekscesų!“ — čia ypač pavojinga: ji įteisina kan- 
kinimus ir taip atveria erdvę neteisėtiems kankinimams. 
Kai, tęsdamas mintį, Dershowitzius argumentuoja, kad „tik- 
sinčios bombos“ situacijoje kankinimai nepažeidžia kalinio 
kaip kaltinamojo teisių (gauta informacija nebus panaudota 
prieš jį teisme ir kankinimai bus vykdomi ne kaip bausmė, 
o tik siekiant apsisaugoti nuo galimų masinių žudynių), jo 
gelminė prielaida kelia dar didesnį nerimą: išeitų, kad žmo- 
nes leistina kankinti ne juos pelnytai baudžiant, bet tik dėl 
to, kad jie kažką žino? Gal tuomet reikėtų įteisinti ir karo 
belaisvių kankinimus, juk jie gali turėti informacijos, kuri 
išsaugotų šimtų mūsų kareivių gyvybes? Taigi, paradoksa- 
lu, bet verčiau jau rinktis ne liberalų Dershowitziaus sąži- 
ningumą, o tariamą „veidmainystę“: gerai, nesunku įsivaiz- 
duoti, kad specifinėje situacijoje, susidūrę su „kaliniu, kuris 
žino“ ir kurio žodžiai gali išgelbėti tūkstančius gyvybių, 
mes griebtumėmės kankinimų - bet netgi tokiu (ar, greičiau, 
kaip tik tokiu) atveju pats svarbiausias dalykas būtų nepa- 
kylėti šio desperatiško pasirinkimo iki universalaus princi- 
po; paklusdami neišvengiamai brutaliai momento būtinybei 
turime tiesiog tai padaryti. Tik taip, negebėdami ar draus- 
dami pakylėti tai, ką privalėjome padaryti, iki universalaus 

principo, išsaugosime kaltės jausmą ir supratimą, kad tai, ką 
padarėme, yra neleistina. 

Trumpai tariant, tokios diskusijos, tokie raginimai „pa- 
žvelgti blaiviai“, kiekvienam autentiškam liberalui turėtų 
būtų ženklas, kad teroristai laimi. Be to, tokie straipsniai kaip 
Alterio, kurie tiesiogiai negina kankinimų, o paprasčiausiai 
paverčia juos teisėta diskusijų tema, tam tikra prasme yra 
daug pavojingesni nei atviras pritarimas kankinimams: kol — 
bent šiuo metu - atviras pritarimas būtų per daug šokiruojan- 
tis ir todėl atmestinas, kankinimų pavertimas teisėta pokal- 
bio tema leidžia mums mėgautis idėja nejaučiant jokio sąžinės 
graužimo („Žinoma, aš prieš kankinimus — kam skauda, jei 
mes paprasčiausiai juos aptarinėjame!“). Kankinimų kaip 
diskusijos temos įteisinimas kur kas radikaliau keičia ideo- 
logines prielaidas ir pasirinkimus nei atviras jų palaikymas, 
nes taip pakeičiamas visas diskusijos laukas, o atviras kan- 
kinimų palaikymas yra idiosinkratiškas požiūris. Problemiš- 
kos čia yra fundamentalios etinės prielaidos: žinoma, galima 
įteisinti kankinimus dėl trumpalaikio išlošio (išgelbėtume 
šimtus gyvybių) — tačiau kokios būtų ilgalaikės pasekmės 
mūsų simbolinei visatai? Kur reikėtų sustoti? Kodėl nekan- 
kinti užkietėjusių nusikaltėlių, tėvo, pagrobusio savo vaiką 
iš išsiskyrusio sutuoktinio?.. Mintis, kad, kartą išleidę džiną 
iš butelio, galėsime jį suvaldyti ir išlaikyti kankinimus „pro- 
tingumo“ ribose, yra blogiausia iš visų liberalių iliuzijų - jau 
vien dėl šios priežasties pavyzdys su „tiksinčia bomba“ yra 
klaidinantis: dažniausiai kankinimų griebiamasi ne siekiant 
išspręsti „tiksinčios bombos“ situaciją, bet dėl visiškai kitų 

priežasčių (nubausti ar psichologiškai palaužti priešą, įbau- 
ginti ir pavergti gyventojus ir pan.). Bet kuri nuosekli etinė 
laikysena privalo visiškai atmesti tokius pragmatinius utili- 
tarinius samprotavimus. Dar daugiau, man ir vėl norisi pa- 
siūlyti paprastą mintinį eksperimentą: įsivaizduokime arabų 
laikraštį, pasisakantį už amerikiečių kalinių kankinimą. Ko- 
kią laviną komentarų apie fundamentalistų barbariškumą ir 
nepagarbą Žmogaus teisėms tai išprovokuotų! Suprantama, 
reikia labai gerai įsisąmoninti, kad mūsų jautrumas kankini- 
mams - t. y. idėja, jog kankinimai yra iš principo nesuderina- 
mi su žmogiškos būtybės orumu - išaugo iš paties modernaus 
kapitalizmo: trumpai tariant, kapitalizmo kritika yra paties 
kapitalizmo ideologinės dinamikos rezultatas, o ne pasekmė, 
atsiradusi jį lyginant su kokiu nors išoriniu standartu. 
Kankinimų tema nebuvo vienkartinis atvejis, ji toliau 
plėtota 2002-iaisiais: balandžio pradžioje, kai amerikiečiai su- 
gavo Abu Zubaydahą, laikytą antru pagal svarbą Al-Qaeda 
vadu, klausimas, „ar jį reikėtų kankinti?“, žiniasklaidoje svars- 
tytas atvirai. Pareiškime, transliuotame per NBC balandžio 
5-ąją, pats Donaldas Rumsfeldas tvirtino pirmenybę teikiąs 
amerikiečių gyvybėms, o ne aukšto rango teroristo žmogaus 
teisėms, ir užsipuolė žurnalistus, kad šie taip susirūpinę Zuba- 
ydaho gerove, taip atvirai paruošdamas kelią kankinimams; 
tačiau prasčiausiai pasirodė Alanas Dershowitzius, kurio ta- 
riamai liberalus atsakymas Rumsfeldui patvirtino kankini- 
mus kaip galimą diskusijų temą — faktiškai jis argumentavo 
panašiai kaip žydų sunaikinimo oponentai legalistai Wannsee 
konferencijoje. Jo abejonės buvo pagrįstos dviem konkrečiais 

argumentais: (1) Zubaydaho atvejis nėra aiškus „tiksinčios 
bombos“ situacijos pavyzdys — kitaip tariant, neįrodyta, jog 
jis žino detales konkrečios numatytos masinės teroristų ata- 
kos, kurios būtų galima išvengti kankinimais išgavus iš jo 
tai, ką jis žino; (2) jį kankinti kol kas nebūtų teisėta - tam pir- 
miausia reikėtų atsiklausti viešosios nuomonės, tada pataisyti 
JAV konstituciją ir viešai paskelbti, kuriose srityse Jungtinės 
Valstijos daugiau nebesilaikys Ženevos Konvencijos, kuri re- 
glamentuoja elgesį su priešo belaisviais... Štai čia liberalizmas 
patyrė visišką etinį fiasko. 

Nuoroda į Wannsee konferenciją čia jokiu būdu nėra re- 
torinis perdėjimas. Jei tikėsime HBO televizijos apie šią kon- 
ferenciją parengta dokumentine drama, vienas senas konser- 
vatyvus teisininkas, sukrėstas siūlomų priemonių implikacijų 
(milijonai neteisėtai sunaikintų žydų), pareiškė protestą: „Bet 
aš tik prieš savaitę lankiausi pas Fiurerį, ir jis mane atsakingai 
patikino, kad nė vienas žydas nenukentės nuo neteisėtų smur- 
tinių veiksmų!“ Susirinkimui pirmininkavęs Reinhardas Hey- 
drichas pažvelgė jam į akis ir, pašaipiai šypsodamasis, atsakė: 
„O aš esu įsitikinęs, kad, jei vėl pateiktumėte jam tą patį klau- 
simą, jis jus patikintų dar kartą!“ Sutrikęs teisėjas suvokė, kad 
nacių diskursas veikia dviem lygmenimis; kad atvirus jų pa- 
sisakymus papildo obsceniška, viešai neskelbiama išvirkščioji 
pusė. Jei galime pasikliauti išlikusia teismo procesų medžiaga, 
konferencijos metu tai ir buvo pagrindinis nesutarimas tarp 
„griežtajai linijai“ atstovaujančių vadovų ir „legalistų“ kaip 
kad teisėjas, parengęs rasinius Niurnbergo įstatymus: nors jis 
aistringai pabrėžė savo neapykantą žydams, vis dėlto atkakliai 

laikėsi nuomonės, kad siūlomos radikalios priemonės neturi 
reikiamo teisinio pagrindo. Tad „legalistams“ problemiškas 
atrodė ne pats priemonių pobūdis ir juolab ne antisemitizmas 
kaip toks, bet tai, kad tokios priemonės nebuvo numatytos 
įstatymuose — jie pabijojo pažvelgti į sprendimo prarają, ne- 
pridengtą Įstatymo didžiuoju Kitu, teisine legitimacijos fikcija. 
Šiandien, postpolitiniais Homo sacer gyvenimo reguliavimo 
laikais, nebeliko ir šios paskutinės nacių legalistų išlygos: ne- 
bėra poreikio administracines priemones slėpti po teisiniu di- 
džiuoju Kitu. | 

Netikėtas šios paralegalios ,,biopolitikos”, kai admi- 
nistracinės priemonės laipsniškai pakeičia Įstatymo valdžią, 
pirmtakas buvo autoritarinis Alfredo Stroessnerio dešiniųjų 
režimas Paragvajuje septintajame aštuntajame dešimtmečiais, 
išskirtinės padėties logiką išplėtojęs iki nepranokto absurdiško 
kraštutinumo. Valdant Stroessneriui, konstitucinės santvarkos 
požiūriu Paragvajus buvo „normali“ parlamentinė demokrati- 
ja, kurios piliečiams garantuotos visos laisvės; tačiau, kadangi, 
pasak Stroessnerio, vyko pasaulinė kova tarp laisvės ir komu- 
nizmo ir dėl to visi mes atsidūrėme nepaprastoje padėtyje, visiš- 
kas konstitucijos įsigaliojimas atidėtas visam laikui ir paskelbta 
nuolatinė nepaprastoji padėtis. Ši padėtis būdavo nutraukiama 
tik vieną dieną kas keturi metai, rinkimų dieną, kad galėtų 
įvykti laisvi rinkimai, kurie 90-ties procentų dauguma įteisintų 
Stroessnerio Kolorado partijos valdžios pranašumą prieš opo- 
nentus komunistus... Paradoksalu, bet nepaprastoji padėtis čia 
buvo normali būsena, o „normali“ demokratinė laisvė buvo tik 
trumpam įgyvendinama išimtis. 

Ar šis keistas režimas neišpranašavo radikalių pasek- 
mių tendencijos, aiškiai matomos mūsų liberaliose demokra- 
tinėse visuomenėse po Rugsėjo 11-osios? Ar šiandieninė glo- 
balios nepaprastosios padėties kovoje su terorizmu retorika 
nepateisina vis didesnių įstatymų ir kitų teisių suvaržymų? 
Johno Ashcrofto tvirtinimas, kad „teroristai Amerikos laisvę 
panaudoja prieš mus kaip ginklą“, neramina akivaizdžia, nors 
garsiai ir neišsakyta, išvada: taigi, jei norime „mus“ apginti, 
turime apriboti savo laisves... Aukščiausių Amerikos pareigū- 
nų, ypač Donaldo Rumsfeldo ir Johno Ashcrofto, gausūs itin 
problemiški vieši pareiškimai, taip pat staigus „amerikietiško 
patriotizmo“ protrūkis po Rugsėjo 11-osios (visur vėliavos ir 
t. t.) rodo būtent nepaprastosios padėties logiką: įstatymo val- 
džia potencialiai sustabdoma; Valstybei reikėtų leisti teigti 
savo suverenumą be „perdėtų“ teisinių apribojimų, nes, kaip 
iškart po Rugsėjo 11-osios pasakė prezidentas Bushas, Ame- 
rika atsidūrė karo padėtyje. Problema ta, kad būtent Amerika 
akivaizdžiai nėra karo padėtyje, bent jau ne senąja, įprasta šio 
žodžio prasme (didžiajai daugumai žmonių kasdienis gyveni- 
mas tęsiasi toliau, o karas tėra išskirtinai valstybinių tarnybų 
reikalas): taip nutrinamas pats skirtumas tarp karo padėties ir 
taikos padėties; prasideda laikai, kai konkreti taikos padėtis 
tuo pačiu metu gali būti ir nepaprastoji padėtis. 

Tokie paradoksai taip pat paaiškina, kaip šios dvi nepa- 
prastosios padėties logikos siejasi viena su kita: šiandieninis 
liberalus totalitarinis „karo su terorizmu“ nepaprastumas ir 
autentiška revoliucinė nepaprastoji padėtis, kurią pirmasis arti- 
kuliavo šv. Paulius, kalbėdamas apie artėjančią „laiko pabaigą“. 

Atsakymas čia aiškus: kai valstybinė institucija paskelbia nepa- 
prastąją padėtį, tai iš esmės yra dalis desperatiškos strategijos 
išvengti tikrosios nepaprastosios padėties ir grįžti prie „norma- 
lios gyvenimo tėkmės“. Visi reakciniai „nepaprastosios padė- 
ties“ paskelbimo atvejai turi vieną bendrą bruožą: jie visi būna 
nukreipti prieš masinius neramumus („sumaištį“) ir pristato- 
mi kaip ryžtas atstatyti normalumą. Argentinoje, Brazilijoje, 
Graikijoje, Čilėje, Turkijoje kariškiai paskelbdavo nepaprastąją 
padėtį, kad suvaldytų visuotinio politizavimo „chaosą“: „Šią 
beprotybę būtina sustabdyti; žmonės privalo grįžti prie savo 
kasdienių užsiėmimų, reikia dirbti toliau!“ Taigi, reakcinis ne- 
paprastosios padėties skelbimas reiškia desperatišką gynybą 
nuo tikrosios nepaprastosios padėties. 

Pažvelkime atidžiau, kas iš tiesų nauja sąraše tų septy- 
nių šalių, kurias JAV laiko galimais savo branduolinio ginklo 
taikiniais (čia minimi ne tik Irakas, Iranas ir Šiaurės Korėja, 
bet taip pat Kinija ir Rusija): problemiškas ne pats sąrašas, bet 
jo prielaida — akivaizdu, kad čia atsisakoma Šaltojo karo metu 
galiojusios auksinės taisyklės, pagal kurią supervalstybės vie- 
šai skelbė, kad jokiomis aplinkybėmis nepanaudos branduoli- 
nio ginklo pirmos. Atominio ginklo naudojimas suvoktas kaip 
Beprotybė (MADness), Garantuotas Abipusis Susinaikinimas 
(Mutually Assured Destruction), kuris paradoksaliai užtikrino, 
kad joks konfliktas neperžengs tam tikros ribos. Dabar JAV 
atšaukė šį įsipareigojimą ir paskelbė, kad yra pasirengusi pir- 
moji panaudoti branduolinį ginklą kaip dalį karo su terorizmu 
veiksmų, taip panaikindama didžiulį skirtumą tarp paprasto 
ir branduolinio karo, tai yra, branduolinį ginklą paversdama 

„normalia“ karo priemone. Beveik kyla pagunda pasitelk- 
ti Kanto filosofines sąvokas: Šaltojo karo metu branduolinių 
ginklų statusas buvo „transcendentinis“, netgi noumeninis (jie 
nebuvo skirti naudoti jokiame tikrame kare; greičiau jie žymė- 
jo visiškos destrukcijos ribą, kurios „empiriniame“ kare reikė- 
jo vengti); o dabar, pagal naująją Busho doktriną, branduolinis 
ginklas tampa tik dar vienu empiriniu („patologiniu“) karo 
elementu. 

Kitas tų pačių permainų aspektas: 2002-ųjų vasarį buvo 
paskelbtas — bet netrukus atidėtas - planas įkurti Strateginio po- 
veikio tarnybą, kurios vienas iš uždavinių buvo netiesos sklei- 
dimas užsienio žiniasklaidoje, siekiant propaguoti JAV įvaizdį 
pasaulyje. Problema čia — ne tiek atviras pritarimas melui, kiek 
logika, pastebėta garsiame posakyje: „Jei yra kas nors blogiau 
už meluojantį žmogų, tai Žmogus, nesugebantis laikytis savo 
melų!“ (Čia nuoroda į vienos moters pasipiktinimą savo meilu- 
žiu, kuris norėjo visų įmanomų sekso formų, išskyrus tiesiogi- 
nę penetraciją, kad nereikėtų meluoti savo žmonai sakant, kad 
jis nepalaiko seksualinių santykių su kita moterimi - trumpiau 
tariant, jis norėjo „padaryti“ ją Klintono būdu. Ta moteris buvo 
visiškai teisi, sakydama, kad tokiomis aplinkybėmis atviras 
melas - nesantuokinių seksualinių ryšių neigimas - būtų buvęs 
kur kas sąžiningesnis nei meilužio pasirinktas būdas meluoti, 
prisidengus tiesa.) Tad nekeista, kad to plano greitai atsisakyta: 
vyriausybės agentūra, atvirai skelbianti, kad vienas iš jos tikslų 
yra skleisti melą, pasmerkta žlugti. Suprantama, tai reiškia, kad 
melas ir toliau bus oficialiai skleidžiamas, tačiau vyriausybės 
agentūros, tiesiogiai skirtos melui, idėja buvo paprasčiausiai 

pernelyg sąžininga - ją reikėjo atšaukti kaip tik tam, kad melų 
platinimas būtų veiksmingas. 

Čia reikia išmokti Carlo Schmitto pamoką: draugo ir 
priešo skirtis niekada nėra paprasta faktinio skirtumo repre- 
zentacija: priešas pagal apibrėžimą visada — bent iš dalies - yra 
nematomas; jis atrodo kaip vienas mūsų; jo neįmanoma tiesio- 
giai atpažinti — štai kodėl didžioji politinės kovos problema ir 
užduotis yra pateikti ar (ir) sukonstruoti atpažįstamą priešo 
atvaizdą. (Štai kodėl žydai yra priešas par excellence: jie ne tik 
slepia savo tikrąjį veidą ar kontūrus — kur kas svarbiau tai, kad 
po jų apgaulinga išore galiausiai nieko nėra. Žydams trūksta 
tos „vidinės formos“, kuri būdinga bet kuriam tikram nacio- 
naliniam identitetui: jie yra nenacija tarp nacijų; jų nacionalinę 
substanciją sudaro būtent substancijos stoka, beformis, bega- 
linis plastiškumas...) Trumpiau tariant, „priešo atpažinimas“ 
visuomet yra performatyvi procedūra, kuri, kitaip nei apgau- 
lingos išorės, nušviečia ir (ar) konstruoja „tikrąjį“ priešo veidą. 
Schmittas čia kalba apie kantišką Einbildungskraft kategoriją, 
transcendentalią vaizduotės galią: kad atpažintum priešą, ne- 
užtenka jį konceptualiai priskirti jau turimoms kategorijomis; 
reikia „schematizuoti“ loginę Priešo figūrą, suteikti jai kon- 
krečius, apčiuopiamus bruožus, kurie ją paverstų geru neapy- 
kantos ir kovos taikiniu. 

Po 1990-ųjų, kai žlugo komunistinės valstybės, Šaltojo 
karo metais įkūnijusios Priešą, Vakarų vaizduotės galiai pra- 
sidėjo sąmyšio ir neveiksnumo dešimtmetis, kai imta ieškoti 
tinkamų Priešo figūros „schematizacijų“ tarp narkotikų kar- 
telių bosų ir karo vadų iš vadinamųjų „niekšingų valstybių“ 

(Saddamas, Noriega, Aididas, Miloševičius...) — blaškytasi, 
taip ir neapsistojant prie vieno centrinio vaizdinio. Vaiz- 
duotė atgavo savo galią tik po Rugsėjo 11-osios, sukurdama 
Osamos Bin Ladeno, islamo fundamentalisto par excellence, ir 
Al-Qaeda, jo ,nematomo” tinklo, vaizdinius. Tai reiškia dar 
ir štai ką: mūsų pliuralistinės, tolerantiškos liberalios demo- 
kratijos išlieka giliai „šmitiškos“ — jos vis dar remiasi poli- 
tine Einbildungskraft, aprūpinančia jas atitinkama „nemato- 
mo“ Priešo figūra. Anaiptol nesuspenduodamas „binarinės“ 
Draugo ir Priešo logikos, faktas, kad šis Priešas apibrėžiamas 
kaip fundamentalistinis pliuralistinės tolerancijos oponen- 
tas, tiesiog suteikia jai refleksyvumo. Žinoma, tokios „renor- 
malizacijos“ kaina yra ta, kad Priešo figūra iš esmės pasikei- 
čia: tai jau nebe Blogio Imperija, tai yra, kita teritorinė esybė 
(valstybė ar valstybių grupė), bet nelegalus, slaptas — beveik 
virtualus — pasaulinis tinklas, kur įstatymų nesilaikymas 
(nusikalstamumas) sutampa su „fundamentalistiniu“ etiniu 
religiniu fanatizmu. O kadangi ši esybė neturi pozityvaus 
teisinio statuso, susidariusi situacija reiškia tarptautinės 
teisės, kuri — bent jau nuo modernybės pradžios - reguliavo 
santykius tarp valstybių, pabaigą. 

Priešas atlieka mūsų ideologinės erdvės „apsiuvo“ (La- 
cano point de capiton) funkciją, jis suvienija daugybę faktinių 
politinių oponentų, su kuriais sąveikaujame kovose. Taip sta- 
linizmas ketvirtajame dešimtmetyje konstravo Imperialistinį 
Monopolio Kapitalą, kad įrodytų, jog fašistai ir socialdemokra- 
tai („socialfašistai“) yra „broliai dvyniai“, „kairioji ir dešinioji 
monopolio kapitalo rankos“. Lygiai taip pat nacizmas konstravo 

„plutokratų bolševikų sąmokslą“, kaip bendrą veiksnį, keliantį 
grėsmę vokiečių tautos gerovei. Capitonnage reiškia šią operaciją, 
kuri leidžia mums identifikuoti ir (ar) konstruoti vieną vienin- 
telę instituciją, kuri veiksmingai „tampo virveles“ už daugybės 
faktinių priešininkų nugarų. Argi ne lygiai tas pat pasakytina 
apie nūdienos „karą su terorizmu“? Ar Priešo teroristo figūra 
irgi nėra dviejų priešingų figūrų, reakcingo „fundamentalisto“ 
ir kairiojo protestuotojo, kondensatas? Bruce'o Barcotto straips- 
nio, publikuoto New York Times Magazine 2002-ųjų balandžio 
7-aja, sekmadienį, antraštė „Naminio terorizmo spalva yra ža- 
lia“ pasako viską: ne dešinieji fundamentalistai yra atsakingi 
už Oklahomos bombardavimą ir, tikriausiai, už juodligės pani- 
ką, bet žalieji, kurie nežudė nė vieno žmogaus. 

Iš tiesų neraminantis visų šių reiškinių bruožas yra ši- 
tas metaforinis signifikanto „teroras“ universalizavimas. Antai 
Amerikos TV kampanijos prieš narkotikus 2002-ųjų pavasarį 
žinia buvo tokia: „Perki narkotikus — savo pinigais remi teroris- 
tus!“; taip „teroras“ laipsniškai pakylėjamas iki slapto universa- 
laus visų socialinių blogybių ekvivalento. 

Kaip mėgo pabrėžti Freudas, sapnai, jog nuogas atsidūrei žmo- 
nių minioje, nerimą kelia iš esmės todėl, kad, atrodo, tavo nuo- 
gybė nieko netrikdo: žmonės paprasčiausiai praeina pro tave, 
tarsi viskas būtų normalu... Argi tai neprimena siaubingos 
kasdienio rasistinio smurto scenos, kurios liudininkas buvau 
Berlyne 1992-aisiais? Iš pradžių man pasirodė, kad priešingoje 
gatvės pusėje vokietis ir vietnamietis paprasčiausiai žaidžia 
kažkokį draugišką Žaidimą, sukasi aplink vienas kitą tarsi šok- 
tų sudėtingą šokį — ne iš karto supratau, kad tai, ką matau, yra 
tikras rasistinis išpuolis: kur tik sutrikęs ir išsigandęs vietna- 
mietis pasisukdavo, vokietis užtverdavo jam kelią, tarsi saky- 
damas — Cia, Berlyne, tau nėra kur eiti, nėra vietos. Mano pradinį 
nesupratimą lėmė dvi priežastys: pirmiausia, vokiečio išpuolis 
buvo atliekamas keistai, tarsi kodifikuotai, neperžengiant tam 
tikros ribos ir nesiryžtant užpulti vietnamiečio fiziškai; iš es- 
mės jis taip jo ir nepalietė, tik užtvėrė kelią. Antroji priežastis, 
žinoma, buvo tai, kad pro šalį ėję žmonės (viskas vyko judrioje 
gatvėje, ne tamsiame kampe!) paprasčiausiai nekreipė - arba, 
greičiau, apsimetė, kad nekreipia - dėmesio: skubėdami pro šalį 
jie nukreipdavo žvilgsnius tarsi nieko ypatinga nebūtų vykę. 
Ar skirtumas tarp tokio „švelnaus“ kabinėjimosi ir brutalios 
skustagalvio neonacio atakos — viskas, kas šiandien skiria civi- 
lizaciją nuo barbarybės? Ar toks „švelnus“ kabinėjimasis nėra 
tam tikra prasme netgi blogesnis? Būtent jis leido praeiviams 
nekreipti dėmesio ir priimti įvykį kaip normalų, kas vargu ar 

būtų įmanoma tiesioginio brutalaus fizinio užpuolimo atveju. 
Čia norisi pasakyti, kad labai panašiai elgiamės, taikome tam 
tikrą etinį epoche tada, kai kitą traktuojame kaip Homo sacer — 
tad kaip mums rasti išeitį iš šios keblios padėties? 

2002-ųjų sausio ir vasario mėnesiais Izraelyje būta epo- 
chinio įvykio: šimtai rezervistų susitarė tarpusavyje ir atsisakė 
tarnauti okupuotose teritorijose. Sie refusenikai (refuseniks — taip 
juos pavadino) nebuvo paprasti „pacifistai“: viešuose pareiški- 
muose jie pabrėžė atlikę savo pareigą kovoti už Izraelį kariau- 
dami su Arabų valstybėmis — kai kurie iš jų tada itin pasižy- 
mėjo. Jie paprasčiausiai sakė (etiniame akte visuomet esama 
kažko paprasta) negalį sutikti kautis „tam, kad užvaldytų, iš- 
varytų iš namų, marintų badu ir pažemintų visą tautą“. Jų tei- 
giniai buvo pagrįsti nuodugniais žiauraus Izraelio gynybinių 
pajėgų elgesio aprašais, pradedant vaikų Zudymu ir baigiant 
palestiniečių nuosavybės naikinimu. Štai kaip apie „košma- 
rišką [okupuotų] teritorijų realybę“ protestuotojų tinklalapyje 
(seruv.org.il) pasakoja Gilis Nemeshas: 


Mano draugai — vertę senyvą Žmogų apsigėdinti, žalo- 
ję vaikus, prievartavę Žmones dėl pramogos, o vėliau 


ý Gražūs, istoriškai lemtingi posakiai dažniausiai būna tautologinės banaly- 
bės - nuo Rosos Luxemburg „laisvė yra laisvė tiems, kurie mąsto kitaip“ iki garsiojo 
Michailo Gorbačiovo perpėjimo nepasirengusiems prisidėti prie jo perestroikos: „Tuos, 
kurie pavėluos, nubaus pats gyvenimas.“ Taigi, svarbus buvo ne šių frazių turinys, bet 
jų struktūrinis vaidmuo - jei Luxemburg frazę būtų ištaręs koks nors liberalus bolševi- 


kinės revoliucijos kritikas, ji seniai būtų išsitrynusi iš atminties. 

gyręsi tuo, kvatoję iš šito baisaus brutalumo. Nema- 
nau, kad vis dar noriu vadinti juos draugais. Jie leido 
sau prarasti žmogiškumą — ne dėl to, kad būtų buvę 
nepaprastai Žiaurūs, o dėl to, kad nepasivargino elgtis 
kitaip. 


Taigi, tam tikra realybė tapo matoma ir suvokiama: daugybės 
smulkių — ir ne tokių smulkių — sisteminių kasdienių pažemi- 
nimų, kuriuos patyrė palestiniečiai, realybė: kaip palestinie- 
čiai ir netgi Izraelio arabai (oficialiai laikomi visateisiais IZ- 
raelio piliečiais) diskriminuojami skirstant vandenį, tvarkant 
nuosavybės reikalus ir pan. Tačiau dar baisesnė yra sisteminė 
psichologinio žeminimo „mikropolitika“: iš esmės su palesti- 
niečiais elgiamasi kaip su prasikaltusiais vaikais, kuriuos rei- 
kia grąžinti į doros kelią griežtai disciplinuojant ir baudžiant. 
Tik pagalvokime apie absurdiškumą situacijos, kai bombar- 
duojamos palestiniečių saugumo pajėgos, tuo pat metu spau- 
džiant jas imtis griežtų priemonių prieš Hamas teroristus. 
Kaip galima tikėtis jas išsaugosiant bent minimalų autoritetą 
Palestinos gyventojų akyse, jeigu jos kasdien žeminamos ata- 
komis ir, dar daugiau, manymu, kad jos tiesiog tas atakas kęs, 
nes, jei bandytų gintis ir smogtų atgal, būtų vėl apkaltintos 
terorizmu? 2002-ųjų kovo pabaigoje situacijos absurdiškumas 
pasiekė apogėjų: patys užspendėme ir izoliavome Arafatą jo 
trijuose kambariuose apsuptoje Ramalos teritorijoje, tuo pat 
metu reikalaudami, kad jis sustabdytų teroro veiksmus, tarsi 
jis turėtų absoliučią valdžią palestiniečiams... Trumpai tariant, 
ar Izraelio elgesys su Palestinos valdžia (karinis jos puolimas, 

reikalaujant, kad ji suvaldytų savo teritorijoje esančius tero- 
ristus) nėra savotiškas pragmatinis paradoksas, kai tiesioginį 
pranešimą (įsakymą sustabdyti terorą) apverčia netiesioginis, 
slypintis pačiame tiesioginio pranešimo perdavimo būde? Juk 
visiškai akivaizdu, kad taip Palestinos valdžia stumiama į nej- 
manomą padėtį: kaip ji gali suvaldyti savo žmones apšaudoma 
izraeliečių? Tad ar nėra taip, kad tikrasis netiesioginis prane- 
šimas yra kaip tik priešingas: mes reikalaujame, kad jūs mums 
priešintumėtės — tada mes galėsime teisėtai jus sutraiškyti? Kitaip 
tariant, kas, jei tikrasis izraeliečių įsiveržimo į Palestinos teri- 
toriją tikslas yra ne užkirsti kelią būsimoms teroristų atakoms, 
bet faktiškai „sudeginti visus tiltus“, įkaitinti neapykantą iki 
tokio lygio, kad artimoje ateityje nebūtų įmanomas joks taikus 
[konflikto] sprendimas? 

Amerikiečių požiūrio absurdiškumą puikiai išreiškė 
Newto Gingricho TV komentaras 2002-ųjų balandžio 1-ąją: 
„Kadangi Arafatas iš esmės yra teroristinės organizacijos 
vadas, turėsime jį nušalinti ir pakeisti nauju, demokratiškai 
išrinktu lyderiu, kuris būtų pasiruošęs tartis su Izraelio vy- 
riausybe.“ Ir tai ne tuščias paradoksas, o realybės dalis: Hami- 
das Karzajus Afganistane jau yra toks „demokratinis lyderis, 
primestas iš išorės“. Kai Karzajų, Afganistano „laikiną lyderį“, 
amerikiečių įtaisytą 2001-ųjų lapkritį, rodo mūsų žiniasklaida, 
jis visuomet dėvi tuos pačius drabužius, kurie išties atrodo pa- 
traukli, modernizuota tradicinio afganų rūbo versija (vilnonė 
kepurė ir megztinis, pasivilktas po kiek modernesniu paltu ir 
t. t.) — taip savo išore jis tarsi patvirtina savo misiją suderinti 
modernizaciją su geriausiomis senųjų Afganų tradicijomis... 

Kurgi ne, juk jo drabužius kūrė garsiausias Vakarų madų di- 
zaineris! Kaip toks, Karzajus yra geriausia dabartinės paties 
Afganistano padėties metafora. Tikroji problema, be abejo, sly- 
pi štai kur: kas, jei jokios „tikrai demokratinės“ (amerikietišką- 
ja šio žodžio prasme, žinoma) tyliosios daugumos Palestinoje 
paprasčiausiai nėra? Kas, jei „naujasis, demokratiškai išrinktas 
lyderis“ pasirodytų besąs netgi dar aršiau nusiteikęs prieš IZ- 
raelį, kadangi Izraelis iš tikrųjų sistemingai taiko kolektyvinės 
atsakomybės ir bausmės logiką, griaudamas visos išplėstinės 
įtariamo terorizmu asmens šeimos namus? Svarbiausia čia ne 
savavališkas žiaurus elgesys kaip toks, bet, greičiau, tai, kad 
palestiniečiai okupuotose teritorijose paverčiami Homo sacer, 
drausminių priemonių ir (ar) netgi humanitarinės pagalbos 
objektu, bet ne visateisiais piliečiais. Refusenikai padarė štai ką: 
nuo Homo sacer perėjo prie „artimo“ — palestiniečius jie suvokia 
ne kaip „lygius visateisius piliečius“, bet kaip artimus griežtai 
judėjiška krikščioniška prasme“ Faktiškai tai yra sunkusis eti- 
nis išbandymas nūdienos izraeliečiams: „Mylėk savo artimą!“ 
reiškia „Mylėk palestinietį!“ (kuris yra jų artimas par exellence) 
arba nereiškia visiškai nieko. 

Refusenikų poelgio neįmanoma pervertinti, nors — at- 
kreipkite dėmesį - žiniasklaida bandė jį sumenkinti. Toks ribos 


* Čia reikėtų atkreipti dėmesį į skirtumą tarp šios judėjiškos krikščioniškos arti- 
mo meilės ir, pavyzdžiui, budistinės užuojautos kenčiantiesiems: ši užuojauta nėra nu- 
kreipta į „artimą“ nerimą keliančio Kito geismo gelmės prasme, bet, galiausiai, į kančią, 
bendrą žmonėms ir gyvūnams (todėl, kaip skelbia reinkarnacijos doktrina, žmogus gali 


atgimti gyvūnų). 

nubrėžimo gestas, atsisakymas dalyvauti yra autentiškas etinis 
veiksmas. Būtent čia, tokiuose poelgiuose — kaip pasakytų šven- 
tasis Paulius — išties nebelieka žydų ar palestiniečių, visateisiy 
valstybės narių ir Homo sacer... Čia galime nesigėdydami būti 
platonikais: šis „Ne!“ žymi stebuklingą momentą, kai į laikiną 
empirinės realybės sferą akimirksniu įžengia amžinas Teisingu- 
mas. Tokių momentų jsisamoninimas yra geriausias priešnuodis 
nuo antisemitinės pagundos, neretai aiškiai nesvetimos Izraelio 
politikos kritikams. Dabartinės pasaulinės situacijos trapumą 
geriausiai atskleidžia nesudėtingi mintiniai eksperimentai: jei 
sužinotume, kad gyvybei žemėje iškilo pavojus (pavyzdžiui, 
kad didžiulis asteroidas neišvengiamai kliudys žemę po aštuo- 
nių mėnesių), kokios nereikšmingos ir juokingos staiga taptų 
visos aistringos ideologinės politinės mūsų kovos... Kita vertus, 
jei (ir tokia galimybė kur kas labiau įtikėtina) įvyktų precedento 
neturintis teroristinis išpuolis (pavyzdžiui, branduolinis spro- 
gimas sunaikintų Vašingtoną ir Niujorką arba cheminis ginklas 
išžudytų milijonus Žmonių), kaip tai pakeistų mūsų visą situa- 
cijos suvokimą? Atsakyti į šį klausimą ne taip paprasta, kaip gali 
pasirodyti. Kas netgi tokios pasaulinės katastrofos akivaizdoje 
neatrodytų nei juokinga, nei nereikšminga, tai „neįmanomi“ 
etiniai aktai. Ypač dabar (2002-ųjų pavasarį), kai izraeliečius ir 
palestiniečius įtraukė uždaras smurto ratas, vis labiau įsukamas 
savo paties dinamikos, kurios, regis, nebegali sustabdyti netgi 
Amerikos įsikišimas — tik stebuklingas Veiksmas gali šitą ratą 
pralaužti. 

Šiandieną mūsų pareiga — stebėti tokius aktus, tokius 
etinius momentus. Didžiausia nuodėmė - ištirpdyti juos 

apgaulingame „niekas nėra tyras“ universalume. Galima, aiš- 
ku, tą Žaidimą žaisti ir išlošti dvigubai: išlaikyti savo mora- 
linį pranašumą prieš tuos, kurie įsitraukė į kovą („galiausiai 
visi jie vienodi“), ir išvengti sudėtingo uždavinio prisiimti 
atsakomybę, analizuoti padėtį ir pasirinkti vieną pusę. Pas- 
taraisiais metais atrodo, kad pokarinis antifašistinis paktas iš 
lėto ima byrėti: nuo istorikų revizionistų iki Naujosios Deši- 
nės populistų — buvę tabu griūva... Paradoksalu, jog šio pakto 
ardytojai remiasi ne kuo kitu, o liberalia universalizuota vik- 
timizacijos logika: be abejo, fašizmo aukų būta, bet kaip su 
kitomis aukomis, pokario trėmimų? Kaip su tais vokiečiais, 
kuriuos 1945 metais iškeldino iš jų namų Čekoslovakijoje? 
Nejau jie neturi jokios teisės į (finansinę) kompensaciją?" Ši 
keista pinigų ir viktimizacijos jungtis yra viena iš nūdienos 
pinigų fetišizmo formų, o gal net pati jo „tiesa“: nors dau- 
gelis kartoja, kad Holokaustas buvo absoliutus nusikaltimas, 
niekas nepraleidžia progos pasamprotauti apie atitinkamą 
finansinę kompensaciją už jį... Tad pagrindinis šito revizio- 
nizmo aspektas yra kaltės dėl 2-ojo pasaulinio karo reliaty- 
vizavimas, pasitelkiant argumento „O ar Sąjungininkai taip 
pat be jokio reikalo nesubombardavo Dresdeno?“ variacijas. 
Naujausią itin ryškų pavyzdį pateikia karas buvusioje Jugos- 
lavijoje. Dešimtojo dešimtmečio pradžioje Bosnijoje ne visi 
konflikto dalyviai žaidė tą patį nacionalizmo žaidimą - vie- 
nu metu bent jau Sarajevo vyriausybė, kitaip nei kitos etninės 
7 Argi ne tas pats pasakytina apie antiabortines kampanijas? Argi jos taip pat 


nedalyvauja liberalioje globalios viktimizacijos logikoje, pratęstoje iki negimusiųjų? 

frakcijos, pasisakė už multietninę Bosniją ir už Tito Jugoslavi- 
jos palikimą, taigi, kitaip nei kiti, siekę savos grupės etninio 
dominavimo, tikrai laikėsi etinės pozicijos. Todėl susidariu- 
sios situacijos tiesa nebuvo „Miloševičius, Tudjmanas, Izetbe- 
govičius — visi jie galiausiai vienodi“: toks apibendrinimas, 
iš saugaus atstumo paskelbiantis universalų atmetantį nuos- 
prendj, yra pati tikriausia etinės išdavystės forma. Ypač liū- 
dna, kad netgi Tarigas Ali, savo šiaip jau geroje analizėje apie 
NATO intervenciją Jugoslavijoje, įkliūva į šiuos spąstus: 


Įsitikinimas, kad dėl visko kaltas vienas Miloševičius, 
yra vienpusiškas ir klaidingas, nes nuima atsakomybę 
nuo Slovėnijos, Kroatijos ir Vakarų politikų, leidusių 
jam pasiekti savo tikslą. Galima, pavyzdžiui, teigti, kad 
lemiantis tragiško šalies suirimo veiksnys buvo slovė- 
nų egoizmas, kai jie atidavė bosnius ir albanus, kartu 
su nenacionalistiškai nusiteikusiais serbais ir kroatais, 
sudraskyti vilkams“ 


Galima visiškai sutikti, kad kitiems irgi tenka atsakomybė už 
Miloševičiaus veiksmus, nes jie „leido jam pasiekti savo tiks- 
lą“, nes noriai priėmė jį kaip „stabilumo garantą“ ir toleravo jo 
„ekscesus“ tikėdamiesi sudaryti su juo sandėrį; taip pat galima 
sutikti, kad tokia laikysena iš tikrųjų buvo būdinga Slovėnijos, 
Kroatijos ir Vakarų politikams (pavyzdžiui, tikrai yra pagrindo 
įtarti, kad slovėnų palyginti lengvai pasiekta nepriklausomybė 


= Tariq Ali, „Springtime for NATO”, New Left Review 234 (March-April 1999), p. 70. 

neapsiėjo be tylaus neformalaus slovėnų vadovų susitarimo su 
Miloševičiumi, kurio „didžiajai Serbijai“ Slovėnijos nereikėjo). 
Tačiau čia reikia pridurti du dalykus. Pirma, šis argumentas 
numato, kad kitų atsakomybė yra visai kitokio pobūdžio nei 
Miloševičiaus: pabrėžiama ne kad „visi jie buvo vienodai kalti, 
dalyvaudami nacionalistinėje beprotybėje“, bet kad kitų kaltę 
sudaro nepakankamas griežtumas Miloševičiui, nesipriešini- 
mas jam besąlygiškai, bet kokia kaina. Antra, šis argumentas 
neatsižvelgia į tai, kad tą patį priekaištą dėl „egoizmo“ galima 
taikyti visiems konflikto dalyviams, netgi musulmonams, ku- 
rie buvo didžiausia to karo (pirmojo etapo) auka: kai Slovėnija 
paskelbė nepriklausomybę, bosnių lyderiai atvirai parėmė Ju- 
goslavijos armijos intervenciją į Slovėniją, užuot tada rizikavę 
konfrontuoti, ir taip prisidėjo prie savo pačių vėlesnio tragiško 
likimo. Tad musulmonų strategija pirmaisiais konflikto me- 
tais irgi pasižymėjo oportunizmu: jos slapta logika buvo „Te- 
gul slovėnai, kroatai ir serbai nuleidžia vieni kitiems kraują, 
kol neteks jėgų, o tada, jų konfliktui pasibaigus, mes gausime 
Bosnijos nepriklausomybę ir mums neteks už tai brangiai mo- 
kėti“. (Vienas iš ironiškų Jugoslavijos-Kroatijos karo aspektų, 
kad pulkininkas Arifas Dudakovičius, legendinis bosnių va- 
das, sėkmingai apgynęs apgultą Bihačo regioną nuo Bosnijos 
serbų armijos, prieš du metus vadovavo Jugoslavijos armijos 
daliniams, kurie buvo apgulę kroatų pajūrio miestą Zadarą!) 
Fakte, kad Vakarai galiausiai įsikišo dėl Kosovo, esama 
tam tikro poetinio teisingumo — neuzmirskime, kad būtent 
ten viskas ir prasidėjo, kai į valdžią atėjo Miloševičius. Jo iš- 
kilimą legitimavo pažadas ištaisyti nevisateisę Serbijos padėtį 

Jugoslavijos federacijoje, ypač dėl albanų „separatizmo“. Al- 
banai buvo pirmasis Miloševičiaus taikinys; vėliau jo rūsty- 
bė atsigręžė prieš kitas Jugoslavijos respublikas (Slovėniją, 
Kroatiją, Bosniją), kol, galiausiai, konflikto židinys sugrįžo į 
Kosovą — susidarė uždara Likimo kilpa, strėlė, apsukusi rata, 
sugrįžo pas tą, kuris ją paleido išlaisvindamas etninių aistrų 
šmėklą. Šitą labai svarbu prisiminti: Jugoslavijos griūtį pradėjo 
ne slovėnų „atskilimas“ ir jo sukeltas domino efektas (pirma 
Kroatija, tada Bosnija, vėliau Makedonija...); viskas prasidėjo 
nuo Miloševičiaus konstitucinių reformų 1987-aisiais, kai iš 
Kosovo ir Vojvodinos buvo atimta ribota autonomija ir tai ne- 
pataisomai pažeidė trapią pusiausvyrą, kuria grįstas Jugosla- 
vijos stabilumas. Nuo to momento Jugoslavija tęsė egzistenciją 
tik todėl, kad dar nepastebėjo esanti jau mirusi, kaip ta katė iš 
animacinio filmo, einanti viršum bedugnės oru ir nukrentanti 
tik tada, kai supranta, kad po kojomis nebėra žemės... Valdžią 
Serbijoje užgrobus Miloševičiui, Jugoslavija galėjo išlikti tik 
pasirinkusi vieną iš dviejų: arba Jugoslavija, valdoma serbų, 
arba kokia nors radikalios decentralizacijos forma, nuo lais- 
vos konfederacijos iki visiško jos elementų suvereniteto. 
Tačiau reikia aptarti ir kitą, dar svarbesnę problemą: 
cituotame Tarigo Ali pasisakyme į akis krinta keista detalė, 
kai jis viduryje politinės analizės staiga įterpia psichologinę 
kategoriją — „slovėnų egoizmą“. Kam reikalinga ši nesuvokia- 
ma nuoroda? Kuo remiantis galima teigti, kad serbai, musul- 
monai ir kroatai prasidėjus Jugoslavijos griūčiai elgėsi mažiau 
„egoistiškai“? Čia daroma gelminė prielaida, kad, vos tik slo- 
vėnai pamatė (Jugoslavijos) namą griūvant, jie „egoistiškai“ 

pasinaudojo proga ir pabėgo, užuot — padarę ką? Herojiškai 
irgi puolę vilkams į nasrus? Taigi slovėnai kaltinami tuo, kad 
viską pradėjo, išjudino šalies dezintegracijos procesą (pirmieji 
palikdami Jugoslaviją) ir, dar daugiau, kad jiems leista pabėg- 
ti deramai nenubaustiems, nepatyrus jokios rimtos žalos. Šis 
požiūris slepia visą rinkinį klasikinių kairuoliškų prietarų ir 
dogmų: slaptą tikėjimą Jugoslavijos savarankiškai kuriamo 
socializmo gyvybingumu, nuostatą, kad mažos tautos, kaip 
Slovėnija (arba Kroatija), faktiškai negali funkcionuoti kaip 
modernios demokratijos, bet, paliktos sau pačioms, būtinai 
regresuos į protofašistinę „uždarą“ bendruomenę (kai Serbi- 
jos potencialu tapti modernia demokratine valstybe niekas 
neabejoja). 

Tas pats nacionalistinis Saliskumas ryškus ir dabarti- 
nėje antiamerikonizmo bangoje Vakarų Europoje. Nestebina, 
kad šis antiamerikonizmas labiausiai išvešėjęs „didžiosiose“ 
Europos tautose, ypač Prancūzijoje ir Vokietijoje: tai jų pasi- 
priešinimo globalizacijai dalis. Dažnai pasigirsta skundai, kad 
naujausios globalizacijos tendencijos kelia grėsmę nacionalinės 
valstybės suverenumui; tačiau pastarąjį teiginį reikėtų patiks- 
linti: kurios valstybės šią grėsmę patiria labiausiai? Ne mažos 
valstybėlės, bet antros eilės (buvusios) pasaulinės galios, kaip 
Jungtinė Karalystė, Vokietija ir Prancūzija: jos bijo, kad, kai tik 
visiškai įsilies į naujai besiformuojančią globalią Imperiją, jų 
reikšmė automatiškai sumažės iki tokių valstybių kaip Aus- 
trija, Belgija ar netgi Liuksembugas lygio. Prancūzijos kairiųjų 
ir dešiniųjų nacionalistų reakcija prieš „amerikonizaciją“ galų 
gale yra atsisakymas pripažinti faktą, kad Prancūzija pati yra 

beprarandanti savo hegemoniją Europoje. Politinio svorio skir- 
tumų tarp didesnių ir mažesnių nacionalinių valstybių sulygi- 
nimą galima laikyti viena iš teigiamų globalizacijos pasekmių: 
niekinanti pašaipa naujų Rytų Europos postkomunistinių 
valstybių atžvilgiu slepia sužeistą Europos „didžiųjų tautų“ 
narcisizmą. 

Habermasas 1990-aisiais irgi išreiškė nuomonę, kad 
„Separatistinės“ respublikos, kaip Slovėnija arba Kroatija, 
nesugebės išlikti modernios savarankiškos valstybės — tam 
joms nepakanka demokratinės substancijos. Taip jis artiku- 
liavo klišę: ne tik patys serbai, bet ir dauguma Vakarų jėgų 
Serbiją laikė akivaizdžiai vieninteliu etniniu dariniu, turinčiu 
pakankamai substancijos savarankiškai valstybei sukurti. Vė- 
liau, visą dešimtąjį dešimtmetį netgi radikalūs Miloševičiaus 
kritikai, demokratai, neigiamai vertinę serbų nacionalizmą, 
rėmėsi prielaida, kad iš visų buvusios Jugoslavijos respublikų 
tik Serbija turi demokratinį potencialą: nuvertus Miloševičių, 
Serbija vienintelė galėtų tapti klestinčia demokratine valsty- 
be, o kitos buvusios Jugoslavijos tautos yra perdėm „provin- 
cialios“, kad išlaikytų savą demokratinę valstybę. Ar tai ne 
atgarsis gerai žinomų užgaulių Friedricho Engelso pastabų, 
esą mažos Balkanų tautelės yra politiškai reakcingos, kadangi 
pati jų egzistencija yra reakcija, praeities atgyvena? Čia susi- 
duriame su dailiu „refleksyviojo rasizmo“ pavyzdžiu — rasiz- 
mo, kuris pasireiškia kaip tik tuo, kad atmeta Kitą kaip rasis- 
tą, netolerantišką ir t. t. 

Nieko nuostabaus, kad 2002 metų sausį Ispanijos valdan- 
čiosios centro dešinės Liaudies partijos suvažiavime ministras 

pirmininkas Josė Maria Aznaras teigiamai įvertino Jūrgeno 
Habermaso sąvoką „konstitucinis patriotizmas“ (Verfassungs- 
patriotismus), reiškiančią patriotinį prisirišimą ne prie savo 
etninių šaknų, bet prie valstybės demokratinės konstitucijos, 
kuri galioja vienodai visiems valstybės piliečiams. Aznaras šią 
sąvoką pateikė kaip Ispanijos su jos separatistinėmis bėdomis 
modelį — šaipydamasis jis netgi pasiūlė Liaudies partijai pa- 
skelbti Habermasą Ispanijos oficialiu valstybiniu filosofu... Ir 
ši nuoroda į paskutinę iškilią Frankfurto mokyklos figūrą nėra 
vien juokingas nesusipratimas - joje glūdi dalelė tiesos: nenuos- 
tabu, kad baskų „separatistai“ reagavo įtariai ir netgi pavadino 
Habermasą „vokiečių nacionalistu“ — jie suprato seną „lenini- 
nę“ tezę, kad etninės įtampos varginamoje valstybėje tariamai 
„neutrali“ laikysena, abejingumas etniniam identitetui, kai visi 
valstybės nariai redukuojami iki tiesiog abstrakčių piliečių, iš 
tikrųjų yra palankus didžiausiai etninei grupei. 

Jugoslavijoje devinto dešimtmečio pabaigoje vyko karš- 
tos diskusijos apie šalies ateitį, ir serbų intelektualai (kaip tik 
tie, kurie vėliau pasirinko Miloševičių) taip pat gynė abstrak- 
čios, neutralios „pilietybės“ principą — tad, ko gera, faktas, taip 
trikdantis Habermaso sekėjus Vakaruose, faktas, jog dauguma 
grupės Praxis filosofų marksistų iš Serbijos, artimų Frankfurto 
mokyklos tradicijai, galiausiai tapo serbų nacionalistais, o kai 
kurie (kaip Mihajlo Markovičius) netgi tiesioginiais Miloševi- 
čiaus rėmėjais ir ideologais, yra ne vien juokinga idiosinkrazi- 
ja. Kai devintojo dešimtmečio pabaigoje Zoranas Djindjicius, 
dabartinis Serbijos ministras pirmininkas, išleido knygą, ku- 
rioje gynė Serbijos kaip Jugoslavijos suvienytojos vaidmenį, 

knyga buvo pavadinta „Jugoslavija kaip nebaigtas projektas“ — 
aiški nuoroda į Habermaso modernybės kaip nebaigto pro- 
jekto sampratą. Frankfurto mokyklos pasekėjai šiuos faktus 
ignoruoja kaip neįtikėtiną mįslę, besiribojančią su beprotybe; 
tačiau tik įsivaizduokime, jei tuo pačiu keliu žengtų Jacgueso 
Lacano sekėjai - nesunku nuspėti piktavališkus įrodinėjimus, 
esą toks politinis pasirinkimas neišvengiamai seka iš lakaniš- 
kos teorijos, panašiai kaip „dekonstrukcionizmui“ primetama 
atsakomybė už Holokausto neigimą. 

Tad ar iš tiesų devintojo dešimtmečio Jugoslavijoje ne- 
nacionalistiškai nusiteikę komunistai praleido auksinę progą 
susivienyti prieš Miloševičių ir sukurti demokratinę socialis- 
tinę platformą Tito palikimui išsaugoti? Be abejonės, tai viena 
iš klastingiausių pseudokairuoliškų iliuzijų. 1989 metais Ju- 
goslavijos Komunistų lygos politbiuro susirinkime, skirtame 
Tito atminčiai, tikrai mėginta sudaryti bendrą frontą Tito pali- 
kimui ginti nuo Miloševičiaus nacionalizmo, ir tai buvo bene 
liūdniausias ir juokingiausias reginys, kokį kada nors teko ma- 
tyti. Komunistai „demokratai“ (kroatas Ivica Račanas, kuris 
pasakė įžanginę kalbą; slovėnas Milanas Kučanas ir kt.) norėjo 
pademonstruoti akivaizdžią tiesą, tam tikrą vėritė de la Pali- 
ce, būtent, kad Miloševičiaus kurstomas serbų nacionalizmas 
griauna pačius Tito Jugoslavijos pamatus. Deja, ši strategija ap- 
gailėtinai nenusisekė, kadangi „demokratiškieji Tito gynėjai“ 
patys save įspraudė į kampą, užimdami absurdiškai nepagrįs- 
tą, save neigiančią poziciją: kad apgintų demokratinį poten- 
cialą nuo nacionalizmo grėsmės, jie buvo priversti apsimesti 
kalbą vardu kaip tik tos ideologijos, nuo kurios demokratinis 

judėjimas Jugoslavijoje aiškiai atsiribojo. Taip jie labai padėjo 
Miloševičiui išdėstyti savą poziciją: „Jūs vis dar apsėsti galią 
praradusios ideologijos šmėklų, o aš esu pirmasis politikas, vi- 
siškai įsisąmoninęs pasekmes fakto, kurį jūs neigiate — fakto, 
kad Tito yra miręs!“ 

Būtent šita paviršutiniška ištikimybė Tito palikimui 
ir paralyžiavo Jugoslavijos Komunistų lygos daugumą, poli- 
tinę iniciatyvą perleisdama Miloševičiui: liūdnojo devintojo 
dešimtmečio pabaigos spektaklio tiesa buvo ta, kad Miloše- 
vičius kūrė [žaidimo] taisykles ir lėmė politinę dinamiką - jis 
veikė, kai kitos Komunistų lygos frakcijos viso labo reagavo 
į jo veiksmus. Vienintelis būdas efektyviai pasipriešinti Mi- 
loševičiui būtų buvęs, užuot laikiusis senųjų šmėklų, surizi- 
kuoti žengti vieną žingsnį toliau už jį patį, t. y. atvirai atiduoti 
patį Tito palikimą radikaliai kritikai. Arba, patetiškai kalbant, 
ne tik Miloševičius išdavė Tito palikimą; pažvelgus giliau, 
patys antimiloševičiškai nusiteikę titoizmo gynėjai (vietinių 
nomenklatūrų atstovai, susirūpinę savo privilegijomis) jau 
laikėsi įsikibę vien ritualizuoto titoizmo lavono - būta kažko 
pateisintina tame, kaip Miloševičiaus populistinis judėjimas 
nuvertė vietines nomeklatūras Vojvodinoje ir Juodkalnijoje 
(vadinamosios „jogurtinės revoliucijos“). Vienintelis tikras 
gynėjas to, kas Tito palikime išties buvo vertinga, buvo de- 
šimtojo dešimtmečio pradžios nepriklausomos Bosnijos vy- 
riausybė Sarajeve. 

Taigi, kai Hagos teismo salėje Miloševičius apkaltina 
Vakarus dvejopais standartais, primindamas Vakarų lyde- 
riams, kaip mažiau nei prieš dešimtmetį, jau žinodami tai, 

kuo jį dabar kaltina, jie sveikino jį kaip taikdarį; kai jis gra- 
sina pakviesti juos būti liudytojais, jis yra visiškai teisus. Štai 
tikroji Miloševičiaus istorija: [klausti reikia] ne kodėl būtent 
jis buvo paverstas pagrindiniu kaltinamuoju, bet kodėl jis 
taip ilgai laikytas priimtinu partneriu — į šią istoriją ypač yra 
įsipainioję tokios Vakarų Europos galybės kaip Prancūzija 
ir Jungtinė Karalystė su jų akivaizdžiai proserbišku nusista- 
tymu. Taip, Miloševičius teisus: Hagoje teisiamos ir Vakarų 
galybės (nors, žinoma, ne ta prasme, kurią jis turėjo galvoje). 
Panašią veidmainystės grimasą matome ir atvirose protes- 
to akcijose Vakaruose prieš suklastotus rinkimų rezultatus 
Zimbabvėje 2002-ųjų kovo pradžioje: abstrakčiai žvelgiant, 
protestuotojai buvo teisūs; tačiau, kaip galėjo atsitikti, kad 
Zimbabvės problemos užtemdė tai, kas dedasi kitose Afrikos 
valstybėse, kur politinių diktatūrų sukeltos žmonių kančios 
nepalyginamai didesnės - arba, kaip neseniai sakė vienas mo- 
kytojas iš Kongo: „Mūsų nelaimė ta, kad turime aukso, dei- 
mantų ir vertingos medienos, bet, deja, neturime baltaodžių 
fermerių.“ Kitaip tariant, kur buvo Vakarai, kai, vos paskelbus 
nepriklausomybę, Mugabe įsakė savo liūdnai pagarsėjusiai 
Penktajai brigadai išžudyti daugiau nei 20 000 režimo opo- 
nentų? Atsakymas: Vakarai perdėm įsitraukę šventė Mugabe 
taikstymosi su baltaisiais fermeriais išmintį, kad pastebėtų 
tokias smulkmenas... Todėl geriausias būdas pademonstruo- 
ti Amerikos „karo prieš terorizmą“ melagingumą yra tiesiog 
jį universalizuoti: sekdamos Amerikos pavyzdžiu, kitos šalys 
prisiskyrė tokią pačią teisę sau - Izraelis (prieš palestiniečius), 
Indija (prieš Pakistaną). Ką galime atsakyti Indijai, kuri dabar, 

po Pakistano remiamų teroristų išpuolio prieš jos Parlamentą, 
reikalauja tos pačios teisės vykdyti karinę intervenciją į Pakis- 
taną? O ką pasakytume apie visas ankstesnes kitų vyriausy- 
bių pretenzijas Jungtinių Valstijų vyriausybei, kuri nesutiko 
joms išduoti žmonių, neabejotinai atitinkančių tą „teroristų“ 
apibrėžimą, kuriuo dabar remiasi JAV? 

Ir vis dėlto, Palestinos ir Izraelio konfliktas kažkuo yra 
išskirtinis: akivaizdu, kad čia turime reikalą su Artimųjų Rytų 
krizės simptominiu mazgu (symptomal knot), su jos Tikrove, kuri 
nuolatos sugrįžta persekioti visų dalyvių. Kiek jau kartų buvo, 
kad taikos sutartis atrodė beveik pasiekta ir beliko tinkamai 
suformuluoti keletą antraeilių teiginių, kai staiga viskas vėl 
subyrėdavo į šipulius ir tapdavo akivaizdu, koks trapus buvo 
tas simbolinis kompromisas. Sąvoką „simptominis mazgas“ 
čia galime suprasti beveik paraidžiui: argi Izraelio ir Palestinos 
konflikte normalūs vaidmenys neatrodo kažkaip persisukę, 
tarsi mazge? Izraelis - oficialiai atstovaudamas liberaliai Vaka- 
rų modernybei - legitimuoja save etninio religinio identiteto 
pagrindu; o palestiniečiai — viešai smerkiami kaip premoder- 
nus „fundamentalistai“ — savo reikalavimus pagrindžia seku- 
liaraus pilietiškumo principais. Sakyti, kad „negalima rimtai 
pasitikėti palestiniečiais: gavę progą, jie tučtuojau išžudys ir 
išguis izraeliečius“, reiškia nepagauti esmės. Aišku, dėl palesti- 
niečių nereikia puoselėti iliuzijų; svajonė apie suvienytą pasau- 
lietinę valstybę, kurioje izraeliečiai ir palestiniečiai laimingai 
gyventų kartu, bent jau kol kas ir lieka tik svajone - tačiau svar- 
bu ne tai. Kur kas svarbiau, kad IDF (Israel Defence Force - Izra- 
elio gynybos pajėgos) rezervistų atsisakymas kariauti parodė 

kitą situacijos pusę, kuri visiškai suardo paprastą civilizuotų 
liberalių izraeliečių, kovojančių su islamo fanatikais, opoziciją. 
Būtent: pamatėme, kad visa tauta redukuojama iki Homo sacer 
statuso, pajungiama daugybei rašytų ir nerašytų taisyklių, ku- 
rios atima jų, kaip politinės bendruomenės narių, autonomiją. 

Pabandykime dar kartą atlikti paprastą mentalinį eks- 
perimenta: įsivaizduokime status quo Izraelyje ir Vakarų Kran- 
te be jokios tiesioginės prievartos — kas išeitų? Ne normali taiki 
valstybė, bet grupė Žmonių (palestiniečių), pasmerktų siste- 
mingiems administraciniams kivirčams ir nepritekliams (eko- 
nominių galimybių, teisės į vandens resursus, leidimų statytis 
namus, judėjimo laisvės ir kt. atžvilgiais). Kai mažiau nei prieš 
dešimtmetį Benjaminas Netanyahu sakė kalbą Amerikos Kon- 
gresui kaip Izraelio ministras pirmininkas, jis kategoriškai at- 
metė bet kokio Jeruzalės padalijimo idėją, išvesdamas keistą — 
jei ne tiesiog obscenišką — paralelę tarp Jeruzalės ir Berlyno; 
savo aistringame pasisakyme jis klausė, kodėl jaunos izraelie- 
čių poros negali turėti tokios pat teisės, kaip kitos poros viso 
pasaulio didmiesčiuose: būtent, teisės kilnotis iš vietos į vietą 
ir pirktis butą, kur tik panorės, nerizikuodamos gyvybe (rem- 
damasis ta pačia teise Arielis Sharonas sukėlė neramumus, kai 
nusipirko butą pačioje Arabų Jeruzalės širdyje ir lankėsi jame 
lydimas didžiulės policijos apsaugos). Aišku, čia kyla akivaiz- 
dus klausimas: ar nebūtų lygiai taip pat normalu ir palestinie- 
čiui pirktis butą, kur jam patinka, nepadalytoje Jeruzalėje? Šis 
,foninis triukšmas“, šis gelminis globalus disbalansas netin- 
kamai nušviečia paprastą svarstymą, „kas tai pradėjo ir kas 
įvykdė kurį prievartos aktą“. 

Kas gi sieja abu šiuos konfliktus — „karą su terorizmu“ 
prieš Al-Qaeda bei Izraelio ir Palestinos konfliktą? Esminis 
faktas yra gana mįslingas posūkis 2002-ųjų pavasarį: netikėtai 
Afganistanas (ir, iš dalies, netgi prisiminimai apie PPC atakas) 
atsidūrė antrame plane, o dėmesys nukrypo į Izraelio ir Pales- 
tinos painiavą. Išryškėja dvi „esencialistinės redukcijos“: Jung- 
tinių Valstijų ir Izraelio vanagams „karas su terorizmu“ tapo 
fundamentalia nuoroda, o Izraelio kova su PLO (Palestine Libe- 
ration Organization — Palestinos išlaisvinimo organizacija) — tik 
vienu šios kovos etapu; Arafatas yra toks pats teroristas kaip 
ir Bin Ladenas („Kai savižudžiai nusitaikė į PPC dangoraižius 
ir Pentagoną, JAV atakavo Afganistaną, suteikusį prieglobstį 
užpuolikams; kai mūsų miestus puola bombomis apsiginkla- 
vę savižudžiai, mes turime tokią pačią teisę pulti prieglobstį 
jiems suteikusią Palestinos teritoriją!“ ); arabams fundamentali 
nuoroda yra Izraelio ir Palestinos konfliktas, o Rugsėjo 11-0- 
sios įvykių pagrindas galiausiai yra Izraelio ir JAV pridarytos 
neteisybės palestiniečiams. Šią dvigubą „esencialistinę reduk- 
ciją“ reikėtų susieti su dvigubu je sais bien, mais guand mėme: 
viena vertus, reaguodami į savižudžių sukeltų sprogdinimų 
bangą, daugelis „liberalių“ izraeliečių užėmė poziciją „nepri- 
tariu Šaronui, bet vis dėlto... [esant tokiai situacijai, turime 
kažką daryti; Izraelis turi teisę gintis]; antra vertus, daugelis 
propalestiniškai nusiteikusių Vakarų intelektualų užėmė po- 
ziciją „nepritariu beatodairiškam Izraelio civilių Zudymui, bet 
vis dėlto... [savižudžių sprogdinimus reikia suprasti kaip des- 
peratiškus bejėgių žmonių veiksmus, nukreiptus prieš Izraelio 
karo mašineriją].“ 

Taip suformuluota problema iš tikrųjų nepalieka jokios 
išeities; patenkame į amžiną save įsukantį ydingą ratą. „Libe- 
ralieji“ izraeliečiai teisūs; reikia kažko imtis — tačiau ko? Konf- 
likto neįmanoma išspręsti jo paties terminais: vienintelis bū- 
das pralaužti ydingą ratą yra veiksmas, kuris pakeistų pačias 
konflikto koordinates. Atitinkamai, Arielio Sharono problema 
yra ne ta, kad jis reaguoja pernelyg aršiai, bet kad jis daro nepa- 
kankamai, vengia spręsti tikrąją problemą - anaiptol nebūda- 
mas nuožmus karo budelis, jis yra pavyzdys lyderio, mėgstan- 
čio painią klaidinančių svyravimų politiką. Perdėtas Izraelio 
karinis aktyvumas galų gale yra impotencijos išraiška, bejėgis 
passage ū Vacte, kuris, priešingai išoriniam įspūdžiui, neturi jo- 
kio aiškaus tikslo: akivaizdi painiava dėl tikrųjų Izraelio kari- 
nių operacijų tikslų, nuolatinės nesėkmės, generuojančios re- 
zultatą, atvirkščią numatytam (nuraminimas provokuoja dar 
didesnį smurtą), yra struktūriškai užprogramuoti. 

Todėl tikriausiai pirmasis žingsnis link problemos spren- 
dimo būtų pripažinti šitą kraštutinį padėties beviltiškumą: iš 
esmės nė viena pusė negali laimėti — Izraelis negali okupuoti 
visų arabų teritorijų (Jordanijos, Sirijos, Libano, Egipto...), nes 
kuo daugiau teritorijų jis okupuoja, tuo darosi pažeidžiamesnis; 
arabai negali Izraelio sunaikinti karinėmis priemonėmis (ne 
tik dėl Izraelio pranašumo, nulemto įprastų ginklų, bet ir dėl 
jo branduolinės galios: čia vėl įsigalioja Šaltojo karo GAS - Ga- 
rantuoto Abipusio Susinaikinimo - logika). Dar daugiau, (bent 
jau kol kas) taiki mišri izraeliečių ir palestiniečių visuomenė yra 
neįsivaizduojama: trumpai tariant, arabams teks susitaikyti ne 
tik su Izraelio valstybės, bet ir su Žydiškos Izraelio valstybės, 

įsibrovusios tarp jų kaip koks ekstymus (ex-timate) svetimku- 
nis, egzistencija. Ir, iš visko sprendžiant, ši perspektyva kartu 
atveria vienintelį realistinį kelią iš aklavietés — „Kosovizaciją“, 
tai yra tiesioginį laikiną įvedimą į okupuotas Vakarų Kranto ir 
Gazos teritorijas tarptautinių pajėgų (ir - kodėl gi ne? - NATO), 
kurios sustabdytų ir palestiniečių „terorą“, ir izraeliečių „valsty- 
binį terorą“, taip užtikrindamos sąlygas ir palestiniečių valsty- 
bingumui, ir izraeliečių taikai. 

Šiandieninėje Palestinoje esama dviejų vienas kitam 
prieštaraujančių naratyvų, kurių nejungia joks bendras ho- 
rizontas, jokia „sintezė“ didesniame metanaratyve; tad joks 
visa aprėpiantis naratyvas sprendimo pasiūlyti negali. Tai 
taip pat reiškia, kad, svarstydami šitą konfliktą, privalome lai- 
kytis šaltų, negailestingų standartų ir atsispirti norui mėginti 
„Suprasti“ situaciją: turime besąlygiškai priešintis pagundai 
„Suprasti“ arabų antisemitizmą (kai tikrai su juo susiduria- 
me) kaip „natūralią“ reakciją į liūdną palestiniečių padėtį; 
arba „suprasti“ izraeliečių priemones kaip „natūralią“ reakciją 
Holokausto prisiminimų fone. Nederėtų rodyti jokio „suprati- 
mo“ faktui, kad daugelyje - ar netgi daugumoje - arabų šalių 
Hitleris tebelaikomas didvyriu; faktui, kad pradinių mokyklų 
vadovėliuose kartojami visi tradiciniai antisemitiniai mitai — 
nuo liūdnai pagarsėjusių suklastotų Siono išminčių protokolų 
iki teiginių, kad žydai naudoja krikščionių (arba arabų) vaikų 
kraują ritualiniams tikslams. Teigti, kad šis antisemitizmas 
perkeldamas artikuliuoja pasipriešinimą kapitalizmui, jokiu 
būdu nereiškia jį pateisinti (tas pats galioja ir nacių antisemi- 
tizmui: jis irgi sėmėsi jėgų iš antikapitalistinių nuotaikų): šiuo 

atveju, perkėlimas yra ne antrinė operacija, o fundamentalus 
ideologinės mistifikacijos gestas. Ką iš tiesų šis teiginys numa- 
to, tai idėją, kad, ilgalaikėje perspektyvoje, vienintelis būdas 
kovoti prieš antisemitizmą yra ne skelbti liberalią toleranciją 
ir panašiai, bet išreikšti [antisemitizmą] grindžiantį antikapi- 
talistinį motyvą tiesioginiu, neperkeltu būdu. 

Tad esminis dalykas yra ne interpretuoti ar vertinti 
atskirus veiksmus „kartu“, ne sieti juos į „platesnį kontekstą“, 
bet kaip tik iškirpti juos iš jų istorinės aplinkos: dabartiniai 
Izraelio gynybos pajėgų veiksmai Vakarų Krante neturėtų būti 
vertinami „Holokausto fone“; faktas, jog daug arabų šlovina 
Hitlerį, kaip ir sinagogų išniekinimo atvejai Prancūzijoje ir ki- 
tur Europoje, neturėtų būti laikomas „nederama, bet supranta- 
ma reakcija į tai, ką izraeliečiai daro Vakarų Krante“. Tačiau iš 
šito jokiu būdu neseka, kad neturėtume būti itin jautrūs būdui, 
kuriuo konkretūs šiandien siūlomi veiksmai, net kai jie prista- 
tomi kaip „progresyvūs“, gali mobilizuoti reakcingas temas. 
2002-ųjų balandį, reaguodami į Izraelio karinę intervenciją į 
palestiniečių Vakarų Kranto teritoriją, didelė grupė Vakarų 
Europos akademikų pasiūlė boikotuoti Izraelio akademines 
institucijas (jokių kvietimų dėstyti, jokių universitetinių mai- 
nų ir t. t.); šį pasiūlymą reikia atmesti, nes signifikantas „Boi- 
kotuokime žydus!“ Europoje turi tam tikrą svorį — nėra būdo 
ištrinti, pseudoleninine maniera, nacistinio žydų boikoto at- 
garsį, teigiant, kad šiandien susiduriame su „kitokia konkrečia 
istorine situacija“. 

Izraelio ir Palestinos konfliktas yra, pačia radikaliausia 
žodžio prasme, netikras konfliktas, masalas dėmesiui nukreipti, 

ideologinis „tikro“ antagonizmo perkėlimas. Taip, arabų „fun- 
damentalistai“ yra „islamo fašistai“ — kartodami paradigminį 
fašistinį gestą, jie nori „kapitalizmo be kapitalizmo“ (be jo soci- 
alinės dezintegracijos, be jo dinamikos, kurioje „visa, kas kieta, 
virsta oru“). Taip, izraeliečiai atstovauja vakarietiškam libera- 
lios tolerancijos principui, tuo pat metu, kaip atskiras atvejis, 
įkūnydami šio principo išimtį (būdami šalininkai valstybės, 
pagrįstos etniniu religiniu identitetu — beje, tai Salis, kurio- 
je didžiausias pasaulyje procentas ateistų). Tačiau izraeliečių 
nuoroda į Vakarų liberalią toleranciją yra pavyzdinis neokolo- 
nialistinio Kapitalo teroro pasireiškimo pavidalas; o šaukima- 
sis „nelaisvės“ (reakcinio „fundamentalizmo“) yra pavidalas, 
kuriuo pasireiškia pasipriešinimas šiam terorui. 

Kai bet koks viešas protestas prieš Izraelio gynybos 
pajėgų veiksmus Vakarų Krante griežtai pasmerkiamas kaip 
antisemitizmo išraiška ir — bent netiesiogiai — prilyginamas 
Holokausto teisinimui, tai yra, kai Holokausto šešėlis nuola- 
tos primenamas siekiant neutralizuoti bet kokią izraeliečių 
karinių ir politinių operacijų kritiką, nepakanka pabrėžti, kad 
antisemitizmas ir konkrečių Izraelio valstybės naudojamų 
priemonių kritika nėra vienas ir tas pats; reikia zengti dar vie- 
ną žingsnį ir aiškiai pasakyti, kad, šiuo atveju, būtent Izraelio 
valstybė išniekina Holokausto aukų atminimą, negailestingai 
jomis manipuliuodama, paversdama jas instrumentu pateisin- 
ti dabartinei politikai. Tai reiškia, kad privalome atmesti pačią 
mintį apie kokį nors loginį ar politinį ryšį tarp Holokausto ir 
dabartinių Izraelio ir Palestinos įtampų: tai du visiškai skirtin- 
gi reiškiniai — pirmasis yra dalis Europos istorijos, susijusios 

su Dešinės pasipriešinimu modernizacijos dinamikai; antrasis 
reprezentuoja vieną paskutiniųjų kolonizacijos istorijos skyrių. 
Kita vertus, palestiniečiams tenka nemenkas uždavinys įsisą- 
moninti, kad jų tikrieji priešai yra ne žydai, bet arabų režimai, 
kurie manipuliuoja jų keblia padėtimi, kaip tik siekdami su- 
trukdyti šitam poslinkiui, tai yra politiniam jų pačių valstybių 
radikalizavimui. 

Specialus žurnalo Newsweek leidimas (Special Davos Edi- 
tion, 2001-ųjų gruodis / 2002-ųjų vasaris) vieną šalia kito publi- 
kavo dviejų garsių priešingų pažiūrų autorių straipsnius: Sa- 
muelio P. Huntingtono „Musulmonų karų amžius“ ir Francis'o 
Fukuyamos „Tikrasis priešas“. Kaipgi jie dera tarpusavyje — 
Francis'as Fukuyama, su savo pseudohėgeliška „istorijos pa- 
baigos“ idėja (galutinė geriausios įmanomos socialinės tvarkos 
Formulė atrasta kartu su kapitalistine liberalia demokratija; 
konceptualiam progresui erdvės nebėra, tereikia įveikti em- 
pirines kliūtis); ir Samuelis P. Huntingtonas su savo teiginiu, 
kad „civilizacijų susidūrimas“ bus pagrindinė politinė kova 
dvidešimt pirmajame amžiuje? Abu autoriai sutinka, kad di- 
džiausią grėsmę šiandien kelia karingas fundamentalistinis 
islamas — tad, galbūt, jų pažiūros ne taip labai ir skiriasi, ir tie- 
sa išryškėja, kai skaitome juos kartu: „civilizacijų susidūrimas“ 
yra „istorijos pabaiga“. Pseudonatūralizuoti etniniai religiniai 
konfliktai yra kaip tik ta kovos forma, kuri tinka globaliam 
kapitalizmui: mūsų „postpolitikos“ laikais, kai politiką siau- 
rąja žodžio prasme vis labiau išstumia ekspertų vykdoma so- 
cialinė administracija, vienintelis dar likęs teisėtas konfliktų 
šaltinis yra kultūrinė (etninė, religinė) įtampa. Todėl nūdienę 

„Aracionalaus“ smurto bangą dera suvokti kaip reiškinį, lydintį 
mūsų visuomenių depolitizavimą, t. y. tikrosios politinės di- 
mensijos išnykimą, jos perėjimą į įvairius socialinių reikalų 
„administravimo“ lygmenis: smurtas aiškinamas socialiniais 
interesais ir panašiai, o nepaaiškinamas likutis suvokiamas 
tik kaip „iracionalus“... Išties hėgeliškas dialektinis apvertimas 
čia lemtingas: tai, kas iš pirmo žvilgsnio atrodo kaip daugybė 
„praeities liekanų“, kurias turėtų laipsniškai įveikti stiprėjanti 
tolerantiška multikultūrinė liberali tvarka, staiga, akimirksnio 
įžvalgoje, pasirodo kaip tos liberalios tvarkos pats egzistavimo 
būdas — trumpiau tariant, teleologinė laikinė seka demaskuo- 
jama kaip struktūrinis vienalaikiškumas. (Lygiai taip pat tai, 
kas „realiai egzistuojančiame socializme“ atrodė kaip smul- 
kiaburžuazinės „praeities liekanos“, kuriomis socialistiniai 
režimai nuolatos teisino savo nesėkmes, iš tikrųjų buvo neiš- 
vengiamas paties režimo produktas). 

Taigi, kai Fukuyama kalba apie „islamo fašizmą“, turė- 
tume jam pritarti, bet su sąlyga, kad sąvoką „fašizmas“ var- 
tosime labai tiksliai: kaip įvardijimą neįmanomos pastangos 
pasiekti „kapitalizmą be kapitalizmo“, be pertekliaus (indi- 
vidualizmo, socialinės dezintegracijos, vertybių reliatyviza- 
cijos ir t. t.). Tai reikštų, kad musulmonai gali rinktis ne vien 
tarp islamiško fašistinio fundamentalizmo arba skausmingo 
„islamiško protestantizmo“ proceso, kuris islamą pertvar- 
kytų taip, kad jis derėtų su modernizacija. Yra trečias, jau 
išbandytas pasirinkimas — islamiškas socializmas. Deramai 
politiškai korektiška laikysena pabrėžia (simptomiškai pri- 
mygtinai), kad teroristinės atakos neturi nieko bendra su 

tikruoju islamu, ta didžia ir kilnia religija — bet ar nebūtų 
adekvačiau pripažinti islamo priešiškumą modernizacijai? 
Užuot apraudoję faktą, jog iš visų didžiųjų religijų islamas la- 
biausiai priešinasi modernizacijai, veikiau turėtume suvokti 
šį priešinimąsi kaip atvirą galimybę, kaip „neapsprendžia- 
mumą“: priešinimasis nebūtinai veda į „islamo fašizmą“, jis 
galėtų tapti taip pat ir socialistiniu projektu. Kaip tik dėl to, 
kad islamas priglaudė pačias „blogiausias“ fašistinio atsako į 
dabartinę mūsų keblią padėtį galimybes, jis galėtų pasirodyti 
taip pat esąs vieta „geriausiam“ [atsakui]. 

Taigi, esama „arabų klausimo“ — beveik taip pat, kaip 
anksčiau būta „žydų klausimo“: argi arabų ir žydų įtampa 
nėra galutinis įrodymas besitęsiančios „klasių kovos“ perkelta, 
mistifikuota, „postpolitine“ konflikto tarp žydų „kosmopoli- 
tizmo“ ir musulmonų priešinimosi modernizacijai forma? Ki- 
taip tariant, kas, jei antisemitizmo sugrįžimas šiandieniniame 
globalizuotame pasaulyje rodo teisingumą senos marksistinės 
įžvalgos, kad vienintelis tikras šio „klausimo“ „sprendimas“ 
yra socializmas? 

2002 metų pavasarį JAV galėjai dažnai sutikti žmonių, išdidžiai 
nešiojančių Zenklelj su Jungtinių Valstijų ir Izraelio vėliavomis 
ir užrašu „Vieningai mes laikomeés” (United We Stand). Šis nau- 
jas žydams tekęs vaidmuo dabartiniame pasauliniame ideolo- 
giniame politiniame jėgų išsidėstyme — jy privilegijuotas ryšys 
su Jungtinių Valstijų dominuojamu globaliu kapitalizmu — ku- 
pinas baisių pavojų, nes atveria vartus smurtingo antisemitiz- 
mo protrūkiams: tai, kad dėl atsitiktinių strateginių politinių 
sprendimų ir sutapusių aplinkybių Izraelis tapo privilegijuotu 
JAV partneriu, gali virsti naujo kraujo praliejimo priežastimi. 
Todėl visi, kam tikrai rūpi žydų tautybės Žmonės, šiandien turi 
iš visų jėgų stengtis nutraukti šį „natūralų“ ryšį tarp JAV ir 
Izraelio. Kaip jau matėme, per pirmąjį Prancūzijos prezidento 
rinkimų turą 2002 metų balandžio 21-ąją Jeanas-Marie le Pe- 
nas, kurio antisemitinės pažiūros niekam nėra paslaptis (pri- 
siminkime kad ir jo pastabą, jog Holokaustas tebuvo viso labo 
nežymi smulkmena Europos istorijoje), pateko į antrą turą 
kaip vienintelė alternatyva Jacgues'ui Chiracui — t. y. nugalėjo 
Lionelį Jospiną ir pademonstravo, kad svarbiausia takoskyra yra 
nebe tarp Kairės ir Dešinės, bet tarp globalaus „nuosaikios“ postpo- 
litikos lauko ir kraštutinės Dešinės rodomų repolitizacijos pastangų. 
Argi toks šokiruojantis posūkis nėra nerimą keliantis ženklas 
kainos, kurią rengiamės mokėti už postpolitikos Pyro pergalę? 
Kitaip tariant, privalome nuolat turėti omeny, kad Le Penas 
Prancūzijoje atstovauja vienintelei rimtai politinei jėgai, kuri, 

aiškiai priešingai dusinančiam hegemonines postpolitikos le- 
targui, atkakliai reikalauja radikalios politizacijos, tikros (iškreip- 
tos, bet ne mažiau „gyvos“) politinės aistros. Pauliaus žodžiais 
sakant, tragedija ta, kad Le Penas pačia savo atgrasia provoka- 
cija gina Gyvenimą nuo postpolitinės Mirties kaip Paskutinių- 
jų Žmonių gyvenimo būdo. 

Blogiausia, ką galima padaryti su Rugsėjo 11-osios įvy- 
kiais, — paversti juos Absoliučiu Blogiu, vakuumu, kurio ne- 
galima paaiškinti ir (ar) suprasti dialektiškai. Manyti, kad šie 
įvykiai lygiavertus Shoah, yra šventvagystė: Shoah metodiškai 
vykdė didelis valstybės aparatčikų (apparatchiks) ir jų paranki- 
nių tinklas, kuris, skirtingai nei tie, kurie atakavo PPC bokš- 
tus, visai nebuvo linkęs savižudiškai susitaikyti su savo paties 
mirtimi — kaip parodė Hannah Arendt, jie buvo anonimiški 
biurokratai, dirbantys savo darbą, ir tai, ką jie darė, jiems ne- 
turėjo nieko bendra su jų individualia savivoka. Šis „Blogio ba- 
nalumas“ nebūdingas teroristų atakoms: nusikaltėliai puikiai 
suprato savo veiksmų baisybę; ji yra dalis tos fatališkos traukos, 
kuri pastūmėjo juos tuos veiksmus atlikti. Arba, tariant trupu- 
tį kitaip: naciai „žydų klausimo sprendimą“ laikė obsceniška 
paslaptimi, slėptina nuo publikos akių, o teroristai atvirai de- 
monstravo atlikto veiksmo reginį. Antras skirtumas tas, kad 
Shoah buvo dalis Europos istorijos; jis nebuvo tiesiogiai susijęs 
su santykiais tarp musulmonų ir žydų: prisiminkime Sarajevą, 
kuriame gyveno didžiausia buvusios Jugoslavijos žydų ben- 
druomenė ir kuris, be to, buvo pats kosmopolitiškiausias Jugos- 
lavijos miestas, kino ir roko muzikos traukos centras. Kodėl? 
Būtent todėl, kad jame dominavo musulmonai, toleravę žydų 

bei krikščionių bendruomenes, priešingai dideliems miestams, 
kuriuose vyravo krikščionys ir iš kurių musulmonai bei žydai 
buvo seniai išvalyti. 

Kodėl Pasaulinio prekybos centro katastrofa turėtų būti 
svarbesnė nei, pavyzdžiui, masinės hutų žudynės, kurias su- 
kėlė tutsiai Ruandoje 1994-aisiais? Arba masinis kurdų bom- 
bardavimas ir nuodijimas dujomis Šiaurės Irake dešimtojo 
dešimtmečio pradžioje? Arba Indonezijos karinių pajėgų su- 
rengtos masinės žudynės Rytų Timore? Arba... Sąrašas šalių, 
kuriose masinės kančios buvo ir yra nepalyginti didesnės nei 
Niujorke, bet kurios neturi laimės būti žiniasklaidos pakylė- 
tos iki kilniausios Absoliutaus Blogio aukos, būtų ilgas, čia ir 
esmė: jei jau būtinai norime vartoti šitą sąvoką, visi šie atvejai 
yra „Absoliutūs Blogiai“. Negi turėtume išplėsti draudimą aiš- 
kintis ir imti teigti, kad nė vienas iš šių blogių negali ar neturi 
būti „dialektizuotas“? Ir argi nesame įpareigoti eiti toliau: o 
kaip su siaubingais „individualiais“ nusikaltimais, pradedant 
sadistinėmis masinėmis Jeffrey Dahmerio žudynėmis, bai- 
giant poelgiu Andreos Yates, šaltakraujiškai paskandinusios 
penkis savo vaikus? Nejau visuose šiuose veiksmuose nesama 
kažko realaus, neįmanomo, nepaaiškinamo? Nejau kiekviena- 
me iš jų — kaip rašė Schellingas daugiau nei prieš du šimtus 
metų - nesusiduriame su giliausia laisvos valios pragarme, su 
nepasveriamu faktu: „Padariau tai todėl, kad padariau!“, kuris 
priešinasi bet kokiam paaiškinimui psichologinėmis, sociali- 
nėmis, ideologinėmis ir t. t. priežastimis? 

Trumpiau tariant, galbūt šiandieną, mūsų susitaikėliš- 
koje postideologinėje eroje, kuri neįsileidžia jokių pozityvių 

Absoliutų, vieninteliai teisėti kandidatai į Absoliuto poziciją 
yra radikaliai blogi veiksmai? Tokį negatyviai teologinį Ho- 
lokausto statusą tiksliausiai išreiškia Giorgio Agambeno Auš- 
vitco liekanos (Remnants of Auschwitz), kur jis pateikia tam tikrą 
ontologinį Aušvico įrodymą, nukreiptą prieš Holokaustą nei- 
giančius revizionistus. Holokausto egzistavimą jis tiesiogiai 
išveda iš jo „sąvokos“ (kai kurios sampratos, kaip, pavyzdžiui, 
gyvi numirėliai „musulmonai“, yra tokios „intensyvios“, kad 
nebūtų galėjusios atsirasti be Holokausto fakto) — ar reikia ge- 
resnio įrodymo už tai, kad kai kuriose šiuolaikinėse kultūros 
studijose Holokaustas išties iškeliamas iki Daikto, suvokiamo 
kaip negatyvus Absoliutas? Ir tai daug pasako apie šiandien 
susiklosčiusią situaciją, kai vienintelis Absoliutas yra didingas 
ir (ar) nereprezentuojamas Blogis. Agambenas išskiria keturias 
modalines kategorijas (galimybė, negalimybė, atsitiktinumas, 
būtinybė) ir išdėsto jas palei subjektifikacijos ir desubjektifi- 
kacijos ašį: galimybė (pajėgumas būti) ir atsitiktinumas (pajė- 
gumas nebūti) yra subjektifikacijos operatoriai; o negalimybė 
(nepajėgumas būti) ir būtinybė (nepajėgumas nebūti) yra desu- 
bjektifikacijos operatoriai - Aušvicas yra atvejis, kai abi ašies 
pusės sutampa: 


Aušvicas reprezentuoja istorinį tašką, kuriame šie pro- 
cesai suyra, pribloškiančią patirtį, kai tai, ko negali 
būti, priverčiama tapti tikrove. Aušvicas yra negali- 
mybės egzistencija, pats radikaliausias atsitiktinumo 
neigimas; todėl jis yra absoliuti būtinybė. Aušvico pro- 
duktas Muselmann (stovyklos „gyvas numirėlis“) yra 

subjekto katastrofa, subjekto kaip atsitiktinumo vietos 
ištrynimas ir jo palaikymas kaip egzistuojančios nega- 
limybės. 


Taigi, Aušvicas žymi katastrofą, tam tikrą ontologinį trumpą- 
ji jungimą: subjektyvumas (atsiverianti atsitiktinumo erdvė, 
kurioje galimybė svarbiau nei esamybė) suyra į objektyvumą, 
kuriame daiktai negali nesekti „akla“ būtinybe. Kad taptų aiš- 
kiau, apsvarstykime du sąvokos „negalimybė“ aspektus: pir- 
ma, negalimybė kaip tiesiog atvirkščia būtinybės pusė („kitaip 
negalėjo būti“); antra, negalimybė kaip kraštutinė nepamąs- 
toma pačios galimybės riba („tokie siaubingi dalykai negali 
realiai atsitikti; niekas negali būti toks blogas“). Aušvice abu 
aspektai sutampa. Galime tai išreikšti netgi kantiškomis sąvo- 
komis, kaip trumpąjį jungimą tarp noumeninio ir fenomeninio 
lygmens: Muselmann figūroje, gyvame numirėlyje, desubjekty- 
vuotame subjekte, noumeninė (laisvo subjekto) dimensija pa- 
sirodo pačioje empirinėje realybėje - Muselmann yra noume- 
ninis Daiktas, tiesiogiai pasirodantis fenomeninėje realybėje; 
kaip toks, jis liudija tai, ko paliudyti neįmanoma. Agambenas 
eina toliau ir šitą unikalią Muslemann figūrą interpretuoja kaip 
nepaneigiamą Aušvico egzistavimo įrodymą: 


Išties, postuluokime Aušvicą, tai, ko neįmanoma pa- 
liudyti, ir taip pat postuluokime Muselmann kaip ab- 


soliučią negalimybę liudyti. Jei liudininkas liudija už 


i Giorgio Agamben, Remnants of Auschwitz, New York: Zone Books, 1999, p. 148. 

Muselmann, jei jam pavyksta išsakyti negalimybę išsa- 
kyti — jei taip Muselmann įsteigiamas kaip tikras liu- 
dytojas — tai suardomi patys Aušvico neigimo pagrin- 
dai. Muselmann atveju, negalimybė liudyti nebėra vien 
trūkumas. Atvirkščiai, ji tampa reali; ji egzistuoja kaip 
tokia. Jei išgyvenęs žmogus liudija ne dujų kameras ar 
Aušvicą, bet Muselmann, jie jis kalba vien remdamasis 
negalimybe kalbėti, tai jo parodymai yra nepaneigia- 
mi. Aušvicas - tai, ko neįmanoma paliudyti — yra abso- 
liučiai ir nepaneigiamai įrodytas“. 


Galime tik žavėtis šiuo rafinuotu teorizavimu: anaiptol neuž- 
kirsdamas kelio įrodymams, kad Aušvicas realiai egzistavo, 
pats faktas, jog tiesiogiai paliudyti Aušvico neįmanoma, de- 
monstruoja jo egzistavimą. Čia, šiame refleksyviame minties 
posūkyje slypi gerai žinomo ciniško nacių argumento, cituoto 
Primo Levi ir kitų, fatališkas apsiskaičiavimas: „Tai, ką mes 
darome žydams, yra toks neįsivaizduojamas siaubas, kad, net 
jei kas nors išgyvens, jo žodžiais niekas nepatikės — jį papras- 
čiausiai paskelbs apgaviku arba psichiškai nesveiku!“ Agam- 
beno kontrargumentas: tikrai, kraštutinio Aušvico siaubo pa- 
liudyti neįmanoma - tačiau kas, jei pati šita negalimybė įsikūnija 
išgyvenusiame žmoguje? Jei, pasirodo, esama tokio subjektyvu- 
mo kaip Muselmann, subjektyvumo, privesto iki kraštutinio — 
subyrėjimo į objektyvumą - taško, tai toks desubjektyvuotas 
subjektyvumas galėjo atsirasti tik Aušvico sąlygomis... Vis dėlto, 


* Ibid., p. 164. 

ši argumentacija, kad ir kokia nepalenkiama savo papras- 
tumu, lieka giliai dviprasmiška: ji palieka nebaigtą užduotį 
konkrečiai išanalizuoti istorinį Holokausto savitumą. Kitaip 
tariant, šį argumentą galima perskaityti dviem priešingais 
būdais - kaip konceptualią tam tikros kraštutinės pozicijos iš- 
raišką, kurią, einant toliau, reikėtų aiškinti konkrečia istorine 
analize; arba, atlikus tam tikrą ideologinį trumpąjį jungimą, 
kaip apriorinės Aušvico fenomeno struktūros įžvalgą, kuri 
tokią konkrečią nacizmo kaip politinio projekto išskirtinumo 
analizę, aiškinančią, kodėl jis sukėlė Holokaustą, padarytų 
nebereikalingą ar bent jau antraeilę. Skaitant antruoju būdu, 
„Aušvicas“ tampa vardu kažko, kas tam tikra prasme turėjo 
įvykti, kieno „esminė galimybė“ buvo įrašyta pačioje Vakarų 
politinio proceso matricoje - anksčiau ar vėliau dvi ašies pu- 
sės turėjo susidurti. 

Tai ar Rugsėjo 11-osios įvykiai kaip nors siejasi su tam- 
siu Dievu, kuris reikalauja žmonių aukų? Taip — ir būtent dėl 
šios priežasties jie nėra to paties lygmens kaip nacių vykdytas 
žydų naikinimas. Čia reikėtų sekti Agambenu“*, o ne Lacanu, 
kuris, kaip žinia, aiškino Holokaustą (nacistinį žydų naiki- 
nimą) būtent kaip holokaustą senąja Žydiška sąvokos reikš- 
me - kaip auką tamsiems dievams, skirtą pasotinti jų baisų 
jouissance poreikį***: išnaikinti Žydai greičiau jau priklauso tai 
atmainai, kurią senovės romėnai vadino Homo sacer - tie, kas, 
Žr. Agamben, Homo Sacer. 
ree Jacques Lacan, The Four Fundamental Concepts of Psycho-Analysis, New York: 


Norton 1979, p. 253. 

nors ir būdami žmonėmis, buvo pašalinti iš žmonių bendruo- 
menės, todėl juos buvo galima nebaudžiamai žudyti — ir, dėl tos 
pačios priežasties, jų negalima aukoti (nes jie nėra vertinga aukojimo 
atnaša): 

Efektingas PPC bokštų sprogimas nebuvo vien simboli- 
nis aktas (aktas, kurio tikslas - „paskelbti žinią“): visų pirma 
tai buvo mirtino jouissance sprogimas, perversiškas darymo- 
si didžiojo Kito jouissance instrumentu aktas. Taip, užpuolikų 
kultūra yra liguista mirties kultūra, kai smurtinėje mirtyje su- 
randamas aukščiausias savo gyvenimo išsipildymas. Proble- 
ma — ne ką daro „psichiškai nesveiki fanatikai“, bet ką daro 
už jų pasislėpę „racionalūs strategai“. Karo stratego planuoja- 
mose ir vykdomose plataus masto bombardavimo operacijose 
etinės beprotybės yra kur kas daugiau nei individualiame su- 
sisprogdinime puolant priešą. Taip, galutinis išpuolių tikslas 
buvo ne koks nors slaptas ar akivaizdus ideologinis planas, bet 
(vėl) įvesti — tikslia hėgeliška sąvokos prasme - absoliutaus ne- 
gatyvumo dimensiją į mūsų kasdienius gyvenimus: supurtyti 


bė Kodėl tada sąvoka „holokaustas“, būdama netinkamas žodis, tapo tokia po- 
puliari tiek tarp Žydų, tiek ne tarp žydų? Ji sušvelnina trauminę žydų naikinimo šerdį 
vaizduodama jį kaip (perversiškai, bet ne mažiau galutinai) prasmingą aukojimo opera- 
ciją: geriau jau būti brangiu paaukotu objektu nei beverčiu Homo sacer, kurio mirtis nie- 
ko nereiškia... 2000-aisiais Izraelyje būta didelio skandalo, kurį sukėlė vieno ortodoksų 
vyriausiojo rabino teiginys, kad šeši milijonai žydų, kuriuos nužudė naciai, nebuvo 
nekalti: esą jų žudynės buvo pagrįsta bausmė; jie turėję nusikalsti Dievo išdavyste... 
Ši keista istorija dar kartą parodo, kaip mums sunku priimti didžiausios katastrofos 


beprasmybę. 


184 


Išvada: meilės kvapas 


uždarą ir saugią mūsų, tikrų nyčiškų Paskutiniųjų Žmonių, 
kasdienybės tėkmę. Novalis kadaise gerai pastebėjo, kad tai, 
ko blogas žmogus nekenčia, yra ne gėris - jis tiesiog perdėtai 
nekenčia blogio (pasaulio, kurį laiko blogu) ir todėl stengiasi 
žeisti ir naikinti jį kiek tik įmanoma - štai kas yra negerai su 
„teroristais“. Galbūt nuskambės šventvagiškai, bet PPC atakos 
tikrai turi kažką bendra su Antigonės poelgiu: abiem atvejais 
pasikasama po „prekių servisu“, po valdančių malonumo-re- 
alybės principu. Tačiau „dialektiška“ čia būtų ne įtraukti tuos 
veiksmus į kokį nors platesnį Proto ar Žmonijos Pažangos na- 
ratyvą, kuris kaip nors, jei ne atpirktų, tai bent padarytų juos 
visaapimančio platesnio nuoseklaus naratyvo dalimi, „perves- 
tų“ į „aukštesnę“ raidos stadiją (naivi hėgelizmo mintis), bet 
priversti mus suabejoti savo pačių nekaltybe, tematizuoti savo 
pačių (fantazmines libidines) investicijas ir įsitraukimą į juos. 
Taigi, užuot Absoliutaus Blogio akivaizdoje jutę seki- 
nančią pagarbią baimę, trukdančią mums mąstyti apie tai, kas 
vyksta, verčiau prisiminkime, kad yra du fundamentalūs bū- 
dai reaguoti į tokius trauminius įvykius, kurie sukelia nepa- 
keliamą nerimą: superego būdas ir veiksmo būdas. Superego 
būdas yra kaip tik tas aukojimas tamsiems dievams, apie kurį 
kalba Lacanas: pakartotinis patvirtinimas barbariškos laukinio 
obsceniško įstatymo prievartos, taip siekiant užpildyti nesamo 
simbolinio įstatymo spragą. O kaipgi veiksmas? Man viena iš 
Shoah herojų yra garsi žydų balerina, kurios konclagerio kari- 
ninkai paprašė jiems pašokti (ypatingo pažeminimo gestas). 
Užuot atsisakiusi, ji pašoko ir, kol jų dėmesys buvo nukrypęs 
įją, greitai čiupo užsižioplinusio sargybinio kulkosvaidį ir, kol 

buvo nušauta, sėkmingai nužudė daugiau nei tuziną karinin- 
kų... Argi jos poelgis neprimena to, ką padarė lėktuvo, sudu- 
žusio Pensilvanijoje, keleiviai, kurie, žinodami, kad žus, pra- 
sibrovė į lakūno kabiną ir patys sudaužė lėktuvą, išgelbėdami 
šimtus kitų gyvybių? 

Pasak senovės graikų mito, Europa buvo finikiečių prin- 
cesė, pagrobta ir išprievartauta jaučiu apsimetusio Dzeuso; ne- 
nuostabu, kad jos vardas reiškia „niūrioji“. Argi tai ne tikrasis 
Europos paveikslas? Argi Europa (kaip ideologinė samprata) 
neatsirado kaip pasekmė, barbarams iš Vakarų du kartus šitaip 
pagrobus Rytų perlą: pirmiausia romėnai užgrobė ir vulgari- 
zavo graikų mintį; tada, ankstyvaisiais viduramžiais, Vakarų 
barbarai pasisavino ir vulgarizavo krikščionybę? Ar šiandien 
nevyksta kažkas panašaus jau trečią kartą? Ar „karas su tero- 
rizmu“ nėra pasibjaurėtina finalinė fazė, paskutinis taškas ant 
i, užbaigiantis ilgą, laipsnišką Amerikos vykdomą ideologinę, 
politinę ir ekonominę Europos kolonizaciją? Ar Europos vėl 
eilinį kartą nepagrobė Vakarai - Amerikos civilizacija, diktuo- 
janti šiandien globalius standartus ir, de facto, žvelgianti į Eu- 
ropą kaip į savo provinciją? 

Po išpuolių prieš Pasaulio prekybos centrą, žiniasklaida 
išpūtė istoriją, kaip tarp Europos inteligentijos kyla antiameri- 
kietiškas Schadenfreude, kaip jai trūksta elementarios zmogis- 
kos simpatijos kenčiančiai Amerikai. Tačiau tikroji istorija yra 
kaip tik priešinga: visiška autonominės europietiškos politinės 
iniciatyvos stoka. Po Rugsėjo 11-osios Europa — svarbiausios 
Europos Sąjungos valstybės — pasuko „besąlygiško kompromi- 
so“ keliu, nusileisdamos JAV spaudimui. Karas Afganistane, 

planai pulti Iraką, nauji smurto proveržiai Palestinoje: kaskart 
Europoje būta prislopintų nepasitenkinimo balsų, kėlusių tam 
tikrus klausimus, ir raginimų ieškoti labiau subalansuotos 
prieigos; tačiau nebūta jokio formalaus pasipriešinimo, nepa- 
teikta jokia kitokio pasaulinės krizės suvokimo perspektyva. 
Jokia oficiali Europos institucija nesurizikavo draugiškai, bet 
aiškiai atsiriboti nuo Amerikos pozicijos. Todėl nekeista, kad 
tie protesto balsai nutilo — jie tiesiogine prasme neturėjo jokių 
pasekmių, buvo tik tušti gestai, reikalingi tik tam, kad mes, eu- 
ropiečiai, galėtume sau pasakyti: „Matėte, mes protestavome, 
mes atlikome savo pareigą!“ ir tuo pat metu tyliai remti ameri- 
kietiškos politikos fait accompli. 

Visiškas fiasko pasiektas Izraeliui įsiveržus į Vakarų 
Krantą — pati situacija reikalauja naujos politinės iniciatyvos, 
kuri vienintelė galėtų išvesti iš dabartinės aklavietės. Labiau- 
siai šioje krizėje gniuždo tai, kad nieko negalima padaryti, nors 
visi supranta, kaip, iš esmės, turėtų atrodyti sprendimas: dvi 
valstybės, Izraelis ir Palestina; žydų gyvenviečių iškeldinimas 
iš Vakarų Kranto mainais už visišką Izraelio pripažinimą ir jo 
saugumą. (Visi, išskyrus Izraelio griežto kurso šalininkus ir 
jų rėmėjus JAV: 2002-ųjų gegužės pradžioje radijo laidoje Dic- 
kas Arney, JAV senato mažumos lyderis, pasisakė už kruopštų 
Vakarų Kranto „etninį valymą“ — palestiniečius reikia papras- 
čiausiai priversti pasitraukti... Ar tai nėra ir paskutiniųjų Izrae- 
lio karinių veiksmų tikroji slapta darbotvarkė?) Europos pozi- 
cija idealiai palanki imtis tokios iniciatyvos — su sąlyga, kad jai 
pavyks rasti jėgų aiškiai atsiriboti nuo Amerikos hegemonijos. 
Dabar, kai baigėsi Šaltasis karas, tokiam gestui nebėra jokių 

rimtų išorinių kliūčių: Europai reikėtų tiesiog sukaupti drąsą 
ir padaryti tai. 

Todėl tikroji politinė ideologinė Rugsėjo 11-osios katas- 
trofa ištiko būtent Europą: Rugsėjo 11-oji reiškė beprecedentį 
Amerikos hegemonijos sustiprėjimą visais aspektais. Europa 
pasidavė tam tikram ideologiniam politiniam JAV šantažui: 
„Dabar ant kortos pastatyti nebe įvairūs ekonominiai ar politi- 
niai pasirinkimai, bet pats mūsų išlikimas - kare su terorizmu 
jūs esate arba su mumis, arba prieš mus.“ Štai čia, šiame taš- 
ke, kai scenon, kaip galutinė legitimacija, įžengia nuoroda į tik 
išlikimą, susiduriame su gryniausiu politinės ideologijos pa- 
vidalu. „Karo su terorizmu“ vardu, mums, europiečiams, ty- 
liai primetama tam tikra pozityvi globalių politinių santykių 
vizija. Ir jei norime, kad emancipuojantis Europos palikimas 
išliktų, Rugsėjo 11-osios fiasko turime suprasti kaip paskutinį 
perspėjimą, kad laikas eina į pabaigą, kad Europa turi veikti 
greitai ir teigti save kaip autonominę ideologinę, politinę ir ekono- 
minę jėgą, turinčią savų prioritetų. Būtent susivienijusi Europa, o 
ne Trečiojo Pasaulio pasipriešinimas Amerikos imperializmui, 
yra vienintelis realus kontrapunktas JAV ir Kinijai kaip dviem 
pasaulinėms supergalybėms. Kairieji turėtų nesigėdydami pa- 
sisavinti šūkį, skelbiantį, kad vieninga Europa yra amerikietiš- 
kojo globalizmo atsvara. 

O kaip patys niujorkiečiai? Po 2001-ųjų Rugsėjo 11-osios 
dar ištisus mėnesius Manheteno senamiestyje iki pat 20-osios 
gatvės jautėsi degančių PPC bokštų kvapas - Žmonės prie jo 
prisirišo, jis ėmė funkcionuoti kaip tai, ką Lacanas būtų pava- 
dinęs Niujorko „sinthome“, koncentruotas subjekto libidinio 

prisirišimo prie miesto šifras, tad kai jis išnyks, jo bus ilgi- 
masi. Kaip tik tokios detalės liudija tikrą meilę miestui. Ir ši 
meilė ima kelti problemas tik kai virsta įtariu klausimu, kodėl 
kiti nepakankamai dalijasi Amerikos skausmu, kaip kad ti- 
piškai daugelis Amerikos liberalų priekaištauja Europos kai- 
riesiems — girdi, šie nepakankamai rodė nuoširdžią užuojautą 
Rugsėjo 11-osios išpuolių aukoms. Panašiai, europietišką jų 
politikos kritiką amerikiečiai aiškina pavydu ir frustracija dėl 
antraeilio vaidmens, Europos negebėjimu susitaikyti su savo 
ribotomis galimybėmis ir (sąlyginiu) nuosmukiu; tačiau ar ne 
geriau tiktų priešingas aiškinimas? Argi ne nuostaba, kodėl 
jie nėra mylimi už tai, ką daro pasauliui, yra pati pagrindi- 
nė amerikiečių reakcija (bent jau) nuo Vietnamo karo laikų? 
Mes tik stengiamės būti geri, padėti kitiems, skleisti taiką ir 
gerovę, ir pažiūrėkit, ką už tai gauname... Esminės tokių fil- 
mų kaip Johno Fordo Searchers (Ieškotojai) ir Michaelo Scorsese 
Taxi Driver (Taksi vairuotojas) įžvalgos vis dar itin aktualios. 
Šie skundai remiasi dar giliau slypinčiu neišsakytu prie- 
kaištu, kad europiečiai iš tiesų nesižavi Amerikietiška Svajo- 
ne — tam tikra prasme šis priekaištas visiškai pagrįstas: Trečia- 
sis Pasaulis negali sukurti pakankamai stipraus pasipriešinimo 
Amerikietiškos Svajonės ideologijai — dabartinėje situacijoje tą 
padaryti gali tik Europa. Tikroji opozicija šiandien yra ne tarp 
Pirmojo ir Trečiojo Pasaulių, bet tarp Pirmojo ir Trečiojo Pasau- 
lių kartu (pasaulinė Amerikos Imperija ir jos kolonijos) prieš li- 
kusį Antrąjį Pasaulį (Europą). Kalbėdamas apie Freudą, Adorno 
pažymi, kad šiuolaikiniame „administruotame pasaulyje“ su jo 
„Tepresine desublimacija“ mes susiduriame nebe su senąja Id ir jo 

postūmių represijos logika, bet su perversišku tiesioginiu paktu 
tarp Superego (socialinis autoritetas) ir Id (neleistini agresyvūs 
postūmiai), apeinant Ego. Argi ne kažkas struktūriškai pana- 
šaus šiandien vyksta politiniu lygmeniu — keistas postmoder- 
naus globalaus kapitalizmo ir premodernių visuomenių paktas 
tikrosios modernybės sąskaita? Amerikos multikultūralistinei 
pasaulinei Imperijai nesunku integruoti premodernias vietines 
tradicijas — svetimkūnis, kurio ji negali efektyviai asimiliuoti, 
yra europietiška modernybė. Džihadas ir McPasaulis yra dvi tos 
pačios monetos pusės, Džihadas jau yra McDžihadas. 
2002-aisiais iš Kinijos mus pasiekė labai svarbios naujie- 
nos apie ten prasidėjusį didelį darbininkų judėjimą ir protestus 
prieš blogas darbo sąlygas, dėl kurių Kinija sparčiai tampa pa- 
saulyje pirmaujančia gamybos vieta; brutalus valdžios susido- 
rojimas su juo — dar vienas įrodymas (jei dar reikia įrodymų), 
kad šiandien Kinija yra ideali kapitalistinė valstybė: laisvė ka- 
pitalui, o valstybė atlieka visą „juodą darbą“, kontroliuodama 
darbininkus. Galima teigti, kad Kinija - kylanti 21-ojo amžiaus 
supergalybė — įkūnija naują nuožmaus kapitalizmo atmainą: 
nepaisoma ekologinių pasekmių, nepaisoma darbininkų tei- 
sių, viskas pajungta nuožmiam impulsui plėtotis ir tapti nauja 
supergalybe. Didysis klausimas: ką kinai darys su biogenetine 
revoliucija? Matyt, galime drąsiai lažintis, kad jie nesuks sau 
galvos dėl mūsų „vakarietiškų“ moralinių prietarų ir išlygų ir 
imsis nežabotų genetinių manipuliacijų su augalais, gyvūnais ir 
žmonėmis. Biogenetinės technologijos plėtojasi ir yra sąlyginai 
nebrangios (šioje srityje jau toli pažengė Kuba), tad ar ateityje jų 
neperims daugelis Trečiojo Pasaulio šalių? (Nors, teisybės dėlei, 

reikia pasakyti, kad — bent kol kas - Kinija neabejotinai yra ta 
supervalstybė, kurios imperialistinių intervencijų, bandymų iš- 
plėsti savo įtaką ir kontroliuoti kaimynus lygis yra akivaizdžiai 
pats Žemiausias). 

Įtampą tarp Amerikos ir Europos galima įžvelgti netgi 
politinės Kairės (to, kas iš jos dar liko) dinamikoje: „amerikoni- 
zacija“ čia prisidengia požiūriu, jog Kairė turėtų visiškai remti 
globalizacijos procesus, deteritorizuojantį vėlyvojo kapitalizmo 
daugį... Michaelis Hardtas ir Negri skiria du būdus pasipriešinti 
globaliai kapitalistinei Imperijai: arba „protekcionistinis“ ragini- 
mas grįžti prie stiprios Nacionalinės Valstybės, arba dar lanks- 
tesnių daugio formų išskleistis. Analizuodamas antiglobalistų 
susitikimą Porto Alegre, Hardtas pabrėžia ten pastebėtą naują 
politinės erdvės logiką: tai buvo jau nebe senoji binarinė „mes 
prieš juos“ logika, leninine dvasia kviečianti laikytis tvirtos 
vienos partijos linijos, bet įvairių politinių veiksnių ir pozicijų 
koegzistencija toje pačioje platformoje, nežiūrint jų ideologinių 
ir programinių akcentų nedermės (pradedant „konservatyvių“ 
fermerių ir ekologų nuogąstavimais dėl jų vietinės tradicijos ir 
tėvonijos likimo, baigiant Žmogaus teises akcentuojančiomis 
grupėmis ir imigrantų interesų atstovais, globalaus mobilumo 
šalininkais). Regis, būtent nūdienė opozicija globaliam kapitalui 
tarsi veidrodis atvirkščiai atspindi Deleuze'o teiginį, kad kapi- 
talistinei dinamikai būdingas vidinis antagonizmas (galinga 
deteritorizacijos mašina gamina naujus reteritorizacijos pavida- 
lus): nūdienis pasipriešinimas kapitalizmui reprodukuoja tą patį 
antagonizmą; raginimai ginti tam tikras (kultūrines, etnines) 
tapatybes nuo joms grasinančios globalios dinamikos skamba 

kartu su reikalavimais daugiau globalaus mobilumo (pasisaky- 
mais prieš naujus kapitalizmo primestus barjerus, visų pirma 
prieš laisvo individų judėjimo ribojimus). Tai ar tiesa, kad šios 
tendencijos (šios lignes de fuite, kaip pasakytų Deleuze'as) gali 
koegzistuoti neantagonistiniu būdu, kaip to paties globalinio 
pasipriešinimo tinklo dalys? Kyla pagunda atsakyti taikant 
Laclau atitikčių grandinės sampratą: žinoma, ši daugio logika 
veikia — nes mes vis dar susiduriame su pasipriešinimu. Tačiau 
kas atsitiks, kai „perimsime valdžią“ — jei tai išties yra šių judė- 
jimų troškimas ir ketinimas? Kaip atrodytų „daugis valdžioje“? 
Tokios pat situacijos būta paskutiniais žlungančio Realiai-Eg- 
zistuojančio-Socializmo metais, kai opozicijoje be antagoniz- 
mo koegzistavo daugybė ideologinių politinių tendencijų, nuo 
liberalių žmogaus teisių gynimo grupių iki „liberalių“ į verslą 
orientuotų grupių, konservatyvių religinių grupių ir kairiųjų 
darbininkų reikalavimų. Šis daugis puikiai veikė tol, kol visus 
vienijo opozicija „jiems“, Partijos hegemonijai; kai tik jie patys 
atsidūrė valdžioje, žaidimas baigėsi... Be to, ar valstybė šiandien 
tikrai nyksta (ir ją keičia išgirtoji liberali „dereguliacija“)? Argi, 
atvirkščiai, „kova su teroru“ nėra stipriausias valstybės vis dar 
išsaugotos reikšmės teigimas? Argi prieš mūsų akis nevyksta 
neregėto masto visų (represinio ir ideologinių) valstybės apara- 
tų mobilizacija? 

Šie valstybės aparatai yra lemtingas išvirkščiosios glo- 
balizacijos pusės veiksnys. Neseniai Europos Sąjunga priėmė 
nerimą keliantį sprendimą, kurio beveik niekas nepastebėjo: 
ketinama įkurti visos Europos sienų policijos pajėgas, ku- 
rios užtikrintų Sąjungos teritorijos uždarumą ir taip užkirstų 

kelią imigrantų antplūdžiui. Štai ką reiškia globalizacija: sta- 
tybą naujų sienų, saugančių klestinčią Europą nuo imigrantų 
srauto. Čia norisi atgaivinti seną marksistinę „humanistinę“ 
opoziciją tarp „santykių tarp daiktų“ ir „santykių tarp žmo- 
nių“: plačiai išliaupsintoje laisvoje apytakoje, kurią atvėrė 
globalus kapitalizmas, laisvai cirkuliuoja „daiktai“ (prekės), 
o „Žmonių“ cirkuliacija vis labiau kontroliuojama. Šis nauja- 
sis išsivysčiusio pasaulio rasizmas tam tikra prasme yra kur 
kas brutalesnis nei ankstesnieji, mat jo implicitinė legitimacija 
yra ne natūralistinė („natūralus“ išsivysčiusių Vakarų prana- 
šumas) ir nebe kultūralistinė (mes Vakaruose taip pat norime 
išsaugoti savo kultūrinę tapatybę), bet begėdis ekonominis 
egotizmas — svarbiausia takoskyra yra tarp tų, kurie priklauso 
(sąlyginės) ekonominės gerovės sferai, ir tų, kurie į ją nejsilei- 
dziami. UZ šių apsaugos priemonių slypi paprastas suprati- 
mas, kad dabartinis vėlyvojo kapitalizmo klestėjimo modelis 
negali būti universalizuotas — šį supratimą prieš daugiau nei pusę 
šimtmečio tiesiai šviesiai išdėstė Gerorge'as Kennanas: 


Mes [JAV] turime 50 procentų pasaulinio turto ir tik 6,3 
procentus žmonių populiacijos. Todėl artimiausioje atei- 
tyje mūsų užduotis yra... išlaikyti šį skirtumą. Kad tai 
padarytume, privalome atsikratyti visų sentimentų... ir 
liautis galvoti apie Žmogaus teises, gyvenimo lygio kėli- 
mą ir demokratizaciją. 


* George Kennan, 1948, cit. iš John Pilger, The Rulers Of the World, London and 
New York: Verso, 2002, p. 98. 

O liūdniausia tai, kad, šiuo atžvilgiu, egzistuoja tylus Kapi- 
talo ir (to, kas lieka iš) darbininkų klasių susitarimas — beje, 
darbininkų klasės jautresnės savo santykinių privilegijų išsau- 
gojimui, nei didžiosios korporacijos. Tad tokia yra universalių 
žmogaus teisių diskurso tiesa: Siena, skirianti tuos, kuriuos dengia 
Žmogaus Teisių skėtis, nuo tų, kurie yra išstumti iš po jo saugančio 
skliauto. Bet kokia nuoroda į universalias žmogaus teises kaip 
„nebaigtą projektą“, kuris ilgainiui ims galioti visiems, čia tėra 
tuščia ideologinė chimera - ir ar mes, vakariečiai, susidūrę su 
šiuo prospektu, turime kokią nors teisę smerkti išstumtuosius, 
kai jie griebiasi bet kokių priemonių, įskaitant terorą, kad pasi- 
priešintų savo išstūmimui? 

Čia mes galime išbandyti, kiek rimtai žiūrime į Derri- 
da-Levino svetingumo ir atvirumo Kitam temą: vėlgi, ši tema 
reiškia svetingumą imigrantams (arba palestiniečiams Izrae- 
lyje) arba nereiškia nieko. Gali pasirodyti, kad Izraelis tik rea- 
guoja į palestiniečių teroristų atakas; tačiau tai, kas dedasi po 
šiuo veiksmų ir atoveiksmių ciklu, yra ne niekas, ne status guo, 
bet nuolatinė tyli izraeliečių ekspansija į okupuotas teritorijas — 
kolonizacija vis progresuoja ir netgi dabar, 2002-ųjų pavasarį, 
po galingo sprogimo, kai, pasak Izraelio, iškilo grėsmė pačiai 
jo egzistencijai, pradėta statyti 30 naujų gyvenviečių Vakarų 
Krante. Netgi vyriausybės vadovu tapus Barakui, kuris taria- 
mai siūlė palestiniečiams didžiausias galimas nuolaidas, naujų 
gyvenviečių statyba tęsta greičiau nei valdant ankstesnei Neta- 
nyahu vyriausybei. Ši nuolatinė ekspansija (kuri aiškiai siekia 
negrįžtamai pakeisti padėtį, kad visiškas Izraelio pasitrauki- 
mas iš Vakarų Kranto taptų neįmanomas) ir yra tas pagrindinis 

faktas, į kurį reaguoja palestiniečių teroras — tas tylus nuola- 
tinis murmesys, tai, kas vyksta, kas tęsiasi, kai, didžiosios Ži- 
niasklaidos požiūriu, „nevyksta nieko“. (Ir nepamirškime, kad 
teroras — sprogimai civilių prisigrūdusiose vietose — yra senas 
antikolonijinio pasipriešinimo ginklas, naudotas dar alžyrie- 
čių ir kitų, įskaitant pačius žydus, kai šie priešinosi Palestiną 
okupavusiems britams penktojo dešimtmečio pabaigoje). 

Todėl nieko keista, kad, tarsi atliepdamas Europos Sa- 
jungai, 2002-ųjų birželį Izraelis irgi pradėjo statyti apsauginę 
Sieną priešais Vakarų Kranto arabų gyvenvietes. Kai teroris- 
tai vis dažniau aprašomi virusinės infekcijos terminais kaip 
nematomų bakterijų ataka, dera prisiminti, kad žydų prilygi- 
nimas „bakterijoms“, puolančioms sveiką socialinį kūną, yra 
vienas iš klasikinių antisemitizmo topoi. Gal tada nematomas 
fundamentalistas teroristas yra paskutinis Amžinojo Žydo įsi- 
kūnijimas? Gal mūsų dienų pranešimai apie slaptus musulmo- 
no fundamentalisto planus sunaikinti Vakarus yra nauja liūd- 
nai pagarsėjusių Siono protokolų versija? Gal nūdienė „kova 
su teroru” žymi paradoksalų momentą, kai žydai sionistai patys 
persimetė į antisemitų gretas? Gal tai aukščiausia kaina už Žydiš- 
kos Valstybės įkūrimą? 

Visas šias neraminančias strategijas grindžia faktas, 
kad demokratija (įtvirtinta liberali demokratinė parlamenti- 
nė sistema) nebėra „gyva“ Pauliaus prasme: tragiška tai, kad 
vienintelė rimta politinė jėga, kuri šiandien „gyva“, yra naujoji 
populistinė Dešinė. Ar, žaisdami demokratinį Žaidimą, lie- 
piantį palikti galios vietą tuščią, priimti spragą tarp šios vietos 
ir mūsų, užimančių ją (o tai yra kaip tik kastracijos tarpas), 

mes — demokratai — nesame „fideliai kastrai“, ištikimi kastra- 
cijai? Liberalaus demokratinio centro pagrindinė funkcija (ne- 
skaitant anemiško ekonominio administravimo) yra užtikrin- 
ti, kad politikoje nieko iš tikrųjų nevyktų: liberali demokratija 
yra pavyzdinė ne-Įvykio partija. Skiriamoji riba vis labiau eina 
tarp „Tegyvuoja... Le Penas, Haideris, Berlusconis!“ ir „Mir- 
tis... tokiam pat (Death to... the same)“, gyvybės ir mirties opo- 
ziciją atitinkamai paskirstant tarp abiejų polių. Arba, kalbant 
Nietzsche sąvokomis (kaip jas interpretavo Deleuze'as): šian- 
dien populistinė Dešinė veikia, diktuoja tempą, apibrėžia po- 
litinės kovos problematiką, o liberalusis centras yra viso labo 
„Teaktyvi jėga“: galiausiai jis apsiriboja reakcija į populistinės 
Dešinės iniciatyvas — arba radikaliai jiems prieštaraudamas iš 
impotentės Kairės pozicijų, arba išversdamas jų pasisakymus 
į priimtiną liberalią kalbą (,,atmesdami populistinę neapykan- 
tą imigrantams, turime pripažinti, kad jie kalba apie dalykus, 
kurie iš tikrųjų jaudina Žmones, tad mes turime perimti šią 
problemą ir kartu imtis ir imigracijos, ir nusikaltimų preven- 
cijos priemonių...“ ). 

Radikalaus politinio Veiksmo kaip kelio iš šios demo- 
kratijos aklavietės samprata, žinoma, negali neišprovokuoti iš 
anksto numatytos liberalų reakcijos. Tipiška kritika taikosi į 
Veiksmo, kaip radikalaus proveržio, tariamai „absoliutų“ po- 
būdį, kuris neleidžia aiškiai atskirti iš tiesų „etinio“ veiksmo 
nuo, tarkime, nacių baisybių: argi Veiksmas nėra visuomet 
įsmigęs į konkretų sociosimbolinį kontekstą? Atsakymas į 
šią kritiką aiškus: Žinoma, Veiksmas visada yra specifinė in- 
tervencija sociosimboliniame kontekste; priklausomai nuo šio 

konteksto, tas pats gestas gali būti Veiksmas, o gali būti tik juo- 
kinga tuščia poza (tarkime, viešas etinis pareiškimas, paskelb- 
tas po laiko, drąsią intervenciją paverčia bereikšmiu gestu). 
Tad kur čia slypi nesusipratimas? Kam šita kritika? Lakaniš- 
kos Veiksmo sampratos kritikus neramina kažkas kita: išties, 
Veiksmas visada turi konkretų kontekstą — tačiau tai nereiškia, 
kad kontekstas jį nulemia visiškai. Veiksmas visuomet numato 
radikalią riziką, kurią Derrida, sekdamas Kierkegaard’u, va- 
dino sprendimo beprotybe: tai žingsnis į atvirą erdvę, be jokių 
garantijų dėl galutinio rezultato. Kodėl? Nes Veiksmas retro- 
aktyviai pakeičia pačias koordinates, į kurias jis įsiveržia. Štai 
šio garantijos nebuvimo kritikai negali pakęsti: jie nori Veiks- 
mo be rizikos — ne be empirinių rizikų, bet be daug radikales- 
nės „transcendentinės rizikos“, kad Veiksmas ne tik šiaip ne- 
pavyks, bet nepavyks iš esmės. Trumpiau tariant, perfrazavus 
Robespierre'ą, tie, kas nepritaria „absoliučiam Veiksmui“, iš 
tikrųjų nepritaria Veiksmui kaip tokiam, jie nori šiaip Veiksmo 
be Veiksmo (an Act without the Act). Tuo jie homologiški „demo- 
kratiškiems“ oportunistams, kurie, kaip juos 1917 metų rudenį 
apibūdino Leninas, nori „demokratiškai įteisintos“ revoliuci- 
jos, tarsi pirma derėtų surengi referendumą ir tik po to, turint 
aiškią daugumos paramą, užimi valdžią... Čia tampa aišku, 
kad tikrasis Veiksmas negali tilpti demokratijos (suprantamos 
kaip pozityvi valdžios legitimavimo laisvais rinkimais siste- 
ma) ribose. Veiksmas nutinka kritinėje situacijoje, kai reikia 
surizikuoti ir veikti be jokios legitimacijos, įsitraukti į paska- 
liškas lažybas, kad Veiksmas pats sukurs sąlygas savo retroak- 
tyviai „demokratinei“ legitimacijai. Tarkime, kai 1940 metais, 

palaužus Prancūziją, de Gaulle'is ragino tęsti kovą su vokie- 
čiais, jo gestas nebuvo „demokratiškai įteisintas“ (tuo metu di- 
džioji dauguma prancūzų vienareikšmiškai rėmė maršalą Pe- 
tainą; Jacgues'as Duclos'as, garsus prancūzų komunistas, rašė, 
kad, jei 1940-ųjų rudenį Prancūzijoje būtų vykę „laisvi rinki- 
mai“, Petainas būtų surinkęs bent 90 procentų balsų). Vis dėl- 
to, nežiūrint šios „demokratinio įteisinimo“ stokos, tiesa buvo 
de Gaulle'io pusėje, ir jis tikrai kalbėjo Prancūzijos, prancūzų 
„kaip tokių“, vardu. Tuo pačiu galime atsakyti ir į didžiausią 
demokratinį priekaištą: absoliutus (nurodantis pats į save) 
veiksmas nepasiduoda jokiai išorinei kontrolei, kuri užkirs- 
tų kelią bauginantiems ekscesams — autoreferentiškai galima 
įteisinti bet ką. Atsakymas aiškus: kaip parodo 1940-ųjų Pran- 
cūzijos pavyzdys (vienas iš daugelio), pati demokratija negali 
pateikti tokios garantijos; nėra jokių garantijų, kad nenutiks eks- 
cesas — riziką reikia prisiimti, tai dalis paties politinio lauko. 
Ir, galbūt, galutinis „karo su terorizmu“, to, ką tenka pa- 
vadinti „demokratinės nepaprastosios padėties“ primetimu, 
tikslas yra neutralizuoti tokio Veiksmo sąlygas. Pasak seno 
marksistinio topos, išorinis priešas padeda nukreipti dėmesį 
nuo tikrojo įtampų šaltinio, nuo vidinio sistemos antagoniz- 
mo - prisiminkime tipišką antisemitizmo aiškinimą, esą į 
Žydo, to išorinio įsibrovėlio į mūsų socialinį kūną, figūrą perke- 
liama šio kūno harmoniją draskančių antagonizmų priežastis. 
Tačiau esama ir priešingos ideologinės operacijos, kai ieškoma 
netikrų vidinių nesėkmės priežasčių. 1940-aisiais, kai Petainas 
tapo Prancūzijos vadovu, jis aiškino Prancūzijos pralaimėjimą 
kaip ilgo prancūzų valstybės degeneracijos proceso, sukelto 

liberalios žydiškos įtakos, rezultatą; taigi, pasak Petaino, Pran- 
cūzijos pralaimėjimas buvo blogis, išėjęs į gera, sukrečiantis ir 
skausmingas nuosavo silpnumo priminimas ir proga atstatyti 
prancūzų galybę ant sveiko pagrindo. Argi panašus motyvas 
nesikartoja dažnoje konservatyvioje kritikoje, išsakomoje nū- 
dienos vartotojiškų ir perdėm liberalių Vakarų visuomenių 
atžvilgiu? Tikroji grėsmė ateina ne iš išorės, ne iš fundamen- 
talisto Kito, bet iš vidaus - dėl visko kaltas mūsų abejingumas 
ir moralinis silpnumas, aiškių vertybių ir tvirtų įsipareigojimų 
netektis, pasišventimo ir pasiaukojimo stoka... Nieko nuosta- 
baus, kad pirmoji Jerry Falwello ir Pato Robertsono reakcija į 
Rugsėjo 11-osios įvykius buvo ta, kad JAV gavo tai, ko nusipel- 
nė. O kas, jei lygiai tokia pačia logika remiasi „karas su tero- 
ru“? Kas, jei tikrasis šio „karo“ tikslas esame mes patys, mūsų 
pačių ideologinė mobilizacija prieš Veiksmo grėsmę? Kas, jei 
„teroristų išpuolis“, kad ir koks „realus“ ir bauginantis būtų, 
galų gale yra šio Veiksmo, supurtančio mūsų liberalų demo- 
kratinį konsensusą, metaforinis pakaitalas? 

